
Pĕrangan Kang Kapisan 
Bab 1 

Karajan Indhu ing Tanah Jawa Kulon 
(wiwit abad 2 utawa 3) 

Kang wus kasumurupan, karajanĕ bangsa Indhu ana ing Tanah Jawa, kang dhisik dhĕwĕ, diarani 
karajan ”Tarumanagara” (Tarum = tom. kalinĕ jeneng Citarum). 

Karajan iku mau dhĕk abad kaping 4 lan 5 wis ana, dĕnĕ titi mangsaning adegĕ ora kawruhan. 

Ratu ratunĕ darah Pumawarman. Mirit saka gambar gambar kembang tunjung kang ana ing watu watu 
patilasan, darah Purnawarman iku padha nganggo agama Wisnu. 

Ing tahun 414 ana Cina aran Fa Hien, mulih saka enggonĕ sujarah menyang patilasanĕ Resi 
Budha, ing tanah Indhu Ngarep mampir ing Tanah Jawa nganti 5 sasi. 

Ing Cathetanĕ ana kang nerangakĕ mangkĕnĕ : 

1. Ing kono akĕh wong ora duwĕ agama (wong Sundha), sarta ora ana kang tunggal 
agama karo dhĕwĕknĕ: Budha. 

2. Bangsa Cina ora ana, awit ora kasebut ing cathetanĕ. 

3. Barenganĕ nunggangprahu saka Indhu wong 200, ana sing dedagangan, ana 
kang mung lelungan, karepe arep padha menyang Canton. 

Yĕn mangkono dadi dalanĕ dedagangan saka tanah Indhu Ngarep menyang tanah Cina pancĕn ngliwati 
Tanah Jawa. 

Ing Tahun 435 malah wis ana utusanĕ Ratu Jawa Kulon menyang tanah Cina, ngaturakĕ pisungsung 
menyang Maharaja ing tanah Cina, minangka tandhaning tetepungan sarta murih gampang lakuning 
dedagangan. 

Karajan Tammanagara mau ora kasumumpan pirang tahun suwĕnĕ lan kepriyĕ msakĕ. Wong 
Indhu ana ing kono ora ngowahakĕ adat lan panguripanĕ wong bumi, awit pancĕn ora gelem 

mulangi apa apa, lan wong bumi uga durung duwĕ akal niru kapinteranĕ wong Indhu. Ewa dĕnĕ 
meksa ana kaundhakaning kawruhĕ, yaiku mbatik lan nyoga jarit. 

Pĕrangan Kang Kapisan 
Bab 2 

Karajan Indhu ing Jawa Tengah 
(abad kaping 6) 


Mirit saka: 

1. Cathetanĕ bangsa Cina 

2. Unining tnlisan tulisan kang ana ing watu watu lan candhi 

3. Cathetanĕ sawijining wong Arab, wis bisa kasumurupan sathithik sathithik 
mungguh kaananing wong Indhu ana ing Tanah Jawa Tengah dhĕk jaman 
samono. 

Nalika wiwitanĕ abad kang kanem ana wong Indhu anyar teka ing Tanah Jawa Kulon. 

Ana ing kono padha kena ing lelara, mulanĕ banjur padha nglĕrĕg mangĕtan, menyang Tanah Jawa 
Tengah. 

Wong Jawa wektu samono, isih kari banget kapinteranĕ, yĕn ditandhing karo wong Indhu kang lagi 
nenĕka mau; mulanĕ banjur dadi sor-soranĕ. 

Wong Indhu banjur ngadegakĕ karajan ing Jepara. 

Omah omah padununganĕ wong Jawa, ya wis mĕmper karo omah omahĕ wong jaman saiki, apayon 
atep utawa eduk lan wis nganggo kĕpang. 

Enggonĕ dedagangan lelawanan karo wong Cina; barang dedaganganĕ kayata: emas, salaka, gading lan 
liya liyanĕ. 

Cina cina ngarani nagara iku Kalinga, besukĕ, ya diarani: Jawa. 

Karajan mau saya suwĕ saya gedhĕ, malah nganti mbawahakĕ karajan cilik cilik 28 (wolu likur). 

Wong Cina uga nyebutakĕ asmanĕ sawijining ratu putri: Sima; dikandakakĕ becik banget enggonĕ 
nyekel pangrĕhing praja (tahun 674). 

Tulisaning watu kang ana cirinĕ tahun 732, dadi kang tuwa dhĕwĕ, katemu ana sacedhakĕ Magelang, 
nyebutakĕ, manawa ana ratu kang jumeneng, jejuluk Prabu Sannaha, karajanĕ gedhĕ, kang klebu 
jajahanĕ yaiku tanah tanah Kedhu, Ngayogyakarta, Surakarta lan bokmenawa Tanah Jawa Wĕtan uga 
klebu dadi wewengkonĕ karajan iku. 

Mirit caritanĕ, karajan kang kasebut iku tata tentrem banget kaya kang kasebut ing tulisan kang 
katemu ana ingpatilasan: Nadyan wong wongpadha turu ana ing dalan dalan, ora sumelang, 
yĕn ana begal utawa bebaya liyanĕ. 

Mirit kandhanĕ sawijining wong Arab, dhĕk tengah tengahanĕ abad kang kaping sanga, ratu ing 
Tanah Jawa wis mbawahakĕ tanh Kedah ing Malaka (pamelikan timah). 

Karajan ing dhuwur iki sakawit ora kawruhan jenengĕ, nanging banjur ana karangan kang katulis ing 
watu kang titi mangsanĕ tahun 919, nyebutakĕ karajan Jawa ing Mataram. 

Jembar jajahanĕ, mungguha saiki tekan Kedhu, Ngayogyakarta, Surakarta; manglorĕ tekan sagara; 
mangĕtanĕ tekan tanah tanah ing Tanah Jawa Wĕtan sawatara. 

Kuthanĕ karan : Mendhangkamulan. 

WongArab ngandhakakĕ, ana ratu Jawa mbedhah karajan Khamer (Indhu Buri). 

Sing kasebut iki ayakĕ iya karajan Mataram mau. Kajaba Khamer, karajan Jawa iya wis 
mbawahakĕ pulo pulo akĕh. Pulo pulo iku mawa gunung geni. 

Karajan Jawa mau sugih emas lan bumbu crakĕn. Wong Arab iya akĕh kang lelawanan 
dedagangan. 

Sabakdanĕ tahun 928 ora ana katrangan apa apa ing bab kaananc karajan Mataram. 

Kang kacarita banjur ing Tanah Jawa Wĕtan. Ayakĕ baĕ karajan Mataram mau rusak dĕning 
panjebluge gunung Merapi (Merbabu), dĕnĕ wongĕ kang akĕh padha ngungsi mangĕtan. 

Ing abad 17 karajan Mataram banjur madeg manĕh, gedhĕ lan panguwasanĕ irib iriban karo karajan 
Mataram kuna. 


Agamanĕ wong Indhu singpadha ngejawa rupa rupa. Ana ing tanah wutah getihe dhĕwĕ ing 
kunanĕ wong Indhu ngĕdhep marang Brahrna, Wisnu lan Syiwah, iya iku kang kaaranan 
Trimurti. 

Kejaba saka iku uga nembah marang dewa akĕh liya liyanĕ, kayata: Ganĕsya, putranĕ Bethari 
Durga. 

Manutpiwulangĕ agama Indhu pamĕrangĕ manungsa dadi patang golongan, yaiku: 

- para Brahmana (bangsa pandhita) 

- para Satriya (bangsa luhur) 

- para Wesya (bangsa kriya) 

- para Syudra (bangsa wong cilik) 

Piwulangĕ agama lan padatanĕ wong Indhu kaemot ing layang kang misuwur, jenengĕ Wedha. 
Kira kira 500 tahun sadurungĕ wiwitanĕ tahun Kristen, ing tanah Indhu ana sawijining darah 
luhur peparab Syakya Muni, Gautama utawa Budha. 

Mungguh piwulangĕ gĕsĕh banget karo agamanĕ wong Indhu mau. 

Resi Budha ninggal marang kadonyan, asesirik lan mulang muruk marang wong. 

Kajaba ora nembah dewa dewa, piwulangĕ: sarĕhnĕ wong iku mungguhing kamanungsanĕ padha 
baĕ, dadinĕ ora kena dipĕrang patang golongan. 

Para Brahmana Indhu mesthi baĕ ora seneng pikire, mulanĕ kerep ana pasulayan gedhĕ. 

Ana ing tanah Indhu wong Budha mau banjur peperangan karo wong agama Indhu. 

Wusana bangsa Budha kalah lan banjur ngili menyang Ceylon sisih kidul, Indu Buri, Thibet, 

Cina, Jepang. 

Mungguh wong agam Indhu iku pangĕdĕpĕ ora padha. Ana sing banget olehe memundhi marang 
Syiwah yaiku para Syiwaiet (ing Tanah Jawa Tengah); ana sing banget pangĕdĕpĕ marang 
Wisynu, yaiku para Wisynuiet (ing Tanah Jawa Kulon). 

Kajaba saka iku uga akĕh wong agama Budha, nanging ana ing Tanah Jawa agama agama iku 
bisa rukun, malah sok dicampur baĕ. 

Petilasanĕ agama Indhu mau saikinĕ akĕh banget, kayata: 

- Candhi candhi ing plato Dieng (Syiwah), iku bokmenawa yasanĕ ratu darah 
Sanjaya. 

- Candhi ing Kalasan ana titi mangsanĕ tahun 778, ayakĕ iki candhi tuwa dhĕwĕ 
(Budha), yasanĕ ratu darah Syailendra. 

- Candhi Budha kang misuwur dhĕwĕ, yaiku Barabudhur lan Mendut. 

- Candhi Prambanan (Syiwah). Ing sacedhakĕ Prambanan ana candhi campuran 
Budha lan Syiwah. 

Candhi Barabudur 

Pĕrangan Kang Kapisan 
Bab 3 

Karajan Ing Tanah Jawa Wĕtan 
(wiwitanĕ abad 10 - tahun 1220) 

Ing dhuwur wus kasebutakĕ yĕn Tanah Jawa Wĕtan, kabawah karajan Indhu ing Mataram; nanging 
wong Indhu kang manggon ana ing Tanah Jawa Wĕtan ora pati akĕh, yĕn katimbang karo kang 
manggon ing Tanah Jawa Tengah (Kedhu). 

Marga saka iku wong Indhu kudu kumpul karo wong bumi, prasasat tunggal dadi sabangsa. 

Ing wiwitanĕ abad 10 ana pepatihing karajan Tanah Jawa Tengah aran Empu Sindhok lolos mangĕtan. 
Let sawatara tahun empu Sindhok mau jumeneng ratu ing Tanah Jawa Wĕtan, karajanĕ ing Kauripan 
(Paresidhĕnan Surabaya sisih kidul). 

Ambawahakĕ: Surabaya, Pasuruwan, Kedhiri, Bali bok manawa iya kabawah. 

Enggonĕ jumeneng ratu tekan tahun 944 lan iya jejuluk Nata ing Mataram. 

Nata ing Mataram mau banget pangĕdĕpĕ marang agama Budha. 

Empu Sindhok misuwur wasis enggonĕ ngerĕh praja. Ana cathetan kang muni mangkĕnĕ: ”Awit 
saka suwĕning enggonĕ jumeneng ratu, marcapada katon tentrem; wulu wetuning bumi nganti 
turah turah ora karuhan kĕhĕ. ” 

Ing tahun 1010 Erlangga tetep jumeneng ratu, banjur nerusakĕ enggonĕ mangun paprangan lan ngelar 
jajahan. 

Ing tahun 1037 enggonĕ paprangan wis rampung, negara reja, para kawula padha tentrem. Dĕnĕ 
karatonĕ iya ana ing Kauripan. 

Sang Prabu Erlangga ora kesupĕn marang kabecikaning para pandhita lan para tapa, kang 
gedhĕ pitulunganĕ nalika panjenenganĕ lagi kasrakat. 

Minangka pamalesing kabecikanĕ para pandhita, Sang Nata yasa pasraman apik banget, 
dumunung ing sikile gunung Penanggungan. 

Pasraman mau kinubeng ing patamanan kang luwih dĕning asri, lan rerengganĕ sarwa peni 
sarta endah. Saka edinĕ, nganti misuwur ing manca praja, saben dina aselur wong kangpadha 
sujarah mrono. 

Pangadilanĕ Sang Nata jejeg. Wong dĕsa kang nrajang angger angger nagara padha kapatrapan 
paukuman utawa didhendha. 

Kĕcu, maling, sapanunggalanĕ kapatrapan ukum pati. 

Sang Prabu enggonĕ nindakakĕ paprentahan dibantu ing priyagung 4, padha oleh asil saka pametuning 
lemah lenggahĕ. 

Saka enggonĕ manggalih marang tetanĕn yaiku pagawĕyaning kawula kang akĕh, Sang Nata yasa 
bendungan gedhĕ ana ing kali Brantas. 

Sang Nata uga menggalih banget marang panggaotan lan dedagangan. 

Kutha Tuban nalika samono panggonan sudagar, oleh biyantu akĕh banget saka Sang Prabu murih 
majuning dedagangan lan lelayaran. 

Sang Nata yĕn sinĕwaka lenggah dhampar (palenggahan cendhĕk pesagi), ngagem agem ageman 
sarwa sutra, remanĕ diukel lan ngagem cĕnĕla. 

Yĕn miyos nitih dwipangga utawa rata, diarak prajurit 700. 

Punggawa lan kawula kang kapethuk tindakĕ SangNata banjur padha sumungkem ing lemah 
(ndhodhok ngapurancang?). 


http://ki-demanq.com/index. php?option=com content&task=view&id=725&ltemid=712 


6 



Para kawula padha ngorĕ rambut, enggonĕ bebedan tekan ing wates dhadha. 

Omahĕ kalebu asri, nganggo payon gendhĕng kuning utawa abang. 

Wong lara padha ora tetamba mung nyuwun pitulunganingpara dewa baĕ, utawa marang 
Budha. 

Wong wongpadha senengpraon lan lelungan turut gunung, akĕh kang nunggang tandhu utawa 
joli. 

Dhek samono wong wong iya wis padha bisa njoget, gamelanĕ suling, kendhang lan gambang. 

Karasanĕ Sang Prabu besuk ing sapengkerĕ kang gumanti jumeneng Nata putranĕ loro pisan, mulanĕ 
kratonĕ banjur diparo: Jenggala (sabageyaning: Surabaya sarta Pasuruwan) lan Kedhiri. 

Dĕnĕ kang minangka watese: pager tĕmbok kang sinebut ”Pinggir Raksa”, wiwit saka puncaking 
Gunung Kawi, mangisor, nurut kali Leksa banjur urut ing branglorĕ kali Brantas saka wĕtan mangulon 
tekan ing dĕsa kang saiki aran ”Juga”, nuli munggah mangidul, terusĕ kira kira nganti tumeka ing 
pasisir. 

Gugur guguranĕ tembok iku saiki isih ana tilasĕ, kayata ing sacedhaking kali Leksa, sakulon lan 
sakiduling kali Brantas, ing watesing afd. Malang lan Blitar. 

Mungguhing babad Jawa jumenengĕ Parbu Erlangga kaanggep minangka pepadhang sadjroning 
pepeteng, awit rada akĕh caritanĕ kang kasumurupan. 

Kawruh kasusastran wis dhuwur. Layang layangĕ ingjaman iku tekanĕ ingjaman saiki isih 
misuwur becik lan dadi teturutaning crita crita wayang. 

Layang layang mau basanĕ diarani: Jawa Kuna, kayata: 

1. Layang Mahabarata 

2. Layang Ramayana lan Arjuna Wiwaha. 

Karajan Jenggala ora lestari gedhĕ, awit pecah pecah dadi karajan cilik cilik, marga saka diwaris 
marang putraning Nata; yaiku parja Jenggala (Jenggala anyar); Tumapel utawa Singasari lan Urawan. 
Karajan cilik cilik kang cedhak wates Kedhiri or suwĕ banjur ngumpul mĕlu Kedhiri, liyanĕ isih terus 
madeg dhĕwĕ ngan tekan abad 13. 

Kerajan Kedhiri (Daha, Panjalu) mungguha saiki mbawahakĕ paresidhĕnan Kedhiri, saperanganĕ 
Pasuruwan lan Madiyun. 

Kuthanĕ ana ing kutha Kedhiri saiki. Karajan mau bisa dadi kuncara. 

Ing wektu iku kasusastran Jawa dhuwur banget, nalika jamanĕ Jayabaya (abad 12) ngluwihi kang uwis 
uwis lan tumekanĕ jaman saiki isih sinebut luhur, durung ana kang madhani. 

Ing tahun 1104 ing kedhaton ana pujangga jenengĕ: Triguna utawa Managocna. 

Pujangga iku sing nganggit layang Sumanasantaka lan Kresnayana. 

Radĕn putra utawa Panji kang kacarita ing dongĕng kae, bokmenawa iya ratu ing Daha, kang 
jejuluk Prabu Kamesywara I. Jumeneng ana wiwitanĕ abad kang kaping 12. Garwanĕ kekasih 
ratu Kirana (Candra Kirana) putranĕ ratu Jenggala. 

Ing mangsa iki ana pujangga jenengĕ Empu Dharmaja nganggit layang Smaradhana. Radĕn 
Panji nganti saiki tansah kacarita ana lakonĕ wayang gedhog lan wayang topeng. 

Pujangganĕ Jayabaya aran Empu Sedah lan Empu Panuluh. 

Empu Sedah ing tahun Saka 1079 (= 1157) methik sapĕranganing layang Mahabarata, dianggit lan 
didhapur cara Jawa, dijenengakĕ layang Bharata Yudha. 

Wong Jawa ing wektu iku wis pinter, wong Indhu kesilep, karajan Indhu wis dadi karajan Jawa. 

Pĕrangan Kang Kapisan 
Bab 4 

Ken Angrok Nelukakĕ Karajan Karajan Cilik 
(1220- 1247) 

Ing tahun 1222 ana ratu ing Tumapel utawa Singasari, jenengĕ Ken Angrok. 

Critanĕ Ken Angrok iki saka layang Pararaton. Ketemunĕ layang iki ana ing Bali dhĕk tahun 
1891. 

Ken Angrok lair ana ing sacedhakĕ Tumapel (Singasari), asal wong tani lumrah baĕ. 

Ken Angrok kacarita bagus rupanĕ lan bisa nenarik katresnaning wong, nanging banget kareme 
marangpangaji aji lan wani marangpenggawĕ luput. 

Ing sawijining dina ana Brahmana ketemu karo dhĕwĕknĕ, kandha yĕn dhĕwĕknĕ titising Wisnu. 
Anggonĕ kandha mangkono iku, awit Brahmana mau ngertiyĕn Ken Angrok iku wong kang 
gedhĕ karepe lan kenceng budinĕ. 

Brahmana banjur golĕk dalan bisanĕ Ken Angrok kacedhak karo adipati ing kono, Sang Tunggul 
Ametung. 

Ora antara suwĕ kelakon Ken Angrok kaabdekakĕ. Bareng wis mangkono, Ken Angrok banjur 
tansah golĕk dalan kapriye enggonĕ bisa ngendhih Sang Adipati, nggentĕni jumeneng. 
Ketemuning nalar Ken Angrok banjur ndandakakĕ keris becik marang Empu Gandring. 

Sawisĕ keris dadi, katon becik temenan, nganti mitranĕ Ken Angrok aran Keboijo kepencut 
kepingin nganggo, banjur nembung nyilih: oleh. 

Saka senengĕ, keris mau saben dina dianggo sarta dipamerpamerakĕ, dikandhakakĕ duwĕkĕ 
dhĕwĕ. 

Bareng wis sawatara dina Ken Angrok banjur nyolong kerisĕ dhĕwĕ kang lagi disilih ing mitranĕ 
mau dianggo nyidra Sang Adipati. 

Kelakon sĕda, keris ditinggal ing sandhingĕ layon. Urusaningprakara: mitranĕ Ken Angrok sing 
kena ing dakwa, diputus ukum pati. 

Ken Angrok banjur bisa oleh Sangputri randaning Tunggul Ametung lan gumanti madeg adipati: 
Sang Putri asmanĕ Ken Dhedhes. 

Sasuwĕnĕ dicekel Ken Angrok negaranĕ tata, reja, wong cilik banget sungkeme. 

Sawisĕ mbedhah karajan cilik cilik ing Jenggala, Ken Angrok banjur emoh kebawah Kedhiri, malah 
ing tahun 1222 mbedhah praja Kedhiri nganti kelakon menang, Ratu ing Kedhiri Prabu Kertajaya sĕda 
nggantung sabalanĕ kang padha tuhu. 

Kedhiri banjur ditanduri adipati kabawah Singasari. 

Bareng para ratu darah Empu Sindhok wis kalah kabĕh karo Ken Angrok, Ken Angrok banjur 
jumeneng Ratu gedhĕ, jejuluk Prabu Rejasa, uaiku kang nurunakĕ para ratu ing Majapait. 

Kacarita Sang Retna Dhedhes nalika sĕdanĕ adipati Tunggul Ametung wis ambobot. Bareng wis 
tekan mangsanĕ, SangRetna mbabar putra kakung, diparingi peparab Radĕn Anuspati. 

Wiwit timur nganti diwasa Sang Pangĕran ora ngerti yĕn satemenĕ dudu putranĕ Prabu Rejasa, 
nanging rumangsa yĕn ora ditresnani ing Sang Prabu, beda banget karo rayi rayinĕ. 

Ing sawijining dina Anusapati kelair marang ibunĕ mangkĕnĕ: 'Tbu, punapa, dĕriĕ Kangjeng 
rama punika teka boten remen dhateng kula? ” 

Sang Retna banget trenyuhing galih mireng atur sasambatĕ kang putra, wasana banjur keprojol 
pangandikanĕ; kangputra dicritani lelakonĕ wiwitan tekan wekasan. 

Anusapati banget ingpangungunĕ, sanalika banjur duwĕ sedya males ukum, nanging isih 
sinamun ing semu. 


http://ki-demanq.com/index. php?option=com content&task=view&id=725&ltemid=712 


8 



Keris yasanĕ Empu Gandring disuwun, pawatanĕ mung kepingin banget anganggo. 

Kang ibu lamba inggalih, keris diparingakĕ. 

Anusapati banjur nimbali abdinĕ kekasih, diparingi keris mau lan diweruhakĕ ing wewadinĕ. Benginĕ 
Sang Prabu sĕda kaprajaya ing duratmaka. 

Layonĕ Sang Prabu dicandhi ana ing Kagenengan (cedhak Malang). 

Anusapati nggentĕni jumeneng Nata. 

Anusapati jumeneng ora suwĕ, awit Radĕn Tohjaya ngerti yĕn Anusapati kang nyedani ramanĕ, mulanĕ 
sumedya males ukum lan iya kelakon. 

Tohjaya jumeneng Nata, nanging iya ora suwĕ. Tohjaya utusan mantrinĕ aran Lembu Ampal, 
didhawuhi nyirnakakĕ kalilipe loro, yaiku: Ranggawuni, putranĕ Anusapati, lan nakdulure kang aran 
Narasingamurti; yĕn ora bisa kelakon, Lembu Ampal dhĕwĕ bakal kena ukum pati. 

Dumadakan ana sawijining Brahmana kang welas marang raden loro, banjur wewarah 
saperlunĕ. 

Satriya loro banjur ndhelik ana ing panggonanĕ Panji Patipati. 

Lembu Ampal nggolĕki raden loro ora ketemu, banjur ora wani mulih, ngungsi marang Panji 
Patipati. 

Bareng ana ing kono mbalik ngiloni raden loro, malah ngrembugi para punggawa kang ora 
cocog karo Tohjaya diajak ngraman, wasana kelakon, Sang Prabu nganti nemahi sĕda. 

Ranggawuni jumeneng Nata ajejuluk Syri Wisynuwardhana nganti nakdhereke Narasinga. 

Nganti tekan ing sĕda priyagung loro mau rukun banget, nganti dibasakakĕ: ”Kaya Wisynu lan kang 
raka Bathara Endra”. 

Karatonĕ mundhak gedhĕ pulih kaya dhĕk jamanĕ Prabu Erlangga, malah jajahanĕ wuwuh Madura. 
Sang Nata sĕda ing tahun 1268, layonĕ diobong kaya adat, awunĕ sing separo dicandhi ana ing Welĕri, 
ditumpango reca Syiwah, sing separo dipethak ana candhi Jago (Tumpang) nganggo reca Budha. 

Dadi tetĕla ing wektu iku agama Syiwah karo Budha campur. 

Recanĕ Sang Prabu Erlangga ana ing Belahan 

Pĕrangan Kang Kapisan 
Bab 5 

Jumenengĕ Kartanagara ing Tumapel 
(1268- 1292) 

Ratu Singasari kang Kaping V, jumeneng mekasi. Sasĕdanĕ Syri Wisynuwardhana pangĕran pati 
jumeneng Nata, ajejuluk Prabu Kartanagara. 

Sang Prabu manggalih marang kawruh kagunan, lan kasusastran, lan iya manggalih marang undhaking 
jajahan, nanging kurang ngatos atos, lan kersa ngunjuk nganti dadi wuru. 

Ana nayakaning praja aran Banyak Widhe utama Arya Wiraraja, tepung becik lan Jayakatwang, adipati 
ing Daha. 

Satriya iku ora sungkem marang ratunĕ, malah wis sekuthon karo Jayakatwang, arep mbalela. 
Dumadakan ana punggawa kang matur prakara iku, nanging Sang Prabu ora menggalih, Wiraraja 
malah diangkat dadi adipati ana ing Madura. 

Pepatihe Sang Nata aran Raganatha rumeksa banget marang ratunĕ, nganti sok wani ngaturi 
pĕnget marang Sang Prabu ing bab kang ora bener, nanging Sang Prabu ora rena ing galih, ora 
nimbangi rumeksaningpatih setya iku, malah banjur milih patih liya kang bisa ngladĕni karsanĕ. 
Patih wredha diundur, winisuda dadi: nayaka pradata, dadi wis ora campur karo prakara 
pangreh praja. 

Patih anyar senengĕ mung ngalem marang ratunĕ lan ngladosi unjuk unjukan. 

Ana utusan saka ratu agung ing nagara Cina (Chubilai) dhawuh supaya Prabu Kartanagara nyalirani 
dhĕwĕ utawa wakilsuwana marang nagara Cina perlu saos bekti (tahun 1289). 

Sang Prabu duka banget. Bathuking Cina utusan digambari pasemon kang ora apik, nelakakĕ dukanĕ 
Sang Prabu. 

Bareng tekan ing nagara Cina patrape ratu Jawa kang mangkono iku mau njalari dukanĕ ratu binathara 
ing Cina, 

Ing tahunl292 ana prajurit gedhĕ saka ing Cina arep ngukum ing kuwanĕnĕ wong Jawa. 

Wiraraja sasuwĕnĕ ana ing Madura isih ngrungok ngmngokakĕ apa kang kalakon ana ing Singasari, lan 
iya wemh uga yĕn ing wektu iku prajurit Singasari dilumgakĕ menyang Sumatra. 

Wiraraja ngajani Jayakatwang akon nangguh mbedhah Singasari, mumpung nagara lagi kesisan bala. 
Jayakatwang ngleksanani, lan Singasari kelakon bedhah. Ratu lan patihe katungkep ing mungsuh isih 
tems unjuk unjukan baĕ (wum), mulanĕ ora rekasa pinurih sĕdanĕ. 

Radĕn Wijaya, wayahĕ Narasinga, nuli umangsah ngetog kaprawiran mbelani nagara lan ratunĕ, 
nanging wis kaslepek karoban wong Daha, mulanĕ banjur kepeksa ngoncati, mung kari nggawa 
bala 12, genti genti nggendhong Sang Putri garwanĕ Radĕn Wijaya, putranĕ Prabu Kartanagara. 
Lampahĕ Radĕn Wijaya sasentananĕ nusup angayam alas. 

Kalebu wilangan 12 iku ana satriyanĕ loro, putranĕ Wiraraja, duwĕ atur marang Gustinĕ 
supaya ngungsi menyang Madura. 

Sang Pangĕran maunĕ ora karsa, nanging suwĕ suwĕ nuruti. Ana ing madura ditampani kalawan 
becik. 

Rembuge Wiraraja, Radĕn Wijaya diaturi suwita menyang Daha. Wiraraja sing arep 
nglantarakĕ. 

Yĕn wis kelakon suwita Radĕn Wijaya diaturi nyetitĕkakĕ para punggawa ing Daha, sapa sing 
kendel utawa jirih, tuhu utawa lafnis. 

Yĕn wis antara suwĕ diaturi nyuwun tanah tanah Trik, dibabada banjur dienggonana. 

Radĕn Wijaya nurut ingpitudhuh, lan iya kelakon suwita ing Daha. 

Kacarita pasuwitanĕ kanggep banget, amarga saka pintere nuju karsa, lan saka pintere olah 
gegaman; wong sa Daha ora ana sing bisa ngalahakĕ. 

Kabeh piwulangĕ Wiraraja ditindakakĕ, dilalah Sang Prabu teka dhangan baĕ, malah bareng 
tanah Trik wis dibabad, Radĕn Wijaya nyuwun manggon ing kono iya dililani. 

Kacarita nalika babade tanah Trik mau, ana wong kang methik woh maja dipangan, nanging 
rasanĕ pait. Awit saka iku dĕsa ingkono mau banjur dijenengakĕ Majapait. 
bareng Radĕn Wijaya wis manggon ing Majapait, rumangsa wis wayahĕ tata tata males ukum, 
ngrusak kraton Daha, ananging Wiraraja akon sabar dhisik, awit isih ngenteni prajurit saka 
nagara Cina kang arep ngukum wong Singasari. 

Karepe Wiraraja arep ngrĕwangi Cina baĕ dhisik, besukĕ arep mbalik mungsuh Cina. Wiraraja 
banjur boyong sakulawarganĕ lan saprajurite menyang Majapait ngumpul dadi siji karo Radĕn 
Wijaya. 

Pĕrangan Kang Kapisan 
Bab 6 

Karajan Melayu 


Ing Bab 5 ana critanĕ Prabu Kartanagara enggonĕ anjangka undhaking jajahanĕ. 

Ana ing tanah Sumatra kelakon bisa oleh jajahan. 

Ing ngisor iki iki crita sathithik tumraping karajan karajan ing tanah Melayu. 

Kacarita ratu ing Funan, kira kira ing sajroning abad 3 ngelar jajahan, ngelun tanah Sumatra, Jawa lan 
liya liyanĕ, ayakĕ ratu iku kang yasa reca reca ing tanah Pasĕmah. 

Ing abad kapitu ana golonganing para pangĕran saka ing Indhu Buri, pada manggon ing sakiwa 
tengening Palembang, banjur ngedegakĕ nagara gedhĕ, jenengĕ karajan crivijaya (= Syriwijaya, sinebut 
ing bangsa Cina nagara: Sambotsai). 

Ratu ratunĕ padha darah Warman, isih dumunung sanak karo darah Purnawarman ing Tanah Jawa dhĕk 
abad 4-5, apadĕnĕ darah Mulawarman ing Kutai lan Bornĕo dhĕk watara tahun 400. 

Nagara Qrivijaya jajahanĕ kira kira Sumatra sisih kidul ln tengah, Malaka, Kamboja lan malah tekan 
Tanah Jawa. 

Ing tahun 686 ratu agung ing negara Qrivijaya nglurugi Tanah Jawa, awit Tanah Jawa ora tuhu 
pangĕdhĕpĕ marang 5 rivijaya. 

Sajroning abad 10 prajurit Jawa genti nglurugi griyijaya, menang, nanging ora suwĕ griyijaya bisa 
kombul manĕh. 

Praja iku ajeg enggonĕ nglakokakĕ utusan marang Narendra ing Cina. 

Ing sajroning abad 12 lan 13 nagara gedhĕ griyijaya pecah dadi karajan cilik cilik. 

Darah Warman jumeneng ana ing tanah kang sinebut tanah: ”Melayu” yaiku saikinĕ Jambi. 

Rehning pasisirĕ tanah Melayu kono akĕh rerusuh, wongĕ akĕh kang padha ngungsi marang tanah 
pagunungan kang loh, ana ing kono padha dedhukuh. 

Bareng Tanah Jawa gedhĕ pangwasanĕ, Prabu Kartanagara (1268 - 1292) kalakon bisa ngrusak kutha 
Pasĕi, lan ngejegi Jambi, Palembang, Riouw sarta kutha kutha akĕh ing Bornĕo apadĕnĕ pulo pulo ing 
Moloko. 

Ing saantaraning tahun 1275 lan 1293 wong Jawa nglurugi tanah pagunungan Jambi mau yaiku tanah 
kang besukĕ aran Menangkabau. Lurugan iku diarani: Pamalayu. 

Ing tahun 1268 Prabu Kartanagara angganjar reca marang ratu ing Dharmmagraya (Darmasraya) uga 
dumunung ing tanah Jambi, ing saikinĕ ora adoh karo Sungai Lansat. 
karajan iku ing besukĕ kalebu jajahan Majapait, rajanĕ darah Warman jejuluk Tribuwana 
(Mauliwarman) kagungan garwa bangsa Melayu, kang putrinĕ (putranĕ putri) ayakĕ dai garwanĕ Radĕn 
Wijaya biyĕn. 

Sang Raja Tribhuwana milu karo bangsa Jawa nglurugi tanah Padhang Hulu. 

Miturut carita Melayu, lurugan mau ora oleh gawĕ, mung marga saka klebu ing gelar, kalah enggonĕ 
adu kebo, mulanĕ kuthanĕ banjur jeneng Menangkabau iku. 

Ana raja wewengkonĕ karajan Dharmma^raya jejuluk Adityawarman nagaranĕ ing Malayupura, kang 
ing tahun 1347 wus merdika, ambawa pribadhi, iku nglurugi Menangkabau, nanging ora nganti dadi 
perang, malah banjur diangkat dadi raja ing kono, awit pancĕn dianggep bangsa Melayu. 

Jumenengĕ ana ing Menangkabau wiwit tahun 1347 tekan 1375, kecrita ing kawicaksananĕ lan pintere 
nyekel praja. 

Tumeka saprenĕ Sang Adityawarman sarta nayakanĕ loro kang aran Papatih Sabatang lan Kyai 
Katumanggungan isih dipundhi pundhi marang bangsa Menangkabau. 

Sapungkure Sang Aditya wis ora ana raja ing Menangkabau kang kecrita. 

Negaranĕ pecah pecah, ing saiki isih akĕh titike, mungguh ing kaluhuraning para raja Jawa asal 
Indhu, ana ing tanah Menangkabau kono, luwih luwih tumraping basa lan sastranĕ. 

Darah raja raja kuna ing Menangkabau mau enteke durung lawas, kangpungkas pungkasan 
putri, sĕdanĕ lagi saiki baĕ. 


Ing tahun 1377 kutha Sanbotsai ing tanah Palembang rinusak ing balane Prabu Ayamwuruk. 
kang kuwasa ing tanah Palembang kasebut jeneng Arya Damar nurunakĕ Radĕn Patah (+/- tahun 
1500). 

Awit saka ambruking karaton Majapait, Palembang iya katut apes, besukĕ kalah karo Banten. 
Kaluhuraning Tanah Jawa ana ing Sumatra sisih kidul kono tumekanĕ dina iki uga iya isih akĕh tilas 
tilasĕ. 



Rĕgol patilasan bĕtĕng Majapait, jenengĕ Bajang Ratu 

Pĕrangan Kang Kapisan 
Bab 7 

Perang Cina lan Adegĕ Karajan Majapait 
(1292) 

Ing tengah tengahanĕ tahun 1292 Maharaja Choebilai sida ngangkatakĕ wadya bala menyang ing 
Tanah Jawa perlu arep ngukum Prabu Kartanagara. 

Ana ing pacekan (Surabaya) prau Jawa kalah, nuli bala Cina arep nglurugi9 Daha, kang dikira 
panggonanĕ Kartanagara (kang nalika iku wis sĕda). 

Kacarita Radĕn Wijaya dhĕk jaman samono wus wiwit mbalela marang Jayakatwang ratu ing Daha. 
Sarĕhnĕ duwĕ pangarep arep bisaa ditulungi ing Cina numpes ratu ing Daha, mulanĕ Radĕn Wijaya 
banjur gawĕ gelar ethok ethok arep teluk marang sĕnapati Cina. 

Kabeneran ora let suwĕ Majapait, panggonanĕ Radĕn Widjaya ditempuh ing wong Daha, Radĕn 
Wijaya entuk pitulunganĕ wong Cina bisa menang. 

Wasana ing tahun 1293 kutha Daha dikepung ing balanĕ Shih Pih lan Radĕn Wijaya, Daha bedhah, 
ratunĕ kacekel, peni peni raja peni dijarah rajah, Radĕn Wijaya nulungi putri putri, putranĕ Prabu 
Kartanagara digawa oncad menyang Majapait. 

ora antara suwĕ, marga saka akale Wiraraja, Radĕn Wijaya bisa ngusri prajurit Cina. 

Wondĕnĕ prajurit mau, senadyan kesusu susu meksa isih bisa anggawa barang rayahan, pengaji mas 
satengah yuta tail lan tawanan wong satus saka Daha. 

Radĕn Wijaya banjur jumeneng Nata ing Majapait, jejuluk Kertarejasa Jayawardhana utawa Brawijaya 
I(tahun 1294- 1309) 

Sawisĕ jumeneng Nata, Sang Prabu anggeganjar marang sakabĕhing kawula kang maunĕ labuh, 
marangpanjenenganĕ. Wiraraja dibagehi tanah Lumajang saurute. 

Putrinĕ Kartanagara papat pisan dadi garwanĕ Sang Prabu, lan isi ana garwa paminggir siji 
saka tanah Melayu aran Sri Indresywari. 

Saka gaewa paminggir iki Sang Prabu kagungan putra R. Kaligemet, kang besukĕ nggentos 
kaprabon, ajejuluk Jayanĕgara, saka Prameswari SangPrabu peputra putri loro. 

Ing tahun 1295 R. Kalagemet lagi yuswa sataun wis diangkat dadi panĕran pati lan dadi ratu ing 
Kedhiri, ibunĕ kang ngembani nyekel praja Kedhiri. 

Ing nalika panjenenganĕ Prabu Kertarejasa Jayawardhana iku, Tanah Jawa karo Cina becik 
manĕh, perdaganganĕ gedhĕ, wong Cina teka ing Tanah Jawa nggawa mas, salaka, merjan, 
sutra biru, sutra kembang kembangan, bala pecah lan dandanan wesi. 

Saka ing Tanah Jawa, Cina kulak: beras, kopi kapri, rami, bumbon craken luwih luwih mrica, 
barang barang mas utawa salaka, bangsa dandanan kuningan utawa tembaga, tenunan kapas lan 
sutra, welirang, gading, cula warak, kayu warna warna, manuk jakatuwa lan barang nam 
naman. 

Ing Tanah Jawa ing wektu iku akĕh palabuhan ramĕ, kayata: Tuban, Sedayu; Canggu. 
nalika jamanĕ ratu iki ing bawah karaton Majapait kena dibasakakĕ ungsum kraman. 

Para satriya kang mĕlu lara lapa dhĕk jamanĕ Radĕn Wijaya saiki ora oleh ati, awit Sang Prabu mung 
anggega aturing nayakanĕ kang aran Mahapati, wasana para satriya mau banjur genti genti padha 
ngraman, nanging temahan asor jurite. 

Ing tahun 1328 Sang Prabu sĕda, dicidra ing dukun kang didhawuhi ambedhel saliranĕ. 

Sasĕdanĕ Prabu Jayanĕgara kang gumanti sadhereke putri, kang sesilih Bhreng Kauripan banjur jejuluk 
J ay awisynuwardhani. 

Sang nata dewi krama oleh satriya, kekasih Kartawardhana, misuwur pinter, sregep lan jejeg 
penggalihe. 

Sang Pangcran diangkat dadi panggedhĕning jaksa lan oleh lungguh bumi Singasari sawewengkonĕ. 
Gajahmada dadi warangkaning ratu. Karepe Gajahmada arep nungkulakĕ saTanah Jawa kabĕh lan pulo 
pulo sakiwatengenĕ. 

Ora let suwĕ yaiku tahun 1334 Sumbawa lan Bali bedhah banjur kabawah marang Majapait, mangka 
Bali nalika samana wis mbawahakĕ Lombok, Madura, Blambangan lan Sĕlebes sabageyan. 
Sĕnapatining prajurit kang ngelar jajahan ing sajabaning Jawa aran Nala. 

Ing tahun 1334 Sang Raja putri mbabar miyos kakung diparabi Ayam Wuruk, kang banjur 
dijumenengakĕ Nata, nanging isih diembani kang ibu nganti tekan tahun 1350. 

Pĕrangan Kang Kapisan 
Bab 8 

Ayam Wuruk, Syri Rajasanagara, 

Ratu kang kaping IV ing Maiapait 
(tahun 1350- 1389) 

Awit saking gedhĕnĕ lelabuhanĕ Patih Gajahmada, nagara Majapait saya suwĕ saya misuwur 
kuwasanĕ. 

Prabu Ayam Wuruk tetep jumeneng ratu agung binathara ngerĕh sapepadhaning ratu. 

Sang Nata krama oleh nakdhereke piyambak kang wewangi Retna Susumnadewi. 

Para santananĕ padha ginadhuhan tanah dhĕwĕ dhĕwĕ ing samurwate. Dĕnĕ kuwajibanĕ para santana 
utawa adipati mau ing mangsa kang wus ditamtokakĕ kudu ngadhep ing panjenenganĕ Nata, mulanĕ 
kabĕh padha duwĕ dalem becik becik ana ing Majapait, muwuhi asrining nagara. 

Ing jaman iku ana pujangga kraton aran ”Prapanca” (Budha). 

Ing tahun 1365 pujangga iki nganggit layang kang aran Nagarakertagama. 

Ana manĕh pujangga aran Empu Tantular nganggit layang Arjunawiwaha. 

Majapait ing wektu iku emeh mbawahakĕ satanah Indiya Wĕtan kabĕh, kayata: Tanah Jawa Wĕtan lan 
Tengah, Sumatra, wiwit Lampung tekan Acih (Perlak), Bornĕo (Banjarmasin), Sĕlebes (banggawai, 
Salaiya, Bantaiyan), Florĕs (Larantuka), Sumbawa (Dompo), saparoning Malaka lan sabageyaning 
Nieuw Guinĕa. 

Tanah Sundha ora ditelukakĕ. Kangjumeneng ratu ana ingtanah Sundha mau ajejuluk Prabu 
Wangi, putranĕ putri dilamar Prabu Ayam Wuruk iya dicaosakĕ, ananging Prabu Wangi banjur 
pasulayan karo Patih Gajahmada, nganti dadi perang. 

Prabu Wangi sĕda ingpaprangan lan akĕh punggawanĕ kang mati ana paprangan; ewadĕnĕ 
tanah Sundha ora dibawah Majapait, isih madeg dhĕwĕ ing saterusĕ. 

Ing Jaman samono paro ajar utawa pandhita (agama Budha utawa Syiwah) mĕlu nindakakĕ 
paprentahan nagara, mulanĕ padha diparingi lungguh bumi dhĕwĕ dhĕwĕ kang diarani bumi: Pradikan. 
Padĕsan ing sakubenging candhi utawa padhepokaning para pandhita lumrahĕ uga dadi bumi pradikan, 
wongĕ diwajibakĕ jaga lan ngopeni candhi padhepokan mau. 

Kawula liyanĕ padha kena pajeg prapuluhan (saprapuluhing pametuning buminĕ), lan kena ing 
pagawĕyan gugur gunung lan sapepadhanĕ. 

Pajeg rajakaya, pajeg panggaotan lan tambangan ing wektu samono iya wis ana. 

Pametoning praja gedhĕ banget, perlu kanggo rgad perang lan kanggo kapraboning Sang Nata sarta 
kanggo yeyasan nagara, kayata: kraton, gedhong gedhong, pasangrahan pasanggrahan lan liya liyanĕ. 

Ing nagara Majapait wis akĕh omah kang becik becik, payonĕ sirap, dĕnĕ omah kang lumrah 
padha apager gedhĕg, ananging ing jero racakĕ ana pethinĕ watu kang santosa perlu kanggo 
nyimpen barangĕ kang pangaji. 

Wong wong dhĕk jaman samono padha doyan nginang, senenganĕ padha tuku bala pecah saka 
juragan Cina, pambayare nganggo dhuwit sing diarani Kĕpĕng. 

Wong lanang padha ngore rambut, wong wadon gelungan kondhe. Wiwit enom wong wong 
padha nganggo gegaman keris, lan gegaman iku kerep diempakakĕ. 

Wongyĕn mati jisime diobong, yĕn singmati iku bangsa luhur utawa wong sugih bojo bojonĕ 
(randha randhanĕ) padha mĕlu obong. 

Ora adoh saka nagara ana papan kanggo adu adu kewan utawa uwong utawa kanggo karamĕyan 
liya liyanĕ. Papan iku aranĕ "Bubat” 

Sang Nata kerep lelana tinggal nagara, ing Blambangan saurute iya tau dirawuhi. 

Prakara perdagangan iya dadi gedhĕ banget, awit saka majuning lelayaran kagawa saka kehing nagara 
nagara kang kabawah ing Majapait sing kelet letan sagara. 

Bab kagunan, kayata: ngukir ukir sapepadhanĕ, kombule ing Tanah Jawa Wĕtan dhĕk pungkasanĕ abad 
kang katelulas, lan ing wiwitanĕ abad kang pat belas, mung baĕ panggawĕnĕ reca reca kang apik apik 
iku nganggo tuntunaning wong Indhu utawa nurun kagunan Indhu. 

Cekaking carita: Nalika panjenenganĕ Prabu Ayam Wuruk iku, Majapait lagi unggul unggule, 
samubarang lagi sarwa onjo. 

Prabu Ayam Wuruk tilar putra kakung miyos saka selir asma ”Bhre Wirabhumi” jumeneng Nata ana 
ing bageyan kang wĕtan. 

Dĕnĕ kang nggentĕni keprabon Majapait putra mantunĕ Sang Nata, ajejuluk Wikramawardhana (tahun 
1389- 1400). 

Ing tahun 1400 Sang Prabu sĕlĕh keprabon, kersanĕ arep mandhita, ananging sapengkere Sang nata, 
putra lan sentananĕ padha rebutan nggentĕni keprabon. 

Prabu Wikramawardhana banjur kapeksa kundur jumeneng ratu manĕh nganti tekan tahun 1428. 
Sajroning jumeneng sing keri iki Sang Prabu nerusakĕ merangi santananĕ kang wus kabanjur ngraman 
nalika Sang Prabu jengkar saka kraton. 

Rehning perang iki nganti suwĕ dadi nganakakĕ kapitunan akĕh lan karusakan gedhĕ, awit teluk 
telukan ing tanah sabrang banjur padha wani mbangkang wus ora gelem kabawah Majapait. 

Tataning kawula iya banjur rusak. Prakara patĕn pinatĕn wis dadi lumrah. 

Akeh wong main lan adu jago totohanu gedhĕni. 

Ing tahun 1428 - 1447 kang jumeneng nata ratu putri jejuluk Retna Dewi Suhita, putranĕ Prabu 
Wikramawardhana saka garwa paminggir. 

Terusĕ banjur banjur Prabu Kertawijaya (1447 - 1452) lan manĕh Prabu Bhra Hiyang Purwawisyesa 
(1456 - 1466), Pandan Salas (1446 - 1468), banjur Prabu Bhrawijaya V (1468 - 1478). 

Mungguh babade ratu ratu kang wekasan iki ora terang, mulanĕ ora disebutakĕ. 

Ana ratu ing nagara Keling (salor wĕtanĕ Kedhiri, skidul kulonĕ Surabaya) jejuluk Prabu Ranawijaya 
Giridrawardhana ngelar jajahan nelukakĕ Jenggala, Kedhiri lan uga mbedhah Majapait (tahun 1478). 
Bedhahĕ Majapait iku kuthanĕ ora dirusak, awit ing tahun 1521 lan 1541 nagara Majapait isih kecrita 
kutha kang gedhĕ. 

Suwe suwĕ kutha Majapait dadi rusak, awit wong wongĕ kang ora seneng kaerĕh ing kraton liya, padha 
genti genti ninggal negaranĕ, nglĕrĕg marang tanah Bali. 

Saiki Majapait mung kari patilasan baĕ, awujud pager bata tilas mubeng lan tilas gapura (Candhi Tikus, 
Bajang Ratu). 

Isih sajroning jaman Majapait, agama Islam wis mlebu saka sathithik, saya suwĕ saya bisa ngalahakĕ 
dayaning agama Indhu ana ing Jawa Wĕtan. 

Mungguh kaananing tanah Sundha ing wektu iku ora pati kasumurupan. 

Sawisĕ krajan Tarumanagara dhĕk abad 4 lan 5, mung ana kang kacarita krjan Sundha ing tahun 
1030 nagaranĕ kira kira ing Cibadhak. 

Enggonĕ ora ana wong manca kang mlebu mrono, marga saka kehing bajag kangpadha 
nganggu gawĕ ing sauruting pasisir. 

Ing Priyangan sisih wĕtan ana krajanĕ aran Galuh, kang ngadegakĕ ayakĕ ratu aran Pusaka, 
ratu liyanĕ jejuluk Wastukencana lan Prabu Wang(g)i. 

ing tahun 1433 SangRatu Dewa iya Raja Purana, ngadegakĕ kutha anyar aran Pakuan 
(Batutulis). 

Karajan iki aran Pajajaran. Tulisan kang ana ing watu kono nerangakĕ manawa Sang Prabu 
yasa segaran. 

Pajajaran semunĕ krajan rada gedhĕ lan ngerĕhakĕ Cirebon barang. 

Pĕrangan Kang Kaping Pindho 
Babad Tanah Jawa Wiwit Adegĕ Karajan Karajan 
Islam lan Tekanĕ Bangsa Europa tumekanĕ Gempale 
Karajan Mataram lan Ambrukĕ Vereenigde 
Oost indische Compagenie (YOC) tahun 1500 - 1799 


Pĕrangan Kang Kaping Pindho 
Bab 1 

Karajan Demak lan Karajan Pajang 
+/- tahun 1500 - 1582 

Wiwitanĕ ing Tanah Jawa ana agama Islam ing antaranĕ tahun 1400 - 1425. 

Ing tahun 1292 ing tanah Perlak ingpulo Sumatra wis ana wonglslam; ing tahun 1300 ana 
wonglslam manggon Samudra Pasĕi. Ingpungkasanĕ abad kangping 14 ing Malaka iya wis ana 
wong Islam. 

Tekanĕ padha saka Gujarat. Saka Malaka kono agama islam mencar marang Tanah Jawa, tanah 
Cina, Indhiya Buri lan Indhiya Ngarep. 

Kang mencarakĕ agama Islam ing Tanah Jawa dhisike yaiku saudagar Jawa saka Tuban lan 
Gresik, kangpadha dedagangan ing Malaka, padha sinau agama Islam, dadinĕ Islam terkadhang 
sok kepeksa. 

Sudagar sudagar jawa mau padha bali marang Tanah Jawa Wĕtan, sudagar Indhu lan Persi uga 
ana sing teka ing kono lan nuli mencarakĕ agama Islam marang wong wong. 

Sing misuwur yaiku: Maulana Malik Ibrahim (wongPersi?), sĕda ana ing Gresik ing tahun 1419, 
nganti saiki pasareanĕ isih. 

Bareng kuwasanĕ karaton Majapait saya suwĕ sya suda, para bupati ing pasisir rumangsa gedhĕ 
panguwasanĕ, wani nglakoni sakarep karep. 

Para bupati mau lumrahĕ wis padha Islam wiwit tumapaking abad kaping 16 (tahun 1500 - 1525), 
Jalaran saka iku kerep baĕ perang karo para raja agama Indhu kang manggon ing tengahing Tanah 
Jawa. 


Miturut carita: Sang Prabu Kertawijaya ing Majapahit iku wis tau krama karo putri saka ing 
Cempa (tanah Indhiya Buri). 

Putri mau kapernah ibu alit karo Radĕn Rahmat utawa Sunan Ngampel (sacedhakĕ Surabaya). 
Sunan Ngampel kagungan putra kakung siji, asma Sunan Bonang, lan putra putri siji, asma Nyai 
Gedhe Malaka. 

Nyai Gedhe Malaka iku marasepuhe Radĕn Patah utawa Panĕmbahan Jimbun, yaiku kang 
sinebut: Sultan Demak kang kapisan. 

Sunan Ngampel lan Sunan Bonang iku dadi panunggalanĕ para wali. 

Para wali mau kang misuwur: Sunan Giri (sakidul Gresik), ana ing kono yasa kedhaton lan 
mesjid; Ki Pandan Arang (ing Semarang) lan Sunan Kali Jaga (ing Demak). 

Ing tahun 1458 ing Demak wis ana mesjid becik. 

Padha padha bupati ing pasisir pati Unus iku kang kuwasa dhĕwĕ. 

Pati Unus uga kasebut Pangĕran Sabrang Lor. 


http://ki-demanq.com/index. php?option=com content&task=view&id=725&ltemid=712 


20 





Iku putranc Radĕn patah utawa Panĕmbahan Jimbun. 

Ing tahun 1511 Pati Unus mbedhah Jepara, 

Ing tahun 1513 nglurugi Malaka. 

Enggonĕ tata tata arep nglurug mau nganti pitung tahun lawasĕ. 

Lan bisa nglumpukakĕ prau kehe nganti sangang puluh lan prajurit 12.000, apadĕnĕ mriyem pirang 
pirang. 

nanging panĕmpuhe bangsa Portegis ing Malaka nggegirisi, nganti Pati Unus kapeksa bali lan ora oleh 
gawĕ. 

Pati Unus ing tahun 1518 uga ngalahakĕ Majapait nanging Majapait dhĕk samana pancĕn wis ora 
gedhĕ. Kuthanĕ ora dirusak, mung pusaka kraton banjur digawa menyang Demak sarta Pati Unus 
ngaku nggentĕni ratu Majapait. 

Ing tahun 1521 Pati Unus sĕda isih enem lan ora tinggal putra. 

kang gumanti rayi let siji yaiku Radĕn Trenggana, jalaran rayinĕ tumuli: Pangĕran Sekar Sĕda Lĕpĕn, 
wis disĕdani putranĕ raden Trenggana, kang aran Pangĕran Mukmin. 

sajroning jumenengĕ Sultan Trenggana (tahun 1521 - 1550) karaton Demakkuwasa banget, nguwasani 
Tanah Jawa Kulon, ngerĕh kutha kutha ing pasisir lor lan uga mbawahakĕ jajahan Majapait, sarta 
karaton Supit Urang (Tumapel) uga banjur kaprentah ing Demak. Dĕnĕ Blambangan iku bawah Bali. 
Pelabuhan bawah Demak akĕh sing ramĕ, kayata: Jepara, Tuban, Gresik lan Jaratan. 

Gresik lan Jaratan iku sing ramĕ dhĕwĕ, wong kang manggon ing kono luwih 23.000. 

Ing tahun 1546 Sunan Gunung Jati kalawan Sultan Trengganaq arep mbedhah Pasuruwan. 

Kutha Pasuruwan banjur kinepung ing wadya bala, nanging durung nganti bedhah, pangepungĕ 
diwurungakĕ, jalaran Sultan trenggana sĕda cinidra dĕning sawijining punakawan santana, kang mentas 
didukani. 

Putranĕ Sultan Trenggana akĕh. Putra putrinĕ padha krama oleh priyayi gedhĕ gedhĕ. 

Ana sing krama oleh bupati ing Pajang, kang asma: Adiwijaya, yaiku Mas Krĕbĕt, Ki jaka Tingkir 
utawa Panji Mas. 

Putranĕ Sultan Trenggana loro: Pangĕran Mukmin utawa Sunan Prawata, lan Pangĕran Timur, kang ing 
besukĕ dadi adipati ing Madura. 

Sunan Prawata iku kang nyedani Pangĕran Sekar Sĕda Lĕpĕn. 

Ing semu putranĕ Pangĕran Sekar Sĕda Lĕpĕn kang asma Arya Panangsang arep malesakĕ sĕdanĕ kang 
rama. 

Sakawit Arya Panangsang nyedani Pangĕran Mukmin sagarwanĕ, nuli putra mantunĕ Sultan 
Trenggana, ora oleh gawĕ, malah Arya Panangsang bareng dipapagakĕ perang, kalah nemahi pati. 
Adiwijaya banjur nguwasani Tanah Jawa: amboyong pusaka kraton menyang Pajang lan nuli 
dijumenengakĕ Sultan dĕning Sunan Giri. 

nalika Adiwijaya jumeneng ratu ana ing Pajang, blambangan lan Panarukan kabawah ratu agama 
Syiwah ing Blambangan, kang uga mbawahakĕ Bali lan Sumbawa (tahun 1575). 

Jajahan jajahan ing Pajang kaprentah ing pangĕran (adipati) yaiku: Surabaya, Tuban, Pati, Demak, 
Pemalang (Tegal), Purbaya (madiyun), Blitar (Kedhiri), Selarong (Banyumas), Krapyak (Kedhu sisih 
kidul kulaon, sakulonĕ bengawan Sala. 

Ana ing tanah Pasundhan karaton Pajang meh ora duwĕ panguwasa, jalaran ing tahun +/- 1568 tanah 
Banten dimerdikakakĕ dĕning Hasanuddin, dadi tanah kasultanan. 


http://ki-demanq.com/index. php?option=com content&task=view&id=725&ltemid=712 


21 



Pcrangan Kang Kaping Pindho 
Bab 2 

Karajan Mataram Nalika Jumenengĕ Sĕnapati 
(tahun 1582- 1601) 

Ana wong linuwih sinebut Kyai Gedhe Pamanahan, asale mung wong lumrah baĕ. 

Jalaran saka akĕh lelabuhanĕ marang Sultan Pajang, banjur didadĕkakĕ patinggi ing Mataram. 
Nalika iku tanah Mataram durung reja lan Pasar Gedhe, padununganĕ Kyai Pamanahan mau 
isih awujud dĕsa. 

Putranĕ Kyai Gedhe Pamanahan kang asma Sutawijaya utawa Radĕn Bagus, utawa Pangĕran Ngabehi 
Loring Pasar iku dipundhut putra angkat dĕning Sultan Pajang lan nganti diwasa tansah ana ing kraton 
, dadi mitranĕ Pangĕran Pati yaiku Pangĕran Banawa. 

Ing tahun 1575 Sutawijaya gumanti kang rama ana ing Mataram, oleh jejuluk Sĕnapati Ing Ngalaga 
Sahidin Panatagama. 

Panĕmbahan Sĕnapati (Sutawijaya) mau banget ing pangarahĕ supaya bisa jumeneng ratu. 

Ing sasi Mulud ora ngadhep marang Pajang, lan Pasar Gedhe didadĕkakĕ bĕtĕng, ndadĕkakĕ kuwatire 
Sultan Adiwijaya. 

Kelakon ora suwĕ banjur peperangan, Adiwijaya kalah lan ing tahun 1582 sĕda jalaran karacun. 
Pangĕran Banawa ora wani nglawan Sĕnapati. 

Sĕnapati banjur ngaku jumeneng Sultan, sarta pusakaning kraton kaelih marang Mataram. 

Sĕnapati ngerĕhakĕ Mataram ing tahun 1586 - 1601. 

Jajahan jajahan karaton Pajang kang wis kasebut ndhuwur kaerĕhakĕ ing Mataram kanthi ngrekasa 
banget. 

Sĕnapati kepeksa kudu kerep perang, kayata: perang karo Panaraga, Madiyun, Pasuruwan lan luwih 
luwih karo Blambangan. 

Ewadĕnĕ Blambangan iku ora bisa kalah babar pisan. Karo Sĕnapati memitran. 
banten arep ditelukakĕ, nanging ora bisa kalakon. 

Galuh pineksa kareh Mataram. 

Ing nalika iku akĕh kutha kutha pelabuhan kang ramĕ, padha ditekani wong Portegis, ora lawas wong 
Walanda iya padha nekani ing kono. 

Dedaganganĕ mrica, pala , cengkeh, kapas lan barang barang liyanĕ akĕh, nanging bab kawruh lan 
kagunan ora pati diperduli. 

Ing tahun 1601 Sĕnapati sĕda, kang gumanti putraL Mas Jolang. Pasareyan Sĕnapati nunggal kang 
rama ana ing Pasar Gedhe sarta padha pinudi pundhi. 

Pcrangan Kang Kaping Pindho 
Bab 3 

Karajan Banten lan Cirebon wiwit jumenengĕ 
Sunan Gunung Jati (+/- tahun 1527) tumeka 
Sĕdanĕ maulana Mohamad (tahun 1596) 

Ing wiwitanĕ abad kang ping 16 ing Tanah Jawa Kulon ana nagara aran Pajajaran, Kutha aran Pakuan. 
Kutha pelabuhab iya duwĕ, yaiku Banten lan Sundha Kalapa, nanging dedaganganĕ durung ramĕ. 

Awit saka Malaka ing tahun 1511 kacekel ing bangsa Portegis, para sudagar Islam padha dedagangan 
ana ing pasisirĕ lor Tanah Jawa Kulon. 

Ing Banten nuli ana pedagangan gedhĕ, daganganĕ mrica. 

Ing nalika iku ana wong Pasĕi (Sumatra), agamanĕ Islam, teka ing Tanah Jawa Kulon merangi ratu ing 
Pejajaran nganggo prajurit saka ing Demak. 

Wong Pasĕi mau ing tembĕnĕ aran Sunan Gunung Jati, maunĕ bok menawa aran Faletehan. 

Iku ipenĕ Radĕn Trenggana. Marga saka pitulunganĕ Radĕn Trenggana ing tahun 1527 bisa mbedhah 
Sundha Kalapa (jayakarta utawa Jakarta) lan Cirebon. 

Ing tahun 1552 Sunan Gunung Jati ing Banten digenteni kang putra Hasanuddin. 

Dĕnĕ putra liyanĕ kang asma Pangĕran Pasarean, iku kang nurunakĕ para Sultan ing Cirebon. 
Faletehan sĕda ing tahun 1570 ana ing Cirebon lan disarekakĕ ana ing punthuk Gunung Jati. 

Kutha Pakuan bedhahĕ sawisĕ tahun 1570. Para wong ing Tanah Jawa Kulon banjur dipeksa manjing 
agama Islam. 

malika Faletehan sĕda kang jumeneng Sultan ing Cirebon Panĕmbahan Batu, yaiku buyute faletehan 
mau. 

Hasanuddin iku krama oleh putrinĕ Pangĕran Trenggana. 

Bareng Pangĕran Trenggana sĕda, karaton Banten banjur madeg dhĕwĕ (tahun 1568). 

Hasanuddin uga nelukakĕ Lampung, sarta raja Indrapura ngaturakĕ putranĕ putri minangka garwa. 

Kutha Banten dadi ramĕ lan pelabuhanĕ gedhĕ. Ananging kutha urut pasisir ana 750 M, dĕnĕ 
ujure marang daratan +/- 1600 M. 

Prau prau bisa lumebu ing kutha metu ing kali kang nrajang kutha mau; saiki kalinĕ wis waled, 
jaiaran wedhi. 

Kutha mau kang sasisih dipageri lan ana gerdhu gerdhunĕ panggonan prajurit jaga tuwin 
panggonan mriyem. 

Hasanuddin sĕda ing tahun 1570, banjur kasarekakĕ ing Sabakingking. 

Kang gumanti kaprabon Pangĕran Yusup. 

Nalika iku wong Bantenyĕn nandur pari lumrahĕ ana ing pategalan (ladhang). 

Sawisĕ dienĕni parinĕ banjur ora ditanduri manĕh, wong wongĕ banjur golĕk panggonan liya 
digawĕ ladhang, yĕn wus panĕn iya diberakakĕ manĕh, enggonĕ nanduri iya kaya kang wis mau. 
Sing kaya mangkono iku tumraping lemahĕ mesthi baĕ ora becik. 

Bareng Pangĕran Yusup jumeneng Sultan, wong wong padha didhawuhi sesawah. 

jalaran saka iku wong tani iya kapeksa milih panggonan sing tetep, ora pijer ngolah ngalih, iku 

njalari ananĕ dĕsa dĕsa. 

Pangĕran Yusup uga dhawuh yasa bendungan lan susukan susukan perlu kanggo ngelebi sawah. 

Sing mbedhah kutha Pakuan iku iya Pangĕran Yusup. 

Ratu ing Pakuan sĕda, para luhur ing kono kapeksa mlebu Islam. 

sawĕnĕh ana sing ngungsi marang pagunungan ing Banten Kidul; wong Beduwi iku turunĕ wong wong 
sing padha ngungsi mau. 

Pangĕran Yusup lumrahĕ karan Pangĕran Pasareyan (tunggal jeneng karo kang paman ing Cirebon). 

Ing sasĕdanĕ Pangĕran Yusup, Pangĕran Jepara utawa Pangĕran Arya anjaluk jumeneng Sultan, 
nanging ora bisa kelakon, jalaran saka setyanĕ Mangkubumi (Patih) ing Banten marang Pangĕran 
Yusup. 

Kang gumanti Pangĕran Yusup, putra kang sisilih Maulana Mohamad. 
nalika iku yuswanĕ lagi 9 tahun, mulanĕ nganggo diembani ing Mangkubumi. 

Sing marĕntah kutha Jakarta sebutan Pangĕran, dhisike Ratu Bagus Angke lan tumurun marang 
putra. Kutha mau kinubeng ing pager, ingjeronĕ pager ana mesjide omah gedhĕ sing didalemi 
sang Pangĕran, alun alun lan pasar. 

Iku mau kabĕh dumunung ingpusering kutha. Daganganĕ ora pati ramĕ kaya ing Banten. Tanah 
tanah sakubengĕ kutha isih kebak buron alas. 

Cirebon iku uga ngreka daya bisanĕ mardika saka Banten. 

Sultan Cirebon mbawahakĕ saperanganĕ tanah Priyangan. 

Watesĕ kang wĕtan Banyumas, kang kulon Cimanuk (Citarum),. 

bareng sepuhe, Pangĕran Mohamad ditresnani ing kawula, jalaran saka mursid lan wasis. 

Sang papatih Jayanagara banget setya marang ratunĕ. 

nalika iku Sultan Mohamad diaturi nglurugi Paletnbang dĕning Pangĕran Mas, wayahĕ Sunan Prawata, 
Sandyan patihe tnalangi, nanging Sultan Mohamad ngrujuki; kalakon ing tahun 1596 Palembang 
dilurugi. 

Wadyabala ing Banten wis ngira bakal menang, dumadakan nalika Sultan Mohamad pinuju dhahar, 
kataman ing mitnis, ndadĕkakĕ sĕdanĕ. 

Sĕdanĕ mau digawĕ wadi, tnung wadyabala diundangi bali marang Banten. 

Bareng layon arep disarekakĕ, ing kono wong wong lagi ngerti yĕn Sultan sĕda, lan ing wektu iku uga 
Pangĕran Abulmafachir dijumenengakĕ Sultan, nanging yuswanĕ lagi sawatara sasi, tnulanĕ 
pamarĕntahing nagara kacekel ing Mangkubumi, manĕh dibantoni ing Nyai Etnban Rangkung, kang 
jalaran saka wicaksananĕ karan: Ratu Putri Ing Banten. 

Ing pungkasanĕ abad kang ping 16 Banten iku dadi kutha pedaganagn kang ramĕ dhĕwĕ ing saTanah 
Jawa. 


Wong manca kang ana ing kono: wong Persi, wong Indhu saka Gujarat, wong Turki, Arab, 
Portegis, Melayu lan wong Keling. 

Wong wong ngamanca mau lumrahĕ ngingu batur tukon lan juru basa. 

Luwih luwih wong Cina, ing Banten akĕh banget. 

Bangsa Cina manggonĕ ana sajabaning temboking kutha, lan omahĕ apik apik. 

Panggaotanĕ wong manca padha kulak mrica. 

Sing nganakakĕ dhuwit timbel (kĕtĕng, gobang) ing Banten iya wong wong ngamanca mau. 
Dhuwit timbel 1.00 pengajinĕ +/- 20 sĕn. 

Pangan ing Banten murah banget, dhuwit 20 sĕn baĕ tumraping wong ngamanca, wis turah 
turah. Hawanĕ ing kutha ora becik, jalaran kali Banten ing biyĕnĕ becik, banjur dadi cethek lan 
reged. 

Dalan dalan pada kurugan ing wedhi, omah omahĕ isih gedhĕg, mung senthongĕ pasimpenan wis 
tembok. 

Para priyayi padha duwĕ pakarangan isi wit krambil, sangarepe omah ana pendhapanĕ lan ing 
pojoking latar sok ana langgare. 

Kejaba mesjid gedhĕ lan pamulangan, ing Banten mung ana omah gedhong siji, yaiku omahĕ 
Syahbandar. 

kajaba para luhur, wong kang ngibadah ing Banten ora akĕh. 

Para luhur padha ngagem sarung sutra, (terkadhang sinulam ingbenang emas) serban lan keris, 
kenakanĕ diingu dawa, wajanĕ dipasahi lan tinretes ing mas utawa disisigi. 

Ngageme sepatu utawa selop mungyĕn ana ing daleme baĕ. 

Pandereke ana sing ngampil wadhah kinang, kendhi, payung, lampit lan tumbak. 

Para luhur mau (para punggawa) padha milu ngerĕh praja. 

Ing mangsa perangpara prajurit oleh kerĕ, sandhangan lan pangan. 

Para punggawa mau padha ngingu batur tukon akĕh. 

Ing Banten sing nyambut gawĕ temenan mung para batur tukon, wong cilik liyanĕ meh ora 
nyambut gawĕ, mulanĕ padha ora kacukupan. 

Yĕn ana wong ora bisa mbayar utangĕ, iku banjur dadi batur tukon saanak bojonĕ. 

Wong kemalingan ing Banten akĕh; maling kang kacekel, kena nuli dipatĕni. 

Wong kang dosa pati, kena nebus dosanĕ sarana mbayar dhendha marang Sultanĕ. 

Yĕn ana wong lanang mati, Sultan wenang mundhut anak bojonĕ wong mau. 

Jalaran saka iku akĕh wong isih kenomen padha omah omah. 

Kuwasanĕ Sultan Banten gedhĕ banget, nangingprakara nagara lumrahĕ dirembug karo para 
luhur; pangrembuge wayah bengi ana ing alun alun. 

Para luhur mau kang kuwasa banget Mangkubumi (patih), laksamana (panggedhĕnĕ prau 
lautan) lan sĕnapati. 

Ing jaman samana kaananĕ kutha kutha ing Tanah Jawa kurang luwih iya mĕmper karo kutha Banten 
iku. 

Pcrangan Kang Kaping Pindho 
Bab 4 

Wong Portegis lan Sepanyol 
(tahun 1513) 

Wiwit jaman Rum mula wong Asia iku wis wiwit lawanan dedagangan lan wong Europa. 
Dagangan saka Asia Wĕtan, kayata: Tanah Indhu, Cina, apadĕnĕ kapulowan Moloko digawa ing 
kajilah, metu ing Afganistan, Persi, Syrie (Sam), banjur menyang Egypte (Mesir), jujuge ing 
Alexandrie. 

Dagangan mau saka kono banjur dikirimakĕ menyang kutha kutha pelabuhan ing sapinggire 
Sagara Tengah, kayata: Rum, vĕnĕtie lan Genua; banjur disebarakĕ ing nagara liya ing Europa. 
lakunĕ kajilah saka Hindustan ngrekasa banget, jalaran ana ing dalan kesuwĕn, mangka kerep 
diadhang ing begal. 

marga saka iku pametunĕ tanah Asia ana ing Europa dadi larang banget, samono uga bumbon 
saka kapulowan Moloko. 

Bareng wong turki mĕlu mĕlu gawĕ kasusahaning kalilah mau, bangsa bangsa Europa liyanĕ banjur 
arep mbudi akal bisanĕ oleh dagangan saka tanah Asia dhĕwĕ ora nganggo metu dharatan, dadi arep 
ngambah sagara baĕ. 

nalika abad kang kaping 15 ing tanah Europa wus ana bangsa kang kendel banget lelayaran, yaiku 
bangsa Portegis. 

Bangsa iku enggonĕ lelayaran saya suwĕ saya mangidul, nganti nemu pulo lan tanah pirang 
pirang enggon, wasana pasisirĕ tanah Ajrika kang sisih lor kulon wus kawruhan kabĕh. 

Ing tahun 1486 ana nakoda bangsa Portegis aran Bartholomeus Dias, bisa tekan ing pongole 
buwana Afrika kang sisih kidul dhĕwĕ. 

Ing Tahun 1498 kelakon ana nakoda Portegis aran Vasco de Gama tekan ing Kalikut kutha ing tanah 
Indhu. 

Wong Portegis nuli miwiti lelawanan dedagangan lan wong Indhu, lan nenelukakĕ kutha 
pelabuhan kang ramĕ ramĕ ing tanah Indhu kono. 

d’Albuquerque kang wus katetepakĕ jumeneng Prabu anom ingAsia nuli ngumpulakĕ prau 
perang kanggo merangi kutha kutha pelabuhan; Goa, Ormus lan Malaka genti genti dikalahakĕ. 
Iya jamanĕ d’Alburquerque (tahun 1509 - 1515), iku mumbul mumbule wong Portegis 
nguwasani tanah tanah pasisir ing Samodra Indhiya tekan Macao. 

Bareng wong Portegis wis bisa manggon lan duwĕ panguwasa ana ing Malaka, ing tahun 1513 nuli 

makoda aran d’abreu, layar menyang Moloko. 

lakunĕ nganggo mampir mampir, kayata: menyang Gresik. 

Ing wektu samono Gresik wis dadi kutha padagangan gedhĕ, wong wongĕ wis Islam. 

Wong Portegis mau ana ing Tanah Jawa Tengah lan Wĕtan sasat tansah dimungsuh baĕ, mung ana ing 
Panarukan bisa mimitran lan wong bumi, jalaran wong ing kono osoh mardika, durung Islam lan 
durung kaerĕh marang Demak. 

Rĕhnĕ wong Portegis ana ing Tanah Jawa Tengah lan Wĕtan tansah ngrekasa banget, mulanĕ banjur 
ana kang nyoba arep lelawanan dedagangan lan Banten. 

Ing sakawit ana ing Banten ditampani becik, nanging nuli wong Portegis lan wong Banten kerep 
cecongkrahan, jalaran padha dĕnĕ ora percayanĕ. 

Wasana enggonĕ dedagangan wong Portegis kang dipeng ana ing Moloko lan pulo Timur. 

nalika wong Portegis teka ana ing tanah Indhiya kang anggedhĕni laku dagang ing kepulowan Moloko 
bangsa Jawa, nanging bareng Malaka bedhah, wong Jawa kadhesuk soko kono lan saka kapulowan 
Moloko, banjur karingkes pasabanĕ, kang anggedhĕni genti wong Portegis, malah ing tahun 1522 ing 
Temate wis didegi bĕtĕng, sarta wong Portegis wis prajangjian lelawanan dedagangan ijen ijenan 
(monopolie) lan Sultan ing kono. 

Ing tembenĕ kang dadi dhok dhokanĕ wong Portegis ing Ambon lan Bandha. 

Ana ing pulo pulo Moloko lan ing pulo pulo Sundha Cilik sisih wĕtan wong Portegis padha mencarakĕ 
agama Kristen. 

Bareng wong Portegis nemu dalanĕ menyang tanah Indhiya, wong Sepanyol iya banjur arep 
nyoba uga menyang tanah Indhiya dhĕwĕ. 

Wong Genua aran Christophorus Columbus layar saka Sepanyol mangulon atas asmanĕ Sang 
nata ing Sepanyol. 

Saka panĕmunĕ Chr. Columbus wus tetĕlayĕn jagad iku bunder kepleng, dadiyĕn saka Sepanyol 
terus layar mangulon mesthi banjur tekan ingjagad sisih wĕtan yaiku enggonĕ tanah Indhiya. 

Yĕn saka Indhiya diterusakĕ mangulon baĕ, mesthi banjur bali tekan ing Sepanyol manĕh. 

Ing tahun 1492 kelakon Chr. Columbus nemu kepulowan kang diarani kapulowan Indhiya, 
jalaran pametunĕ akĕh empere lan tanah Indhiya, nanging ora antara suwĕ tetĕla yĕn kepulowan 
mau dudu Indhiya, mulanĕ mung banjur diarani kepulowan Indhiya Kulon. 
mungguh satemenĕ kepulowan Indhiya Kulon iku wewengkonĕ buwana Amerika. 

Saking kepenginĕ marang kauntungan lan misuwuring jeneng, banjur akĕh baĕ wong Sepanyol 
kang napak dalanĕ Chr. Columbus padha layar mangulon ketug ing Amerika. 

Sawisĕ buwana Amerika kawruhan, nuli ana wong Portegis kang aran Magelhaen kang nedya 
menyang Indhiya metu Amerika atas asmanĕ ratu Sepanyol. 

Mangkate Magelhaen sakancanĕ wong Sepanyol ing tahun 1519 lakunĕ nurut pasisirĕ Amerika 
sisih kidul, njebul supitan ing saantaranĕ pongol Amerika kang kidul dhĕwĕ lan pulo Yuurland, 
saka kono terus ngalor ngulon nrajang Samodra gedhĕ, anjog ing kapulowan Filipina. 

Wong Sepanyol nuli layar menyang Moloko, anjog ing Tidore. 

Sultan Tidore bungah banget, awit bakal olej lengganan bangsa Europa, mangka nalika d’Abreu teka 
ing Ambon diajak lengganan ora gelem, geleme mung karo Sultan Temate. 

Sarĕhnĕ wong Sepanyol, kancanĕ Magelhaen, kalah santosa karo wong Portegis, mulanĕ bareng 
dimungsuh, banjur kapeksa mlayu menyang Jilolo, saka kono terus layar mangulon, nutugakĕ 
enggonĕ ngubengi bumi, tekanĕ ing Sepanyol manĕh tahun 1522. 

Iya wong Sepanyol kang dipanggedhĕni Magelhaen iku kang ngubengi bumi sapisan. 

Wong Portegis bareng sumump ana wong Sepanyol teka, banget panasĕ, ngudi, lunganĕ wong 
Sepanyol saka tanah Indhiya, dadi bangsa loro mau padha memungsuhan. 

nanging ing tahun 1529 padha bedhami, jalaran watesing jajahan dipastekakĕ dĕning Kangjeng Paus. 

Wiwit tahun 1542 bangsa Sepanyol neluk nelukakĕ pulo pulo Filipina. 

Jeneng Filipina iku kapirit asmanĕ ratu ing Sepanyol (Filips II). 
lan ana ingpulo pulo mau banjur padha mencarakĕ agama Kristen. 

Pcrangan Kang Kaping Pindho 
Bab 5 

Tekanĕ Wong Walanda 
(tahun 1596) 

Ing abad kang kaping 15 ing nagara Walanda bab misaya iwak maju banget (iwak haring). 
Iwakĕ didol sumrambah ing tanah Europa. 

Jalaran saka iku lelayaranĕ prau prau momot barang dadi ramĕ. 

Prau prau momotan mau kejaba momot iwak, uga nggawa barang barang liyanĕ, kayata: 
mertega, keju lan laken saka Nederland didol menyang Europa sisih lor lan kidul. 

Soko Portegal wong Walanda kulak anggur lan uyah; saka tanah tanah sapinggire Sagara Wĕtan 
gandum lan kayu, lan saka Inggris wulu wedhus. 

Awit saka iku kabĕh lelayaranĕ prau prau momotan ing satanah Europa kacekel ing tanganĕ 
bangsa Walanda. 

Ing wiwitanĕ abad kang ping 16 Kutha Lissabon dadi pusering padagangan kang saka ing tanah 
Indhiya. 

Kang mencarakĕ dagangan mau menyang tanah tanah liyanĕ saperangan gedhĕ iya bangsa 
Walanda. 

Iku kabĕh njalari wong Walanda banjur dadi sugih, wong lang maunĕ mung ngepalani prau prau 
momotan, banjur dadi nakoda utawa sudagar. 

Ing pungkasanĕ abad 16 wong Walanda banget pangudinĕ marang ada ada anyar lan banget kepenginĕ 
marang lelakon lelakon kang durung tau dilakoni, luwih luwih bareng krungu critanĕ lelayaran marang 
Indhiya saka wong wong Walanda kang maunĕ manggon ing Portegal. 

Apa manĕh ing nalika iku akĕh sudagar sudagar saka Nederland Kidul (Antwerpen) padha ngalih 
mangalor. 

Kuwasanĕ karajan Sepanyol tansah suda, perang karo bangsa Walanda lan Inggris kerep kalah. 
Dedagangan ing Lissabon tumrape bangsa Walanda banjur diengĕl engĕl amarga wiwit ing tahun 1580 
Lissabon kebawah Sepanyol. 

Jalaran saka sebab sebab ing ndhuwur mau kabĕh, bangsa Walanda kenceng tekade arep lelayaran 
menyang tanah Indhiya dhĕwĕ, bathinĕ mesthi bakal luwih akĕh, awit bisa kulak dedagangan saka ing 
panggonanĕ asal. 

Wiwitanĕ nuoba lelayaran metu lor ngubengi buwana Asia, perlunĕ nyingkiri bangsa Sepanyol, yaiku 
mungsuhe. 

Sarĕhnĕ layar metu lor iku terang yĕn rekasa banget, istingarah ora bisa kelakon tekan tanah Indhiya, 
nuli wong Walanda arep nĕkad metu kidul nurut pesisire buwana Afrika kaya wong Portegis. 

Cacahing prau kang arep mangkat ana 4, kang ngepalani aran Cornelis de Houtman iku wis bisa oleh 
katrangan dalanĕ menyang Indhiya ana ing Lissabon. 

Dĕnĕ kang dadi lelurahing jurumudhi wong pinter ing ngĕlrnu bumi aran Pieter Keyzer. 

Ing tanggal 2 April tahun 1595 padha mancal saka dharatan, lakunĕ ana ing dalan ngrekasa banget, 
nanging tanggal 23 Juni 1596 kelakon tumeka ing banten. 

Satekanĕ ing palabuhan Banten praunĕ wong Walanda dirubung ing prau cilik cilik padha 
nawakakĕ wowohan lan dodolan warna warna. 

Ora suwĕ ing dhĕk kebak wongJawa, Arab, Cina, Keling lan Turkipadha nawakakĕ 
dedagangan. 

Wong Walanda medhun menyang dharatan; ing kono wis ana cawisan omah kanggo bukak toko. 
Sawusĕ tekan dharatan banjur dodolan lan kulak dedagangan kang diimpi impi, yaiuku mrica. 
Nanging bareng padha rerembugan banjur padha pasulayan. 

Wong Portegis weruh kang mangkono iku nuli ngreka daya supaya wong Walanda disengiti ing 
wong Banten. 

Apamanĕh Cornelis de Houtman iku wani kasar karo Mangkubumi ing Banten, lan sarehning 
wong Banten kuwatir bok manawa kutha Banten bakal ditibani mimis saka ing praunĕ wong 
Walanda, Cornelis de Houtman sakancanĕ 8 dicekel lan dilebokakĕ ing kunjara. 

Cornelis de Houtman lan kancanĕ 8 pisan mau iya nuli luwar, nanging sarana ditebus. 

Bareng wong Portegis mbabangus manĕh marang wong Banten, wong Walanda banjur ninggal 
Banten, awit uga weruh yĕn ora bakal bisa oleh dedagangan ana ing kono. 

Wong Walanda banjur layar mangĕtan urut pasisir loring Tanah Jawa nganti tekan Bali. 

Saka kono banjur bali menyang nagara Walanda urut pasisirĕ Tanah Jawa kang sisih kidul. 

Tekanĕ ing nagara Walanda praunĕ kang maunĕ papat mung kari telu, wong kang maunĕ 248 mung 
kari 89. 

Lan barang dagangan sing digawa apadĕnĕ bathinĕ mung sathithik banget. 

nanging sedyanĕ kang gedhĕ iku wis kaleksanan, iya iku saiki dalan kang menyang tanah Indhiya wis 
kawruhan. 

nalika tahun 1598 ana prau Walanda manĕh teka ing Banten, kang manggedhĕni Yacob van Neck. 
Sarĕhnĕ van Neck mau wong kang alus bebudĕnĕ ora kasar kaya de Houtman, dadi wong Walanda 
ditampani kalawan becik, dipek atinĕ kenaa dijaluki tulung yĕn ana nepsunĕ wong Portegis, malah van 
Neck oleh palilah katemu lan sang timur Abulmafachir ratu ing Banten lan van Neck ngaturi tinggalan 
tuwung mas. 

Wong Walanda enggal baĕ oleh dedagangan mrica akĕh. 

Wiwit ing nalika iku akĕh prau prau Walanda kang teka ing Moloko kulak mrica, pala lan cengkeh. 
Dhok dhokanĕ prau kang menyang tanah Indhiya iku ing Banten, dalasan prau kang saka ing Moloko, 
sanadyan wus kebak dagangan, kang mesthi iya nganggo mampir. 

Suwe suwĕ plabuhan ing Banten saya ramĕ dĕning prau Walanda kang teka lunga ing kono. 

Ing wektu iku Sepanyol lan Portegis wiwit ngĕdhĕng enggonĕ perang karo bangsa Walanda ing tanah 
Indhiya. 

Andreas Furtadho de Mendoca nggawa prau 30 saka Goa layar menyang tanah Indhiya, arep 
dhedawuh marang para panggedhĕ ing sakĕhing kutha plabuhan nglarangi nampa wong 
Walanda; sakĕhing wong Walanda kang wus ana ing kono kudu ditundhung. 

Ingtahun 1601 ana prau Walanda teka ing supitan Sundha, kang manggedhĕni Wolphert 
Harmens, ana ing dalan Wolpert Harmens wis oleh pawarta yĕn Banten dikepung ing balanĕ 
Furtadho perlu nglungakakĕ wong Walanda lan meksa marang Pangĕran ing Banten ora kena 
ngayomi sakĕhing Walanda. 

Sandyan praunĕ Harmens mung lima, nanging nĕkad nempuh praunĕ wong Sepanyol. 

Salunganĕ wong Sepanyol saka ing Banten, Harmens mlebu ing plabuhan munggah menyang 
kutha. 

Ora antara suwĕ ana prau Walanda teka manĕh, panggedhĕnĕ aran Yacob van Heemskerck enggal baĕ 
oleh dedagangan, praunĕ kang lima wis kebak, nuli dilakokakĕ bali menyang nagara Walanda, dĕnĕ 
prau sakarinĕ banjur layar menyang Gresik. 

Ana ing Gresik kono Heemskerck sawisĕ kebak praunĕ banjur bali menyang nagara Walanda. 

Ing wektu iku para sudagar Inggris iya wis padha bathon nglakokakĕ prau menyang tanah Indhiya. 

Ing tahun 1602 ana prau Inggris teka ing plabuhan Banten nggawa layang lan pisungsung saka ratunĕ. 
Wong Inggris ditampani kalawan becik, dadi gampang nggonĕ golĕk dagangan, sarta banjur kaidenan 
ngedegakĕ kantor. 

Prau - praunĕ Houtman saka ing tanah Walanda 

Pcrangan Kang Kaping Pindho 
Bab 6 

Adegĕ Vereennidge Oost Indische Compagnie (V.O.C.) 

(tahun 1602) 

Praunĕ wong Walanda kang padha layar menyang tanah Indhiya iku duwĕkĕ maskape maskape cilik. 
Sanadyan kang nduwĕni tunggal bangsa lan kabĕh padha tulung tulungan yĕn ana bebayaning dalan, 
ewa dĕnĕ mungguh enggonĕ dedagangan ora pisan bisa rukun, malah padha jor joran murih bisa oleh 
dagangan akĕh. 

bareng paprentahan luhur ing negara Walanda nguningani prakara iku banjur kagungan sumelang. 

Saka karsanĕ paprentahan luhur maskape Walanda mau didadĕkakĕ siji aran Vereennidge Oost 
Indische Compagnie (V.O.C.), yaiku: Pakumpulan dedaganagn ing tanah Indhiya Wĕtan, adegĕ nalika 
tanggal 20 Maret 1602. 

VOC. mau diparingi wewenang dedagangan ing sawĕtanĕ Kaap de Goede Hoop tekan ing supitan 
Magelhaens, dĕnĕ maskape utawa sudagar liya ora kena mĕlu mĕlu dedagangan ing kono (monopolie). 
Wewenang panunggalanĕ ing dhuwur iku: VOC. kena nganakakĕ prajangjian atas asmaning Staten 
Generaal karo sakĕhing nagara klebu jajahanĕ. 

Kajaba iku Compagnie kena nganakakĕ prajurit, gawĕ bĕtĕng, gawĕ duwit lan netepakĕ Gouvemeur lan 
punggawa liyanĕ. 

Sakĕhing punggawa kudu sumpah kasusetyanĕ marang Straten Generaal lan pangrehing Compagnie. 

Ing sabisa bisa VOC, kudu mĕlu nglawan mungsuhe nagara Walanda. 

Pawitanĕ Compagnie iku olehe adol layang andhil, siji sijinĕ andhil ora mesthi padha reganĕ, ana kang 
/10.000 ana kang f50. 

Dĕnĕ kang kena tuku andhil mau iya sadhengah wong, ora lawas VOC wus oleh pawitan/6.500.00. 

Ing sakawit warga pangreh (Bewindhebber) ing tanah Walanda ana 73, nanging ora lawas mung 
ditetepakĕ 60. 

Para bewindhebber mau akĕh kauntunganĕ, kayata: saben ana prau teka saka tanah Indhiya 
mesthi oleh bageyan 1% nĕ ajining momotanĕ prau, mulanĕ pangkat bewindhebber mau dadi 
pepenginan. 

Bewndhebber iku ana 1 7 kang pinilih kuwajiban nyekel paprentahan Compagnie ing saben 
dinanĕ. 

Pangrehe Compagnie iku aran ”Heren XVII, Directeuren utawa Mayores ”. 

Saben 10 tahun para Bewindhebber kudu aweh katrangan pelapuran (verslag) bab panyekeling 
paprentahan marang Straten Generaal lan para aandeelhouder. 

Prau praunĕ Compagnie kang dhisik dhĕwĕ mangkat menyang tanah Indhiya dipanggedhĕni Van 
Waerwijck, angkate ing tahun 1602 uga. 

Sakĕhing lojinĕ maskape maskape lawas banjur didadĕkakĕ lojinĕ VOC. 

Loji utawa jactorij iku wujud kantor diubengi ing gudhang gudhang lan omahĕ para punggawa. 
Mungguh perlunĕ loji mau kanggo tandhon dagangan. 

Dagangan mau diklumpukakĕ ngentĕni tekanĕ prau prau. 

Factorij iku terkadhang kinubeng ing bĕtĕngtembok utawa tanggul, nanging kang mangkono iku 
ora mesthi, awitpara ratu bangsa bumi kerep ora marengakĕ. 

Kehing/actorij saya wuwuh, nanging terkadhang yĕn arep ngadegakĕ jaclorij anyar iku nganggo 
ngesur ngalahakĕ wong Portegis dhisik, kayata: nalika tahun 1603 ana ing Banten, ora lawas ing 
Gresik, Johor, Patani, Makasar lan Jepara iya dianani jactorij. 

Factorij ing Patani perlunĕ kanggo lelawanan karo negara Cina, Jepang lan Indhiya Buri, awit 
dikira ngolehakĕ kauntungan akĕh, nanging jebul ora. 

Karo Ceylon lan Aceh Compagnie iya lelawanan dedagangan, nanging sakawit mung sathithik 
pakolehe. 

Dagangan tanah Indhiya kang ngolehakĕ kauntungan akĕh iya iku bumbu craken, mulanĕ VOC. 
kepengin banget mengku kapulowan Moloko, kang iku para nakoda padha diwangsit, supaya 
merlokakĕ ngudi bisanĕ nekem kepulowan bumbon craken mau, yĕn ora kena dilusi sarana prajangjian 
iya kantho wasĕsa. 

Ing saenggon enggon angger Compagnie bisa becik karo ratu bangsa bumi mesthi banjur nganakakĕ 
prajangjian bisanĕ lengganan ajeg (monopolie). 

Pulo Ambon (cengkeh) iku pulo kang dhisik dhĕwĕ dadi duwĕking Compagnie. 

Ora suwĕ saka kecekele pulo Ambon ing kuwasanĕ VOC. pulo Bandha Nĕra (pala) lan Bacan iya 
banjur kena diregem. 

Marga enggonĕ menang perang iku, laku dagang bumbu craken katekem ing kuwasanĕ 
Compagnie, sabab ana ing endi endi, angger tanah wus kaayoman mesthi dilarangi lelawanan 
dedagangan karo bangsa liya kajaba mung karo VOC. dhĕwĕ sarta reganĕ dagangan dipasthi 
(monopolie). 

Para aandeelhoudere VOC. ing tahun 1610 didumi bathi 75%, wujud dhuwit utawa pala, kena 
milih ing sakarepe, nuli diedumi manĕh 50%, dadi sataun baĕ tampanĕ para aandeelhouder 
gunggung kumpul 132,5% 

Nanging kauntungan samono iku mungguhing satemenĕ kauntungan ing dalem 8 tahun, awit 
adegĕ VOC. wus ana 8 tahun, mangka lagi mbayar anakan sapisan iku. 

Ing tahun 1611 para aandeelhouder tampa manĕh 30%, nanging tumekanĕ tahun 1619 wis ora 
oleh manĕh. 

Wong wong padha ora rujuk, yem pambayaring anakan jagjog ora ajeg kaya mangkono iku, 
terkadhang akĕh banget, terkadhang pirang pirang tahun nyet adhem baĕ. 

Mulanĕ sabakdanĕ tahun 1625 pambayare dipranata, ing sabisa bisa diajegakĕ. 

Racakĕ pambayaring anakan marang aandeelhouder mau ingsaben tahun 18%. 

Kajaba panyekeling dhuwit, cacading paprentahanĕ Compagnie, isih ana manĕh, yaiku enggonĕ 
kukuh ngencengi tindaking monoploie, nganti akĕh warga VOC. kang metu sala pakempalan. 

Ana sajabaning nagara Walanda, Compagnie uga duwĕ mungsuh kang nyumelangi: 

1. Bangsa Inggris, iku ing tahun 1600 wis nganakakĕ Oost Indische Compagni, sarta ana 
ing Banten lan Moloko wis duwĕ kantor akĕh. 

Ing saenggon enggon bangsa Inggris tansah mbudi daya bisanĕ ngesur wong Walanda, 
mung baĕ enggonĕ mungsuh ora wani ngedhĕng, awit mundhak ngadekakĕ gesreking 
prentah Walanda lan Inggris. 

2. Ing wektu samono VOC. tansah merangi wong Sepanyol lan Portegis, awit tanah 
Walanda peperangan lan bangsa loro mau ana ing Europa. 

VOC. lelawanan dagang karo bangsa Cina sarta Jepang. Ing tahun 1608 ana prau Compagnie 
loro layar menyang Jepang. Ana ing kono Compagnie diidini dedagangan lan ngadegakĕ loji. 

Saka rembuge Frankrijk sarta Inggris, sanadyan Walanda lan Sepanyol ora sida bedhami, nanging ing 
tahun 1609 meksa lĕrĕn anggonĕ perang, padha sĕlĕh gegaman ing dalem 12 tahun. 

Prakara tanah Indhiya katemtokakĕ ing prajangjian, yĕn wong Walanda lestari kena ndarbeni jajahan 
enggonĕ ngrebut wong Sepanyol sarta Portegis, nanging siji sijining bangsa ora kena dedagangan ana 
ing jajahan kang wus dijĕgi ing liyan ing wektu awiting sĕlĕh gegaman. 

Mungguh ing atasĕ tanah Indhiya awiting sĕlĕh gegaman iku kang mesthi kurang luwih let sataun karo 
ing Europa, awit tanah Indhiya nganggo ngentĕni udhuning dhawuh. 

Ana ing Indhiya ketara banget, yĕn wong Sepanyol ora nganggep bedhami sĕlĕh gegaman iku; dadi 
VOC. kepeksa tansah tata tata nyentosani wadyabala lan samekta gegamaning perang. 

Bangsa Inggris lan Portegis sok dibiyantoni ing wong bumi, merangi marang wong Walanda. 

VOC. iku enggonĕ ngregani bumbon craken saka kepulowan Moloko murah banget, daganganĕ 
wong bumi dhĕwĕ dilarang larang. 

Tindak kaya mangkonoiku ndadĕkakĕ karugianĕ bangsa bumi, wasana banjur padha dagang 
colongan lelawanan lan wong Portegis, Inggris utawa Jawa. 

Compagnie muring banget; kebon kebon pala lan cengkeh akĕh kang dibabati minangka 
paukumaning wongpribumi. 

Wong Bandha banget muringĕ, wuwuh wuwuh dibombong wong Inggris. 

Admiral Verhoeff, utusanĕ VOC. dicidra dipatĕni. 

Wasana ing tahun 1609 pulo Bandha malah banjur kena didadĕkakĕ jajahan VOC. 

Marga saka pakĕwuh warna wama iku VOC. duwĕ panĕmu yĕn pangrehe kudu kukuh, dikuwasani 
wong suwiji. 

Nganti tumekanĕ wektu semono, siji sijining loji ana pangrehe dhĕwĕ, para pangreh ora merduli 
marang pangrehe loji liyanĕ. 

Wiwit tanggal 1 September tahun 1609 sakĕhing kantor lan eskader (kapal kapal perang) ing tanah 
Indhiya dikuwasani ing panggedhĕ suwiji, jenengĕ Gouverneur Generaal (GG.). 

Gouverneur Generaal kang kawitan yaiku Pieter Both. GG. mau didhawuhi niti priksa kelakuwan, 
gawĕyan lan uripe para punggawa. 

GG. iku panyekele paprentahan nganggo dibiyantu ing punggawa liya, jenengĕ Raad van Indie. 

Cacahĕ warganing Raad van Indie sanga, kang lima tansah dadi kanthining GG., kang papat 
aran ”Lid” mirunggan, padha dadi gouvernour ana ingpapan liya, enggonĕ mĕlu parepatan 
mungyĕn ana rembug singperlu perlu banget. 

Pamutusing prakara kang perlu perlu GG. kudu njaluk rembuge Raad van Indie; wondĕnĕ GG. 
dadi pangareping parepatan. 

Yĕn parepatan ora bisa mutusi, putusanĕ GG. dhĕwĕ wus kanggep apsah. 

GG. iku uga dadi sĕnapatiningprajurit Dharatan lan lautan. 

Pamanggenĕ Tuwan P. Both ana ing Ambon. Ana ing Moloko P. Both klakon bisa nggedhĕkakĕ 
panguwasa, gawĕ kapitunanĕ wong Sepanyol lan Portegis. 

Ing tahun 1613 P. Both bali menyang tanah Walanda nanging ana pasisirĕ pulo Mauritus praunĕ 
Kĕrem, P. Both dadi lan tiwasĕ. 

G. Reynst jumeneng gumanti GG. kapilih ing para Bewindhebber, ing tahun 1615 digenteni L. Real. 
Dhek samono VOC. lagi karepotan awit wong Inggris saya katon enggonĕ mungsuh VOC. 

Ana ing Banten panguwasanĕ wong Onggris tansah mundhak. 

Yan Pieterszoon Coen, Liding Raad van Indie banget sumelangĕ bok manawa jajahan VOC. bakal 
direbut ing wong Inggris. 

Ing tahun 1616 wong Inggris ngjĕgi pulo Run, jajahanĕ VOC. ing Koloko. 

Ing nalika iku JP. Coen katetepakĕ nguwasani sakĕhing prakaranĕ VOC. ing Tanah Jawa. 

Coen enggal tumandang merangi wong Inggris. 

Kang iku ndadĕkakĕ banget panasĕ wong Inggris sarta Pangĕran Ranamenggala ing Banten. 
bareng ing tahun 1618 ana kabar yĕn loji ing Jepara dirusak dĕning kawulanĕ Panĕmbahan Mataram, 
lan tetĕla banget, wong Inggris, wong Banten lan wong Mataram ayon nedya numpes wong Walanda, 
JP. Coen nuli ngalih saka Banten menyang Jakarta, loji ing kono didadĕkakĕ bĕtĕng. 

Ora lawas JP. Coen ditetepakĕ dadi Gouvemeur Generaal, tahun 1619. 

Ing tahun iku wong Inggris lan Walanda enggonĕ memungsuhan padha dĕnĕ ngdhĕng. 

Kantore wong Inggris kap adhep adhepan bĕtĕngĕ wong Walanda ing sapinggire kali Ciliwung iya nuli 
disentosani. 

Kapale wong Walanda siji dibeskup Sir Thomas Dale, panggedhĕning eskader Inggris. 

Coen sandika njaluk balinĕ, nanging wong Inggris malah mangsuli sugal. 

Bĕtĕng Inggris enggal ditempuh, nganti kena obong, tahun 1618. 

Ora antara lawas bĕtĕng Walanda dikepung ing mungsuh. 

VOC. karepotan banget, marga kekurangan prau lan obat mimis. 

Wong Jakarta ora ana kang gelem dadi kulinĕ; malah wong Jakarta nempuh bĕtĕng Walanda, 
eskader Inggris gedhĕ ana segara dipethukakĕ prau Walanda, perangĕ dĕdrĕg, wasana kesaput 
ing wengi. 

Esukĕ JP Coen ora wani methukakĕ prau Inggris manĕh; putusaning rembug arep menyang 
Moloko njaluk bantu lan njupuk obat mimis. 

JP. Coen weling wanti wanti marang Van den Broecke. 

Yĕn ana kapepete kepeksa nungkul, nungkula marang wong Inggris, aja nganti nungkul marang 
wong Jakarta utawa Banten. 

Kacarita wong Inggris wus prajangjian lan wong Banten, nedya nempuh bĕtĕng ing Jakarta. 
Pangĕran Jakarta, Wijaya Krama, gela banget, dĕnĕ ora diajak rembugan ing wong Banten, nuli 
goiĕk akal bisanĕ ngrebut bĕtĕng dhĕwĕ. 

P. van den Broecke disuruni bojana minangka pratandhaning pamitran. 

P.v.d. Broecke kanthi punggawa pitu kaiebu inggelar, banjur cinekel lan kinunjara. 

Van Raay sing nggentĕni Van den Broecke dijaiuki tebusan, ora mituruti. 

Wasana wong Inggris ian Van den Broecke dhĕwĕ aweh weruh marang wong Waianda supaya 
masrahna bĕtĕng. 

Van Raay kendhak atinĕ, nedya nungkul, wekasan ana jalaran kang murungakĕ sedyanĕ Van 
Raay saandhahanĕ. 

Wong Banten ora aweh, yĕn bĕtĕng Jakarta tumiba ing wong Inggris. 

Pangĕran Jakarta ditungkeb, jajahanĕ kagamblokakĕ marang Banten. 

Rehning wong Banten crah karo wong Inggris, ĕskader Inggris mundur saka Jakarta. 

Bĕtĕng Walanda dikepung ing wong Banten. 

Bareng wong Walanda ngerti yĕn bakal bisa uwal saka ing bebaya, banjur tumandang nyentosani 
bĕtĕng manĕh. 

Bareng wis rampung wong Walanda padha bungah bungah nganakakĕ bujana, bĕtĕng Jakarta dijenengi 
Batawi (tahun 1619). 

bareng lunganĕ JP. Coen wis oleh patang sasi banjur bali nggawa prau nembelas. 

Prajurit kang ngepung bĕtĕng ditempuh bubar, kutha Jakarta digempur. 

Coen nuli menyang Banten, wong Banten rumangsa ora kuwagang nglawan P. van den Brocke 
sakancanĕ diulungakĕ. 

Sarĕhnĕ v. d. Broecke lan van Raay dianggep kaluputan enggonĕ netepi wajibe, mulanĕ tampa 
paukuman abot saka JP. Coen. 

Tanah Jakarta banjur diaku ing VOC, JP Coen enggal mbangun Kutha Batawi, dipernata lan 
direjakakĕ. 


http://ki-demanq.com/index. php?option=com content&task=view&id=725&ltemid=712 


34 



Ing saccclhakc palabuhan didokoki omah, jenenge ”Kasteel” ing kono dununging paprentahane VOC. 
ing satanah Indhiya. 

Ing sarampungĕ prang Jakarta, Coen nedya males marang wong Inngris. 

Nanging ing tahun 1620 kabar saka Europa yĕn para panggedhĕnĕ VOC. ing tanah Walanda rukun karo 
Compagnie Inggris. 

Kang iku ing tanah Indhiya uga Walanda karo Inggris iya kudu rujuk. 

Wosingprajangjian mangkĕnĕ: Siji sijining Compagnie nganggo pawitan dhĕwĕ dhĕwĕ sarta 
kena sudagaran ing satanah Indhiya, nangingprajangjian monopolie kang mau mau 
dilestarekakĕ. 

kulakĕ kudu bebarengan, oleh olehanĕ diparo. mung ing pulo pulo Moloko wong Inggris oleh 
sapratelonĕ. 

Prakara perang dadi tetanggunganĕ Raad van Defensie, kang dadi warganĕ wong Walanda lan 
Inggris genti genten saben sasi. 

JP. Coen banget ora senengĕ dĕnĕ ana pranatan kaya mangkono iku, awit wong Inggris ora wenang 
oleh jajahanĕ VOC, 

Wong inggis rumangsa disengiti wong Walanda, mulanĕ ing saoleh oleh rekadaya bisanĕ males marang 
VOC. Walanda. 

Nalika wong Bandha mogok, kang ngojok ojoki wong Inggris. 

Sarĕhnĕ ana Eaad van Defensie warga Inggris ora pati sarujuk ngukum marang kraman mau, JP. Coen 
banjur pratela yĕn wong Bandha kang wenang ndarbeni iya mung wong Walanda. 

JP. Coen nuli mangkat menyang Bandha, wong bumi diwisĕsa, dipatĕni utawa dibuwang menyang 
Tanah Jawa. 

Pulo pulo Bandha didum marang para Walanda tilas punggawanĕ Compagnie, nanging diwajibakĕ 
nandur pala, lan pametunĕ kudu didol marang VOC. 

Tindak sawenang wenang iku dadi cacade JP. Coen. 

Ing wiwitanĕ tahun 1623 JP. Coen lĕrĕh marga saka panjalukĕ dhĕwĕ. 

Kang gumanti jumeneng GG. saka panudingĕ Coen iya iku P. de carpentier. 

Durung nganti sasasi enggonĕ dadi GG., de Carpentier wis nemu reribet, gĕsrĕk lan wong Inggris. 

Ana ing Ambon wong Jepang bebauning wong Inggris kacekel ing wong Walanda. 

Bareng ditliti tliti, wong Jepang mau blakayĕn wong Inggris wis padha sumpah sumpahan 
sapunggawanĕ Jepang nedya numpes wong Walanda lan ngrebut bĕtĕng Yictoria. 

Tinemuning papriksan wong Inggris 9 wong Jepang 9 lan wong Portegis siji padha ngakoni, yĕn 
pancĕn duwĕ niyat kaya ature wong Jepang mau. Nuli diukum kisas. 

Karampunganĕ pangreh Walanda ing Ambon njalari crahing VOC. lan Compagnie Inggris. 

Wong Inggris ing pulo Moloko padha lunga, ngejĕgi pulo Lagundi ana ing suptan Sundha, nanging 
sarĕhnĕ akĕh kang mati utawa lara, banjur padha ngumpul ing Betawi. 

Ora antara lawas wong Inggris ana ing Betawi ora bisa rukun karo wong Walanda, nuli padha lunga 
menyang Banten. 

Wiwit adegĕ kutha Betawi tansah dibeciki: Coen wis ngadegakĕ pamulangan sarta murih ajuning 
dagangan, njupuki wong Cina saka Banten; kejaba iku Betawi uga dianani pangreh kutha kang 
ngiras nyekel pangadilan. 

carpentier wiwit nganakakĕ pajeg d/iuwit kanggo mbecikakĕ tindhakingpiwulang sarta 
pangadilan lan manĕh gawĕ yeyasan kanggo mitulungi marang bocah Walanda kang lola. 

Naamcijfer der Compagnie 
Lambang VOC. 



Yan Pieterszoon Coen 


http://ki-demanq.com/index. php?option=com content&task=view&id=725&ltemid=712 


36 
















































Pcrangan Kang Kaping Pindho 
Bab 7 

Karajan Mataram Nalika Mumbul Mumbule 


1586 - 1601 Panĕmbahan Sĕnapati 


1601 - 1613 Mas Jolang, Panĕmbahan Sĕda 
Krapyak 

1609- 1614 GG. Both 

1613 - 1645 Sultan Agung 9R. Rangsang, 
Cakrakusuma) 

1619- 1623 GG. JP. Coen 


1623 - 1627 GG. De Carpertier 


1627- 1629 GG. JP Coen 


1636 - 1645 GG. Yan Diemen 


Sadurunge Panĕmbahan Sĕnapati sĕda wis tinggal weling, yĕn kang putra penenggak, Mas Jolang kang 
kalilan nampani warisan kraton Mataram, dĕnĕ putranĕ pembayun, Pangĕran Puger nrima jumeneng 
adipati ing Demak, nanging Pangĕran Puger besukĕ ngraman, wasana asor. 

Kejaba perang lan kang raka, Mas Jolang uga perang karo para adipati ing Bang Wĕtan. 

Ing tahun 1613 Sang Panĕmbahan sĕda. 

sarĕhnĕ sĕdanĕ mentas lelangen menyang Krapyak, nuli katelah nama Panĕmbahan Sĕda Krapyak. 
sasĕdanĕ Panĕmbahan Sĕda Krapyak kang gumanti jumeneng nata Radĕn Mas Rangsang, ajejuluk 
Prabu Pandhita Cakrakusuma. 

Nalika jumenengĕ Kanjeng Sultan lagi yuswa 22 tahun; ewa semono wis kinurmatan ing para kawula. 
Pangastanĕ paprentahan piyambak baĕ, mung kala kala mundhut rembuge wong kang pinitaya, lan 
putusaning rembug banjur didawuhakĕ marang para panggedhĕning nagara. 

Sang Prabu bagus sembada dedegpiadegĕ, tingale wajar "mĕmper mripating singa ” 
pangagemanĕ pesaja, nyampingĕ bathik wernanĕ putih lan biru (ayakĕ parang rusak), mekuthanĕ 
putih (matak?). 

Yĕn siniwaka, lenggahĕ ana ing dhampar cendhana kaapit apit ingpotpot kekembangan. 
Dhampar mau dunungĕ ana ing bangsal kang ajrambah jobin, dawa ambaning jrambah kira kira 
3 mĕter. 

Para kang sĕba nyadhong dhawuh, ngubengi bangsal mau, kehe kira kira 300 utawa 400, kabĕh 
padha sila makidupuh tanpa nganggo lĕmĕk, lan ora ana kang udut utawa nginang. 

Sinĕwaka kaya mangkono mau ing dalem saminggu kaping pindho utawa luwih, para abdi dalem 
kang ora ngadhep nalika pinuju sinĕwaka, utawa kang duwĕ laku ora patut, padha kagantungan 
paukuman abot. 

Dadi uripe para priyagung ing Karta iku ora merdika kaya adipati ing sajabaning Karta. 

Para adipati mau akĕh kang sawenang, anggugu ing sakarepe dhĕwĕ, wong cilik kang rekasa, 
padha dipeksa ngetokakĕ pajeg akĕh. 

Kersanĕ Sultan Agung Tanah Jawa iki kabĕh karĕha marang Mataram, senadyan bakal perang kang 
nganti suwĕ utawa ngetokakĕ wragad akĕh iya bakal ditemah, mung angger bisa kelakon. 

Mungguh mungsuhe ana telu yaiku: para ratu ing Bang Wĕtan lan Madura, ratu ing Banten sarta 
Kumpeni. 

Dĕnĕ Cirebon wis nungkul marang Mataram, wiwit tahun 1619. 

nalika tahun 1615 Kangjeng Sultan nelukakĕ Lumajang, Malang lan panggonan sawatara manĕh. 

Sawisĕ iku Surabaya, Pasuruwan, Tuban, Wirasaba (Majaagung), Japan (Majakerta), Lasem, 

Brondong, Arisbaya (Majaagung) lan Sumenep, banjur prajangjian ngumpul dadi siji, perlu bebarengan 
nempuh Mataram. Nanging perangĕ kasoran. 

Ing tahun 1617 Sultan Agung mbedhah Pasuruwan, ing tahun 1618 Pajang, lan ing tahun 1619 Tuban. 
Pangepungĕ kutha Surabaya ing tahun 1622 ora oleh gawĕ, nanging bareng ing tahun 1623 Madura 
kena dikalahakĕ, Sultan Agung ngajati mbedhah Surabaya manĕh. 

nalika iku Sultan Agung manggih akal, ora adoh saka cawanganĕ kali Brantas, kali Surabaya 
dibendung. 

banyu sethithik kang isih mili menyang Surabaya dibuwangi bathang lan bosokaning tetuwuhan, amrih 
wong Surabaya padha ketaman ing lelara. 

Jalaran saka reka iku wong Surabaya kepeksa nungkul, awit alanĕ banyu mau, miturut crita, wongĕ 
Surabaya kang kehe 50 60.000 iku mung kari 1.000. 

wasana Tanah Jawa Wĕtan lan Tanah Jawa Tengah dadi kaerĕh ing Mataram. 

Ing tahun 1625 Kangjeng Sultan banjur ajejuluk Susuhunan. 

Tepungĕ VOC. karo Mataram iku molah malih.Ing wiwitanĕ padha becik. 

Sultan Agung nerusakĕ prajangjianĕ kang rama, yaiku: VOC. kena ngedegakĕ loji ana ing 
Jepara. 

Nalika iku Sultan Agung ngandika karo utusaning Compagnie: ”Aku sumurup, yĕn tumekamu ing 
kĕnĕ ora nedya nelukakĕ Tanah Jawa ”. 

Enggonĕ Walanda manggon ing Jepara iku mung supaya bisa ngieimakĕ beras. 

nanging ing prakara iku wong Walanda tansah digawĕ pakĕwuh dĕning Baureksa, bupati ing 

Kendhal. 

Malah baureksa lan bupati liyanĕ padha ngreka daya, amrih wong Walanda aja menyang Karta 
sapatemon karo Sang Prabu. 

Awit saka iku VOC. lan para bupati padha congkrah. 

Ing sawijining dina Baureksa nukup wong Walanda, ana sawatara kang dipatĕni lan ana pitulas 
kang dikunjara. 

Nalika iku Coen dhawuh ngobong Jepara, iya klakon kobong saperangan (tahun 1618). Ing 
wektu semono Sultan Agung lagi perang ana ing Bang Wĕtan lan ora menggalih apa kang klakon 
ing Jepara. 

bareng Coen ing tahun 1619 yasa kutha Betawi, lan Jakarta wis katekem ing tanganĕ bangsa Walanda, 
sultan Agung muring banget marang VOC. 

Ora antara lawas dhawuh nglarangi adol beras marang Compagnie, amarga Coen wani wani aweh 
mriyem marang wong Surabaya. 

Sanadyan mengkonoa meksa ora dadi perang, awit sapisan Sultan Agung nedya golĕk reka bisanĕ 
wong Walanda ngakoni yĕn kebawah Mataram, nganggo sarana kang alus, lan ping pindhonĕ samangsa 
dadi perang wong Walanda kuwatir yĕn banjur ora bisa oleh beras babar pisan. 
nalika Sultan Agung ngajak Walanda bebarengan mbedhah Banten, wong Walanda ora gelem, awit 
VOC, ora pracaya marang wong Mataram, marga Walanda wis ngrebut layang, kang surasanĕ: ”Sultan 
Agung bakal mbedhah Banten, sawusĕ iku banjur ngalahakĕ Betwi”. 

Banten lan Mataram iku tansah memungsuhan, nanging Sultan Agung ora bisa ngalahakĕ, jalaran 
nalika iku praunĕ wong Jawa ora sepiraa kĕhĕ lan mlaku dharat dalanĕ angĕl banget. 

Ing Tanah Jawa Kulon kang teluk marang Mataram mung ing Sumedhang (Priyangan) lan Cirebon. 
Nalika JP. Coen jumeneng GG. kang kapindhonĕ ing tahun 1628, ana utusan saka Mataram menyang 
Compagnie duwĕ panjaluk mangkĕnĕ: Sapisan Panĕmbahan enggonĕ arep nempuh Banten mundhut 
tulung marang Compagnie, kapindhonĕ JP. Coen didhawuhi utusan menyang Mataram ngaturakĕ bulu 
bekti. 

Panjaluk iku mau loro loronĕ ora dituruti. 

Ing sasi Agustus wayah bengi kasteel ing Betawi ditempuh ing bala Mataram saka pelabuhan. 

Ing dharatan ana baris gedhĕ kang ngepung kutha Betawi. Mangka cacahing prajurit Compagnie mung 
3.800. 

Nuli JP. Coen tekad tekadan nempuh, prajurit Jawa bubar, malah banjur kepeksa mundur, awit wis 
ngancik mangsa udan tur nganggo kekurangan pangan. 

Ing sasi April tahun 1629 ana utusan saka Mataram aran Warga ketemu GG. JP. Coen, jarenĕ perlu 
rembugan arep bedhami. 

JP. Coen wis ngerti yĕn Warga iku satemenĕ telik, banjur terus dicekel. 

Bareng ditakoni, prasaja yĕn wong Mataram wis nglakokakĕ wadyabala manĕh lan murih aja nganti 
kekurangan pangan kaya kang uwis, ing Tegal wis disedhiyani tandhon beras. 

JP. Coen terus dhawuh ngobongi tandhon beras mau. 

Wusana bareng prajurit Mataram teka ing wewengkon Betawi enggal baĕ enggonĕ kentekan pangan. 
Wadyabala Mataram wiwit gawĕ larĕn nganti ketug sacedhakĕ kutha, JP. Coen nuli dhawuh ngrusak 
larĕn mau. 

Sarĕhnĕ bala Mataram uga ketrajang lelara, wusana kepeksa mundur. 

Wiwit ing wektu iku karajan Mataram wis ora wani nempuh marang kutha Betawi. 

Ewa dĕnĕ Sultan Agung sabisa bisa tansah ngarah gawĕ kapitunanĕ Compagnie, kayata wong Mataram 
dilarangi dagang beras menyang Betawi, mangka Compagnie butuh banget. 

utusan saka Betawi menyang Karta padha dicekel, sarta direngkuh abdi telukan, malah sawĕnĕh ana 
kang dipatĕni. 

Bareng sabedhahĕ kutha Malaka tahun 1641, wong Jawa ora kena dagang beras ana ing kono, dipeksa 
dagang menyang pelabuhan Betawi. 

Senadyan Sultan Agung durung karsa rukun, ewa dĕnĕ kawula Mataram diidini lelawanan dedagangan 
manĕh lan Compagnie ing Betawi. 

Wasana ing tahun 1646 Sultan Agung sĕda, wiwit ing wektu iku Mataram banjur rukun baĕ lan 
Compagnie. 

Karsanĕ Sultan Agung arep ngerĕhakĕ Tanah Jawa kabĕh iku wis akĕh kelakonĕ, nangingperang 
mau ndadĕkakĕ karusakan ing Tanah Jawa. 

Nalika utusanĕ VOC. ing tahun 1613 padha menyang Karta, para utusan padha ĕram ndeleng 
kehing wong ing kutha kutha, kehing beras pari apa dĕriĕ kehing wit witan tuwin tetanduran kang 
metu kasile, nanging bareng antara limalas tahun manĕh, akĕh tanah tanah kang ora 
kadunungan wong, panggonan panggonan kang katrajang ing prangpadha nandang paceklik lan 
kaambah ingpageblug. 

Mulanĕ mengkono, marga Sultan Agung iku nggonĕ arep nggayuh karsanĕ iku nganggo sarana 
kang nggegirisi, kayata: kabĕh kawula kudu mĕlu perang, durung nganti perang wong wong mau 
wis akĕh kang tiwas ana ing dalan. 

Gampang yĕn mung arep bisa ngira ngira kehing prajurit kang dilurugakĕ, yĕn ngĕlingi 
pangepungĕ kutha Betawi kang ping pindhonĕ. 

Nalika iku ana prajurit 80.000 lan sing bali menyang Mataram durung ana seprapate. 

Nalika nglurug Madura, kehing prajurit nganti 160.000. 

Yĕn ana wong sabangsa kalah perangĕ, kerep kelakon wong kabĕh mau kapeksa ninggal tanahĕ. 
Nalika bedhahĕ Madura, kutha kutha lan dĕsa dĕsa ing kono meh kabĕh dirusak, para ratunĕ 
dipatĕni, wongĕ cilik ana 40.000 kang dipeksa ngalih menyang Gresik lan Jaratan, jalaran ing 
kutha loro mau, marga saka perang kang uwis uwis meh ora kadunungan ing wong. 

Adipati ing Sumedhang kapeksa urun bala akĕh banget, nganti ing negaranĕ (Priyangan) meh 
entek wongĕ. 

Sakalahĕ Wirasaba bupatinĕ kablenegakĕ ing banyu nganti tumeka ing pati, lan wong cilik 
diboyongi menyang Banyumas. 

Sultan Agung iku ora ngajeni nyawaning wong, nalika campuhe wadyabala Mataram ana ing 
Surabaya iku wong Mataram kang mati 40.000 lan Kangjeng Sultan iya ayem baĕ, 
pangandikanĕ: tanah Mataram isih sugih wong. 

Jalaran kang mangkono mau wong cilik padha ora bisa nggarap sawah, reganĕ beras saya 
larang lan wongĕ saya ora kacukupan. wuwuh wuwuh kaambah ing pagering, mulanĕ ing tahun 
1618 lan 1626 akĕh padĕsan ing Tanah Jawa kang wongĕ mung kari 1/3, kang 2/3 padha mati. 
Wragadperang iku iya ora sethithik, lan sing kudu nganakakĕ iya wong cilik, Sultan Agung ora 
kagungan welas marang mungsuh, malah sĕnapati lan prajurite dhĕwĕ iya sok kapatrapan 
paukuman kang ora murwat, yaiku yĕn perangĕ kalah. 

Miturut crita, saundure wadyabala saka Betawi, Sultan Agung dhawuh matĕni wong 4.000; wong 
samono mau kalebu para garwanĕ baureksa, kang tiwas ana ing peprangan. 

Nalika perang Mataram JP. Coen wis kraos gerah, nanging meksa nyenapati ing perang, dadi kasengka 
banget. 

Wasana ing tanggal 20 September 1629 gerahĕ banget dadakan, nganti dadi lan tiwasĕ. 

Wis tetĕla bangetyĕn tujunĕ Compagnie nganti seprono mung murih ajuning dedaganganĕ. 
Sarĕhnĕ kang dikukuhi banget pranatan monopolie, mulanĕ kudu bisa mbalekakĕ panĕmpuhe 
wong Europa liyanĕ. 

Bisanĕ kelakon, mungyĕn prajurite dharatan lan lautan sentosa, perlu kanggo ngukuhi kantor 
kantor ing Betawi, lan uga kanggo nanggulang ardanĕ Mataram. 

Coen iku kena diarani wong pinunjul, katandha nalikanĕ adegĕ Betawi bisa ngundurakĕ 
ardaning mungsuh nganti kapingpindho (Inggris lan Mataram) senadyan tansah karoban lawan, 
tindakĕ ana ing Moloko tetep diarani siya, ewadĕnĕ meksa klebu wong ambek sudira ing 
pakĕwuh lan ora wegahan. 

Enggonĕ nglabuhi tanah wutah rahĕ tanpa pamrih nganti tekan ingpati. 

Sasĕdanĕ GG. JP. Coen kang gumanti J. Specx (tahun 1629 - 1632) tumuli H. Brouwer 9tahun 
1632-1636). 

Wiwit adegĕ A. van Diemen dadi GG., Compagnie ngancik ndedel dedelĕ, awit van Diemen pancĕn 
GG. kang cakep ing bab sakabĕhe. 

Dhek samana VOC. perang manĕh lan mungsuhe lawas yaiku bangsa Portegis. 

Ing tahun 1638jajahanĕ wong Portegis ing Ceylon karebut ing sĕnapatining VOC. banjur 
Compagnie diidini ngadegakĕ bĕtĕng lan nindakakĕ monopolie daganagan manis jangan. 

Ora antara suwĕ bĕtĕng Malaka, kang kalebu sentosa banget, kinepung wakul lan diperangi bala 
VOC. 

Nganti suwĕ wong Portegis panggah. Ing tahun 1641 sĕnapati Walanda Caerteku dhawuh 
ngrangsang bĕtĕng, wasana bedhah. 

Ing ngatasĕ wong Portegis ilangĕ kutha Malaka iku kerugian gedhĕ banget. 

sarĕhnĕ banjur uga kelangan jajahan ing pasisirĕ tkatah Coromandel lan Malabar, wong 

Portegal prasasat tanpa panguwasa ana ing tanah Asia. 

nalika bedhami ing tahun 1641 wong Portegis dipeksa nuruti baĕ. 

Mungguh ing ngatasĕ Compagnie, bisa oleh kutha Malaka kauntungan gedhĕ, awit ndadĕkakĕ wedinĕ 
para ratu bangsa bumi kabĕh. Padaganganĕ Malaka ngalih menyang Betawi. 

Nalika jamanĕ GG. van Diemen kutha ing Betawi digedhĕkakĕ lan dibecikakĕ. 

Jiwane 9.000, wong Walanda 3.000 luwih. 

Ing sajabanĕ kutha wiwit akĕh pasanggrahanĕ para gedhĕ. 

Ing sajroning kutha wong laku dagang maju banget. 

Kacarita karajan Mataram ing wektu iku banjur rukun baĕ lan Compagnie. 

Ing tahun 1646 VOC. prajangjian karo Mataram (nalika jumenengĕ Mangkurat I). 

Ing saben tahun Compagnie kudu nglakokakĕ utusan menyang Mataram. 

Wong Jawa kena dedagangan ing sadhengah panggonan kejaba ing Moloko. 

VOC. lan Mataram padha dĕnĕ ora kena ngrewangi mungsuhe. 

Ing sabakdanĕ tahun 1629 kerep baĕ Banten memungsuhan lan Betawi, marga wong Banten ambubrah 
monopoliening VOC. karo wong Moloko. 

Pelabuhan banten kerep banget dibarisi ing prau perang Walanda, dadi kutha Banten padaganganĕ 
mati. 

Ing tahun 1645 Banten gawĕ prajangjian lan VOC. 

Dadi tetĕla yĕn panguwasanĕ Compagnie tansah mundhak gedhĕ. 

GG. van Diemen arep nggedhĕkakĕ padagangan ing tanah Cina lan Jepang. 

Ing tahun 1642 ana wong Walanda, aran Abel Tasman njajah ngĕtan nemu pulo pulo anyar ing 
wewengkonĕ Australia iya iku Nieuw Zeeland lan Van Diemensland (saiki aran Tasmania). 

Tanah australia diarani Nieuw HoIIand. 

nalika jaman Sultan Agung ana owah owahan bab umuring tahun. 

Kang dienggo tumekanĕ jaman iku diarani tahun Saka, umure kaya dĕnĕ tahun Christen ((+/- 365 dina) 
wiwite tahun nalika tahun christen wis tekan angka 78. 

Wiwit tahun Saka 1555 (= 8 Juli 1633) umure disalini manut lakuning rembulan ( 1 tahun = 355 dina) 
dicocogakĕ karo tahun Arab kang dhĕk samono wis tekan angka 1.043. 

Tumekaning saiki kabĕh mau isih dipacak ana almenak, kayata: 1 januari 1925 = 5 Jumadilakir Dal 
Windu Sengara 1855 (Jawa) = 5 Jumadilakir 1343 (Arab). 



Gounerneur Generaal Van Diemen 

Perangan Kang Kaping Pindho 
Bab 8 

Kraman ing Moloko (1650 - 1653) 
Mataram Jamanĕ Amangkurat I lan Amangkurat II. 
Kraman Trunajaya. 

Perang Banten. 


1645 - 1677 Mangkurat I 

1650 - 1653 GG. Reiners 

1677 - 1703 Mangkurat II 

1653 - 1678 GG. Maetsuyker 


1678 - 1681 GG. Rijklof van Goens 


1681 - 1684 GG. Speelman 


Dhek jamanĕ GG. van Diemens VOC. ana ing pulo pulo Moloko nemu reribet, marga saka ananĕ 
monopolie, tanah moloko suda banget karaharjanĕ, wong bumi padha ngrekasa uripe. 

Wong cilik ora gelem netepi prajangjianĕ monopolie, padha laku dagang colongan. 

Punggawanĕ VOC. nyirep kraman kanthi tindak keras. 

Nuli wong Maloko dibiyantu ing Sultan Temate, mulanĕ saya ndadra. 

Wasana GG. van Diemens tumindak dhĕwĕ, tindakĕ keras nanging ndalan, temahan kraman bisa 
mendhak. 

Ing nalika jamanĕ GG. Reiners (tahun 1650 - 1653) ing Ternate lan Ambon ana kraman manĕh kang 
marga saka pangojok ojoke wong Makasar. 

Wong bumi padha nggmndel ora trima, awit A. de Vlaming, Gouverneur ing kapulowan Moloko 
dhawuh mababadi tanduran bumbu craken kang dianggep turah, murih ora ngedhunakĕ reganĕ 
dagangan. 

Yĕn wong bumi ora numti, prajurit VOC. lelayaran mrana ngrampungi pasulayan kantho wasĕsa 
(hongi). 

Enggonĕ nyirep kraman A. de Vlaming kanthi kekerasan, akĕh wong kang dipatĕni utawa dibuwang . 
Wasana pulo pulo akĕh kang suwung. 

Wiwit ing wektu iku dikenakakĕ nandur cengkeh mung wong ingAmhon lan pulo pulo cilik sisih 
wĕtan, kang kena nandur pala mung wong ing Bandha. 

Amarga saka ananĕ planggeran mau wong bumi akĕh kangpadha kemlaratan. 

Wasana ora ana srananĕ kanggo mbangkang manĕh. 

Bareng Moloko wis tentrem, nalika kang jumeneng GG. Maetsuycker VOC. merangi Makasar. 
Hasanudin, ratu ing Makasar tansah nulungi wong bumi ing Moloko. 
manĕhe VOC. ora oleh idin ngadegakĕ loji ana ing karajan Makasar. 

Enggonĕ mumungsuhan VOC. lan Hasanudin nganti ambal kaping telu. 

Wekasanĕ ing tahun 1667 Cornelis Speehnan didhawuhi nandangi Hasanudin. 

Am Palaka ratu ing palaka mbantu Compagnie, jalaran karajanĕ direbut kagamblokakĕ marang 
Makasar, rama lan eyangĕ Aru Palaka kapatĕnan ing Ratu Makasar. 

Putusaning perang Hasanudin kapeksa nganggep prajangjianĕ VOC. tahun 1667. 

Mitumt jenengĕ papan prajangjian mau diarani prajangjian ing Bonggaya. 

Bedhahĕ Makasar iku ing atasĕ VOC. akĕh banget pakolehe, awit iku dadi dhedhasaring 
panguwasa ana ing Celebes sarta pamengkunĕ marang sakabĕhing pulo pulo ing Moloko. 
Minangka ganjaran Aru Palaka didadĕkakĕ ratu ing Bonĕ. 

Surasanĕ prajangjian ing Bonggaya prakara warna warna, kayata: Makasar lan Goa ngakoni 
pangayomanĕ VOC. apa dĕnĕ Florĕs lan Sumbawa mari dadi jajahanĕ Makasar. 
bangsa manca kang kena dedagangan ing Moloko mung VOC. baĕ. Wong Makasar kudu nglĕrĕni 
enggonĕ lelawanan dedagangan lan Moloko. 

Sasĕdanĕ Sultan Agung ing Mataram tansah ana kraman utawa perang, ndadĕkakĕ gempaling karajan. 
Kang misuwur iya iku kramanĕ Trunajaya, sebabe mangkĕnĕ: 

1. Pangĕran Arya Prabu Adi Mataram kang nggentĕni Sultan Agung, jejuluk Sunan 
Mangkurat I, kapinteran lan kekencenganing karsa ora mantra mantra timbang lan 
kang rama. 

Sarĕhnĕ wegah memungsuhan lan Compagnie, ing tahun 1646 lan 1652 prajangjian 
pamitran lan VOC. 

Surasanĕ prajangjian 1652 ana kang nyebutakĕ bab tapel watesĕ jajahaning Compagnie 
sisih wĕtan, iya iku kali Citarum. 

Ing tanah Mataram akĕh para gedhĕ kang nggrundel ora narima marang tindakĕ 
Mangkurat mau. 

2. Sunan Mangkurat ala banget pangrehe praja, jalaran ketungkul mbujeng marang 
kamukten nganti nukulakĕ panggalih siya. 

Para kawula gedhĕ cilik ora ana kang njenjem uripe, jalaran saka siyanĕ SangPrabu. 

Nalika jumeneng anyar anyaran nenumpesi mitranĕ kang rama akĕh. 

Saking kalulute marangpakareman kang nistha nganti wentala mutahakĕ getihe wong kang 
tanpa dosa. 

Kaya dĕnĕ nalika garwanĕ kekasih sĕda, nuli dhawuh nyekel wong wadon 100 dikurung ing 
pasareyan nganti mati kaliren. 

3. Ing Madura ana sawijining Pangĕran kang duwĕ tekad arep ngraman, manggedhĕni para gedhĕ ing 
Mataram lan Madura, merangi Mangkurat. 

Pangĕran mau wayahĕ Cakraningrat I ing Sampang saking amoeyan, jenengĕ Trunajaya. 

Senadyan Trunajaya ora nduwĕni waris kadipatĕn, ewa dĕnĕ ngarah jumeneng adipati ing Madura. 
Nalika kang paman jumeneng adipati, jejuluk Cakraningrat II gampang baĕ Trunajaya enggonĕ ngelun 
wong Madura, awit sang adipati tansah ana ing Mataram baĕ. 

Ing tahun 1674 kraman wis ngrebda banget. Trunajaya dibantu ing wong Makasar kang padha lunga 
saka tanahĕ dhĕwĕ ngalambrang, gawĕnĕ mbebajak. 

Tanah Jawa Wĕtan enggal ditelukakĕ. 

Bareng kraman saya mengulon, Mangkurat I saya kuwatir, nuli mundhut pitulunganĕ Compagnie. 
Prentah ing Betawi kang sakawit mangu mangu, nanging bareng saya krasa kapitunan enggonĕ 
dedagangan marga saka panggawĕning kraman, ing wasananĕ gelem tetulung. 

Ing kawitanĕ prajurit Walanda kerep bisa mbalekakĕ kraman saka sawenehing panggonan, nanging 
saya suwĕ saya cabar, kraman saya maju, tanah pasisir lor lan Tanah Jawa Tengah pasisir wĕtan wis 
katekem ing kraman, Trunajaya banjur akadhaton ing Kedhiri. 

Prentah ing Betawi wiwit anggraita yĕn pananggulanging kraman Trunajaya kudu ditumeni. 

Ing tahun 1677 ana wadyabala Compagnie menyang Jepara, disĕnapatĕni Cornelis Speelman. 

Dhisike trunajaya arep dirukun, nanging ora gelem. C Speelman nuli prajangjian: lan Sunan Mangkurat 
I, surasaning prajangjian: Compagnie bakal mitulungi Mangkurat, nanging njaluk liru ragading perang, 
undhaking jajahan, lan wewenang ing prakara dedagangan. 

C. Speelman banjur wiwit merangi kraman, nanging mung bisa ngejĕgi Surabaya, dĕnĕ jajahanĕ 
Trunajaya saya mundhak, malah wis bisa nggepuk Karta, kutha larajaning Mataram. 

Upacaraning kraton diboyong menyang Kedhiri. Sunan Mangkurat kĕngser, tindak mangulon 
didherekakĕ ing Sang Pangĕran Adipati Anom. 

Mungguh kramanĕ Kangjeng Sunan mau nedya ketemu panggedhĕning Compagnie ing Jepara, nanging 
ana ing dalan sĕda (tahun 1677) kasarekakĕ ing Tegal Arum. 

Nganti saprenĕ Mangkurat I isih katelah nama Sunan Mangkurat Tegal Arum. 
sasĕdanĕ Sunan Mangkurat I Sang Pangĕran Adipati Anom gumanti jumeneng nata, jejuluk Sunan 
Mangkurat II, nanging sasat ora jumeneng ratu, awit kang nganggep mung para kawula lang nderekakĕ, 
malah kang rayi Sang Pangĕran Puger, kang ana Mataram iya ngaku jumeneng Sunan. 

Sunan Mangkurat II banjur tindak menyang Jepara, mundhut tulung marang Compagnie, ngĕstokakĕ 
dhawuhe kang rama. 

C. Speelman saguh mitulungi, nanging nganggo prajanji. 

Wosingprajangjian Jepara: 

VOC. nganggep ratu marang Mangkurat II 

VOC. kena dedagangan ing satanah Mataram, kena nglebokakĕ dedagangan ora wenang dijaluki 
beya. 

jajahan VOC. mangidul tekan segara, mangĕtan tekan Cimanuk, apadĕnĕ kutha Semarang 
sawewengkonĕ. 

GG. Maetsuycker lan keh kehing para liding Raad van Indie ora rujuk karo kareping para 
Bewindhebber, pangrehing VOC. ana ing tanah Walanda; aliya saka iku Trunajaya wis kegedhĕn 
panguwasanĕ, mangka Sunan Mangkurat II wus prasasat tanpa daya, wuwuh wuwuh prentah ing 
Betawi lagi karepotan ora bisa oleh pitulungan saka nagara Walanda, tur nemu pakĕwuh karo 
Banten. 

Ing tahun 1678 GG. maetsuycker sĕda digenteni Rijkloff van Goens. Priyagung iku nemeni enggonĕ 
nandangi Banten. 

Rijkloff lan Speelman padha sabiyantu ngrampungi kraman Trunajaya, aja nganti kedhisikan ditempuh 
wong Banten. 

Rijkloff van Goens banjur ngutus wadyabala gedhĕ menyang Tanah Jawa Tengah nglurugi Trunajaya. 
Trunajaya iya metukakĕ, nanging suwĕ suwĕ keplayu marang Kedhiri. 

Kedhiri nuli dibedhah klawan rekasa, nanging Trunajaya oncat ngungsi marang pagunungan salorĕ 
gunung Kelut. 

Kapitan Ambon aran Jonker kautus ing Kangjeng Susuhunan ngelut playunĕ Trunajaya. 

Dalan dalan sakubengĕ pandhelikanĕ Trunajaya dijaga prajurit, wusana Trunajaya nungkul. 

Kangjeng Susuhunan arep priksa marang Trunajaya nanging bareng disowanakĕ ing ngarsanĕ, nuli 
diperjaya ing Sang Prabu piyambak (tahun 1680). 

Senadyan ing tahun 1652 wis ditemtokakĕ yĕn Cisĕdanĕ kang dadi tapel watesĕ Banten lan jajahan 
VOC., ewa dĕnĕ wong Banten iya ora wedi njejarah, mbegal ing sawĕtanĕ Cisĕdanĕ. 

Ing tahun 1656 kelakon dadi perang nganti tumeka tahun 1659. 

Ing salebaring perang mau VOC. meksa durung rukun karo Banten. 

Ing wektu samono kang jumeneng ing Banten Sultan Agung Abul Fatah utawa Tirtayasa. 

Sang Prabu pancĕn ratu peng pengan, kang diudi mumbuling negara lan undhaking jajahan, mulanĕ 
sengit banget marang Compagnie, awit digalih ngalang alangi pangelaring jajahan. 

Saka pambudidayanĕ Sultan Agung kelakon kutha Banten bisa reja lan ramĕ. 

Wong Inggris, Denmarken lan Prasman padha oleh idin dedagangan ana ing Banten. 

nalika kraman Trunajaya Sultan Agung ora gelem nganggep ratu marang Mangkurat II lan mitulungi 

marang Makasar mungsuhe VOC. 

Pangarep arepe yĕn prajurit VOC., suda banget, wong Walanda banjur gampang kalahĕ karo Banten. 

Ing sesirepe kraman mau rehnĕ GG. Spellman wis mangerti scdyane Sultan Agung yaiku arep enggal 
merangi Betawi, mulanĕ banjur tata tata. 

Kabeneran banget ing atasĕ VOC. ing tahun 1682 ing Banten ana geger, jalaran Sang Pangĕran Adipati 
Anom Abdul Kahar (banjur jejuluk Sultan Haji) lan rayinĕ Sang Pangĕran Purbaya rebut kalenggahan 
Pangĕran pati, iya iku biyantu kang rama ngasta paprentahaning negara. 

Sultan Haji rekasa banget, awit Sultan Agung mbiyantu Purbaya, nuli Sultan Haji njaluk tulung marang 
VOC., kang saguh arepnulungi, jangji wong Walanda ing Banten oleh monopolie. 

Sultan Agung banjur keplayu dioyak ing prajuri Compagnie. 

bareng kecekel dikunjara ana ing Betawi nganti tekan ing sĕdanĕ (tahun 1692). 

Wosĕ prajangjian ing tahun 1684 wong Inggris lunga saka Banten, nuli ngalih menyang Bengkulen. 
Kejaba iku VOC. wenang mĕlu ngrembug ruwet rentenging nagara ing Banten. 

Wiwit ing jaman iku Cirebon uga mĕlu ngaub marang VOC. 



Cornelis Speelman 

Pcrangan Kang Kaping Pindho 
Bab 9 

Mataram Nalika Perang Rebut Kaprabon 
Kang Sapisan (tahun 1704 - 1708) 
lan Kapindho (tahun 1719 - 1723) 


1703 - 1704 (1708) Sunan Mas, 
Mangkurat III 

1691 - 1704 GG. van Outhoom 

1704 1719 Pangĕran Puger, 
Pakubuwana I 

1705 - 1706 GG. van Hom 

1719 -1727 Prabu Mangkurat IV 



Kang anjalari perang rebut kaprabon kang sapisan iya iku congkrahĕ Sunan Mas karo Pangĕran Puger, 
apa dĕnĕ ĕra ĕru marga saka panggawĕnĕ Untung Surapati. 

Untung Surapai iku batur tukon saka ing Bali, wis dadi prajurit ing Betawi, diunggahahĕ dadi 
Litnan manggedhĕniprajurit Bali sagolongan. 

Nalika perang Banten Untung minggat ndherek Sultan Agung ing Banten, salebaringperang nuli 
nggawa kancanĕ sawatara klambrangan ana ing bawah Priyangan, gawĕnĕ njarah rayah. 
Bareng dioyak ing prajurit VOC. Untung Surapati sakancanĕ Bali mlayu mangĕtan nyuwun 
pangauban marang Sunan Mataram. 

Senadyan Untung Surapati mungsuhing VOC., ana ing Kartasura ditampani becik malah dadi 
andhel andhel GG. Champhuys nuli utusan Mayoor Taak menyang Kartasura perlu nyekel 
Suntung Surapati lan nagih utangĕ Marang marang VOC. 

Nalika prajurit Walanda teka ing kutha, wongJawa lan wong Bali wis perang dhĕwĕkan. 
Sasuwĕnĕ ing paperangan geger gegeran, Mayoor Tak di kroyok ing gegaman, prajurit 70 kang 
mati. Untung Surapati sakancanĕ bablas mlayu mangĕtan. 

Ana ing Pasuruwan Untung Surapati ngedegakĕ karajan. 

Untung Surapati jumeneng adipati jejuluk Wiranagaram jajahanĕ saya jembar, nenelukakĕ ing sakiwa 
tengenĕ malah nganti tekan ing Kedhiri, 

Sarĕhnĕ Untung Surapati saya ndadra, Mangkurat II minta sraya marang VOC. nanging GG. van 
Outhoorn durung mituruti. 

Nalika semana ing saTanah Jawa akĕh sekaitan nglawan wong Walanda. 

Sawĕnĕhing panggonan disebari layang nyalawadi kang ngemu rasa ngojok ojoki numpes wong 
”kapir”. 

Akeh priyagung Banten lan Mataram sing padha mbiyantu sekaitan iku. 

Malah ana wong Malayu saka Sumatra aran Ibnu Iskandar kang mĕlu dadi penuntunĕ sekaitan mau, 
nglurugi Betawi nggawa prau akĕh. 

Bareng konangan ing Walanda banjur ditempuh rusak bebarisaning prau. 

Prakara iku njalari enggonĕ VOC. ora gelem ngrewangi Mangkurat II. 

Ing tahun 1703 Mangkurat II sĕda, kang gumanti jumeneng, Sunan Mas utawa Mangkurat III; marga 
saka cacadingsampeyan, uga katelah asma Sunan Kencĕt. 

Sunan Mas congkrah lan pamanĕ Pangĕran Puger, mungguh kang dadi jalaranĕ iya saka siyanĕ 
Kangjeng Sunan. 

Sunan Mas iku pancĕn misuwur siya lan sawenang wenang tindakĕ. 

Pangĕran puger lolos saka Kartasura, tindak menyang Semarang mundhut pitulungan Compagnie. 
Sunan Mas wis rambah rambah kirim layang menyang Betawi, mundhut balining pamanĕ, nanging ora 
direwes, awit parĕntah ngerti yĕn Sunan Mas sekutu lan Untung Surapati nedya nglawan Compagnie. 

Parcntah Betawi uga ora gelem nganggep Sunan marang Mangkurat III; kang dianggep malah 
Pangĕran Puger, awit Sang Pangĕran ana ing Semarang uga wis kaangkat Sunan dĕning para priyagung 
akĕh, jejuluk Sunan Paku Buwana. 

Ananĕ perang rebut kaprabon iku wiwit ing tahun 1704, tekan tahun 1708. 

Marga saka pitulunganĕ VOC. Paku Buwana bisa lestari jumeneng ratu, nanging miturut perjanjian ing 
tahun 1705 jajahanĕ VOC. dielar mangĕtan, watesĕ sisih lor Cilosari, ing sisih kidul Cidhonan ing 
Cilacap. 

Sunan Mataram wis ora duwĕni wewenang ing atasĕ tanah Sumenep lan Pamekasan. 

VOC. diwenangke kena sediya prajurit ing Kartasura manĕh. 

Nalika Kartasura ditekani wadyabala Walanda, Sunan Mas lolos mangĕtan mundhut pitulungan marang 
Untung Surapati. 

Ing tahun 1706 prajurit VOC. kang disĕnapatĕni Knol nempuh ing Bangil, yaiku bĕtĕngĕ Untung 
Surapati kang santosa dhĕwĕ. 

Ing Bangil bedhah, nanging untung Surapati ora kecekel, mung baĕ amarga ketaton ora antara lawas 
mati. 

Ing tahun 1707 ana prajurit VOC. nglurug mangĕtan manĕh merangi para anakĕ Untung Surapai kang 
mbiyantu Sunan Mas. 

Ing tahun 1708 Sunan Mas asrah bongkokan marang Knol, nuli kakĕndhang menyang Ceylon. 

Ing tahun 1719 Paku Buwana I sĕda, njalari perang rebut kaprabon kang kapindho. 

Para sadhereke Sunan anyar Prabu Mangkurat IV padha mĕrĕkakĕ nganti nganakakĕ perang. 

VOC. mitulungi marang Mangkurat IV. Para panganjure kraman padha dibuwang menyang Ceylon 
utawa menyang jajahan Compagnie ing Afrik sisih kidul (Kaapkolonie). 


http://ki-demanq.com/index. php?option=com content&task=view&id=725&ltemid=712 


47 



Pcrangan Kang Kaping Pindho 
Bab 10 

Kaananĕ VOC Wiwit Tengahĕ Abad 17 
Tumekanĕ Tengahĕ Abad 18 

Nalika J. Maetsuycker madeg dadi Gouvemeur Generaal (tahun 1653 - 1678) jajahan darbeke 
Compagnie wis rada akĕh. 

Betawi lan wewengkonĕ, wiwit tahun 1619 

Kutha Malaka lan wewengkonĕ, tahun 1641 

Amhon, Kepiloan Bandha, Makasar, tahun 1667 

Punto de Gale lan Legombo ing Ceylon, tahun 1658 

Tlatah tlatahanĕ pasisir Coro9mandel, lan Malahar, tahun 1661 

Kejaba iku VOC. iya duwĕ kantor ingpasisirĕ sunglon Persi, ing Benggala, Siyem, Formosa lan 
Decima. 

Saking jembaring jajahan lan kehing kauntungan VOC. bisa sugih lan kuwasa. 

Para aandeelhouder wis akĕh banget bathinĕ, ngungkuli bathen kang wis katemtokakĕ, iya iku 
12,5%. 

Ingtahun 1642 bageyaning Bathi nganti mundhak tekan 50%, VOC. dadi ndedel, ing saantaranĕ 
tahun 1630 lan tahun 1650 bisa tikel 3 utawa 4. 

Kauntunganĕ VOC. iku jalaran saka pranatan monopolie. 

Marga saka monopolie mau VOC. bisa kulak murah lan yĕn dodolan dilarang larangakĕ. 

Upama bumbu craken: pangulakĕ pala sa ”pun ” terkadhang mung 7,5 sĕn, pangedole 3,5 
rupiyah. 

Pangulakĕ cengkeh sa ”pun ” 20 sĕn, pangedole sok 10 rupiyah. 

Pangrehing VOC. (Bewindhebber) ing tanah Walanda kang diarah mung ngencengakĕ pranatan 
monopolie, ora susah njembarakĕ jajahan. 

VOC. kudu ngedegakĕ lojo loji manĕh, awit VOC. kudu mung salugu dedagangan. 
balik pangrehing VOC. ing Betawi karepe ngendhokakĕ monopolie. 

Wong bumi kerep disuwunakĕ idin GG. Coen lan van Diemen prakara kamardikaning dedagangan, 
nanging para Bewindhebber ora mitumti. 

Punggawanĕ VOC. akĕh kang wong asor lan ala, wuwuh wuwuh blanjanĕ ana ing tanah Indhiya mung 
sathithik. 

Blanja kawitan (asisten = carik) mung 10 mpiyah, banjur mundhak 55 mpiyah (koopman) lan 75 
mpiyah (opperkoopman) ing sasasinĕ. 

Blanja sathithik mau tampanĕ nganggo dicowok umpamanĕ kanggo tetanggungan. 

Kang mangkono iku njalari para penggawa padha dagang peteng utawa dagang colongan. 

Ananging sarĕhnĕ dagangan VOC. nalika semana gedhĕ banget lan bathinĕ dudu sebaĕnĕ dai prakara 
klĕrunĕ pranatan monopolie apa dĕnĕ tindakĕ para punggawa sing ora bener isih samun dumng pati 
ketara. 

Ing kawitanĕ abad kang ping 18 jajahanĕ VOC. akĕh banget, apa manĕh ana ing Tanah Jawa. 

Jajahan lan panguwasanĕ karajan Banten lan Mataram saya kalong kalong. 

Betawi, krawang tekan kali Indramayu, Priyangan tekan segara kidul; Semarang lan 
wewengkonĕ (tahun 1677), Cirebon wus ngaub marang VOC. 

Tapel watesĕ jajahan Banten sisih wĕtan Cisĕdanĕ. Jajahan VOC. mangĕtan tekan Cilosari lan 
Cidhonan (tahun 1705). 


http://ki-demanq.com/index. php?option=com content&task=view&id=725&ltemid=712 


48 



Ing tahun 1659 VOC. prajangjian karo Sultan ing Palembang, oleh idin ngedegakĕ bĕtĕng ing 
bawahĕ. 

Ing tahun 1667 VOC. ngedegakĕ loji ana ing Padhang. 

Sawisĕ prajurit Walanda mitulungi marangpara kawulanĕ ratu Aceh, kangjajahanĕ dhĕk maunĕ 
ketug ing Indrapura (Sultan Iskandar Muda), VOC. ora mung katon gedhĕ panguwasanĕ nanging 
iya katon sugih. 

Kutha Betawi saya suwĕ saya gedhĕ lan asri, nganti diarani "Ratuning kutha ing bumi sisih 
wĕtan ’’. 

Dadi ingjaman iku VOC. kaya kaya lagi mumbul mumbule. 

Mungguh ing satemenĕ senadyan gelare kuwasa lan sugih banget, VOC. wis mundur, ngalamat arep 
bobrok. 

Kasugihane saya kalong, malah terkadhang tekadhang uga nganti tuna, nanging kejaba para 
Bewindhebber ora ana kang ngerti, awit digawĕ wadi banget. 

Para Bewindhebber enggonĕ aweh dividend (anakaning andhil) marang para aandeelhouder isih ajeg 
akĕh. 

Dadi saya suwĕ bandhanĕ VOC. saya suda. 

Mungguh karepe para Bewindhebber enggonĕ ngrendhem wadi mau, supaya VOC. diaaranana isih 
sugih lestaria diandel aja nganti kepatĕn ubed. 

Wasana ing tengahingf abad 18, VOC. wis katandhegan utang 3 yuta. 

Kang dadi jalaran sudanĕ kasugihan VOC. warna warana, kayata: 

1. Kehing wragad VOC. kanggo peperangn, tansah kapeksa sediya prajurit lan 
prau perang akĕh. 

2. Rehnĕ jajahan saya jembar, punggawa saya mundhak akĕh, anjalari undhaking 
wragad. 

3. kauntungan laku dagang wis ora kaya wis ora kaya dhĕk abad kang kepungkur, 
awit akĕh punggawa VOC. lan wong bumi padha laku dagangpeteng utawa 
dagang colongan, VOC. enggonĕ mblanjanipunggawanĕ kesethithiken, dadi 
punggawanĕ mau kepeksa golĕk kauntungan liya sarana dagang peteng. 

Dĕnĕ wong bumi enggonĕ dagang colongan lelawanan wong Inggris utawa 
bangsa manca liyanĕ. 

Marga saka malaking VOC. enggonĕ nindakakĕ monopolie, wong bumi padha 
gelem nerak prajangjianĕ monopoli. 

Rĕhnĕ wong bumi wis dadi mlarat marga saka pamering VOC. lan punggawanĕ 
karajan Jawa, barang pedagangan saka Europa mung sathirhik payunĕ. 

4 VOC. enggonĕ dedagangan ana ing Europa kerep tuna banget, marga dijori ing bangsa Inggris 
lan Prasman. 

Rekanĕ para Bewindhebber enggonĕ arep nututi kapitunanĕ serana ngencengakĕ tindaking monopolie 
lan nglarangi dagang peteng. 

Ewa dĕnĕ sanadyan dagang peteng iku dilarangi banget kantho ukuman abot, meksa saya ndadra, awit 
VOC. ora ngundhaki blanjanĕ punggawanĕ, lan pangulakĕ barang dedagangan kemurahen. 

Ana reka dayanĕ VOC. kang sakawit ndadĕkakĕ kauntunganing VOC, dhĕwĕ lan bangsa bumi, yaqiku 
enggonĕ nganakakĕ wulu wetu liya, kayata: nila, lawe, secang (kanggo pulas). Kang akĕh banget 
pametunĕ yaiku kopi. 

GTG. Zwaardekroon ngudi banget marang ajuning tanduran kopi mau (tahun 1718 - 1725). 

Wiwit VOC. dagang kopi iku maunĕ saka rembuge P. van den Broecke, nalika isih ana ing Mokka 
(jajahan Arab). 

Saya suwĕ kopi mau ana ing Europa saya payu. 

VOC. enggonĕ kirim kopi weton Mokka menyang Amsterdam ingsataun taunĕ nganti 300.000 
pun. 

bareng wong Turki ngengĕl engĕl wetuning dagangan kopi, VOC. nuli nyoba nandur dhĕwĕ ana 
ing Tanah Jawa (tahun 1706). 

GG. Zwaardekroon prajangjian lan wong bumi dikon nandur kopi, pametonĕ saben sadhacin 
bakal dituku 15 ringgit. 

Wong bumi seneng atinĕ dĕnĕ pituwasĕ mĕmper, mulanĕ iya saya maju panggarape, Tanah Jawa 
saya akĕh pametunĕ. 

Nanging suwĕning suwĕ VOC. saya sawenang wenang, reganĕ kopi didhunakĕ nganti 1 dhacin 
mung diajeni 5 ringgit. Wong bumi banjur suda kamajuwanĕ, wit kopi akĕh kang ditegori. 



Ing tahun 1721 Parĕntah ing Betawi meh baĕ kabilaen, marga saka panggawĕnĕ Pieter Elberfeld, iya 
iku sawijining Walanda pranakan Jennan lan Jawa. 

Pieter Elberfeld mau duwĕ sedya arep ngraman jalaran nalika patinĕ bapaknĕ saperanganing warisanĕ 
dadi meiking Parĕntah. 

Pieter Elberfeld banjur ngirup bala dibantu wong Jawa, aran Kartadriya andhel andhele Untung 
Surapati. 

Ana bangsa mutihan kang ngojok ngojoki wong sarana andum jimat. 

Karepe Pieter Elberfeld sakĕhing Walanda bakal ditumpes, dinanĕ ditemtokakĕ tanggal 1 Januari 1722. 
Bareng ndungkap tumekaning wektunĕ, Parĕntah Betawi lagi baĕ oleh warta. Pieter Elberfeld 
sakancanĕ enggal ditukup; sawusĕ ngaku banjur dipatĕni siya siya. 

Endhasĕ Pieter Elberfeld dikethok, ditanjir ana ing regole pekaranganĕ dhĕwĕ, omahĕ dirombak, 
pomahanĕ disangarakĕ ora kena dienggoni ing wong. 

Dhawuhe 


Kutha Batavia ing tahun 1682 

Pcrangan Kang Kaping Pindho 
Bab 11 

Panguja ngujanĕ Wong Betawi Marang Cina, 
lan Pcngramanc Wong Cina. 

Mas Garendi didadĕkake Ratu Penglawanĕ Paku Buwana II. 
Pambelanĕ Mangkubumi lan RM Said 
lan Pecahing Nagara. 

Perang Banten. 


Mas Garendi (wayahĕ 
Mangkurat III) utawa 

Sunan Kuning, Mangkurat 

V. Mangkubumi, Pangĕran 
Mas Said 

1727- 1749 

Paku Buwana II 

1725- 1729 

M. de Haan 

1755 Hamengku Buwana I 

1749- 1788 

Paku Buwana III. 

1637- 1639 

A. Valckenier 

1757 Mangku Nagara 


1743 -1750 

G. van Imhoff 



1750- 1761 

J. Mossel 


Ing wiwitanĕ abad kang kaping 18 Betawi akĕh banget Cinanĕ. 

Ora antara suwĕ wong Cina mau akĕh sing angguran; ing kutha Betai lan wewengkonĕ kerep ana 
rerusuh. 

Ing saadegĕ Betawi akĕh wong Cina kang diboyongi saka Bnten menyang Betawi kanggo 
ngrejakakĕ kutha, awit wong Cina mau sregep lan pinter gegawĕyan. 

Sesangganĕ dientengakĕ, supaya Cina liyanĕ padha kepengin gelem manggon ing kono. 

Wasana ing wiwitanĕ abad 18 duga duga ing sajroning kutha baĕ ana jiwa Cina 60.000 lan ing 
wewengkon Betawi 40.000. 

Dĕnĕ kang dadi pangupa jiwanĕ, nenukang, adol gula, teh, nganti akĕh kang bisa dadi sugih. 
Ewa dĕnĕ suwĕ suwĕ ing Betawi saya akĕh Cina kang ora duwĕ panggaotan, gawĕnĕ mung 
ngemis, malah ora sethithik kang gelem nindakakĕ kadurjanan. 

Kang ndadĕkakĕ ora trimanĕ wong Cina iya iku: 

1. Dhawuhe GG. van Swol (tahun 1713 - 1718) bab reganing teh Cina. 

Tekanĕ Cina saka ing negaranĕ padha numpang prau kang momot teh didol marang 

voc. 

Bareng para Bewindhebber rumangsa ora pati akĕh kauntunganĕ enggonĕ dagang teh, 
GG. mau banjur namtokakĕ yĕn teh weton negara Cina, kang maunĕ diajeni 60 rupiyah 
ing sadhacinĕ, ing sabanjure bakal diregani 40 rupiyah. 

Temahan nuli ora ana prau momot teh teka ing Betawi.Saka pangudining GG. 
Iwaardekroon wiwit ing tahun 1722 ana prau momot teh manĕh teka ing Betawi. 

2. Ing tahun 1706 wis ana angger nglarangi wong Cina teka ing Betawi tanpa panggaotan. 
Wiwit tahun 1722 Parĕntah dhawuh nggawa Cina kang tanpa panggaotan, menyang 
Ceylon, Bandha utawa Kaap de Goede Hoop. 

Mung kang duwĕ layangpratandha idining Prentah, kena lestari manggon ing Tanah 
Jawa. 

Ewa dĕnĕ ing Betawi ing Betawi ora entek entek Cinanĕ kang angguran sarta gawĕ 
rerusuh. 

Wusana ing tahun 1740 GG. Valckenier ncmtokakc putusan: sakĕhing Cina kang sakira nyumelangi, 
senadyan duwĕ layang pratandha, kudu dicekel kalebokakĕ ing kunjaran, perlu katiti priksa. 

Cina mau yĕn ora duwĕ panggaotan kudu digawa menyang Ceylon, diwĕnĕhi pagawĕyan nggarap 
kebon manis jangan. 

Para punggawa kang nindakakĕ dhawuh mau, pada golĕk kasil, senadyan Cina sugih padha diancam 
arep dikirimakĕ menyang Ceylon, supaya metu beselĕ. 

Wekasan dikabarkakĕ yĕn kareping Parĕntah nedya numpes Cina kabĕh. 

Cina padha muring kamoran wedi, akĕh kang lunga saka kutha, klambrangan gawĕ rerusuh malah 
nganti wani nempuh kutha. 

Wong Walanda saya giris bareng krungu warta yĕn kraman sajabaning kutha sekaitan karo kang ana 
ing jeron kutha, pratandhanĕ dĕnĕ padha tandho gegaman lan nyingkirakĕ anak bojonĕ; besuk yĕn ana 
omah kobong Cina jaban kutha lan jeron kutha bakal bebarengan nempuh. 

Dumadakan sawijining dina ana omah kobong temenan. 

Bangsaning Walanda arahan dibantu para matrus sarta saradadu apa dĕnĕ wong Jawa lan batur tukon 
banjur padha tumandang ngiras males ukum marang pangrusakĕ Cina. 

Genining omah kang kobong diubal ubal, sakĕhing Cina kang ora bisa oncat padha dipatĕni, barang 
darbeke dijarah rayah. 

Nganti saminggu suwĕnĕ mung mangkomo baĕ kaananĕ. 

Omah kang kobong ana 600, Cina kang dipatĕni kira kira 10.000. 

Nguninani pangrusak kang ngegirisi iku, Prentah ing Betawi kĕndĕl baĕ. 

Para prajurit mĕlu gawĕ rusuh ora dilarangi. 

Malah nalika lagi ana ĕraĕru iku GG. Valckenier dhawuh matĕni sakĕhing Cina kang ana ing 
pakunjaran. 

Ing satentreming kutha Parĕntah ngondhangakĕ pangapura marang Cina, kang gelem masrahakĕ 
gegaman. 

Akeh kang gelem manut, nuli diwĕnĕhi panggonan ing jaban kutha dadi sakampung. 

Cina kang padha oncat saka Betawi lan Cina ing liya panggonan, ngumpul dadi baris gedhĕ, ngepung 
kutha Semarang. 

Sunan Paku Buwana II mbiyantu marang Cina, awit digalih Cina bakal bisa nglungakĕ Walanda, lan 
banjur dhawuh nempuh bĕtĕng Walanda ing Kartasura. 

Para opsir ana ing kono padha dipatĕni, saradadhunĕ dipeksa manjing Islam. 

Ing sawusĕ wong Walanda ing Semarang oleh bantu saka Betawi, wong Cina keplayu. 

Wong Madura uga mbiyantu marang VOC. Dhek samana Sunan Mataram sumelang yĕn bakal tampa 
piwalesĕ VOC. mulanĕ enggal enggonĕ minta pangaksama. 

Para priyagung Jawa kang sengit marang Walanda lestari mbiyantu Cina, dadi mungsuh ratunĕ dhĕwĕ. 
Kartasura ditempuh, Paku Buwana II kĕngsĕr. Banjur Mas Garendi, wayahĕ Sunan Mas 
kajumenengakĕ ratu, ajejuluk Mangkurat V, nanging katekahĕ sinebut Sunan Kuning. 

Parĕntah Betawi nuli nglakokakĕ bala menyang Kartasura. 

kabeneran kraman Jawa ecrah lan kraman Cina, dadi gampang enggonĕ nungkulakĕ. 

Mas Garendi dibuwang. Kratonĕ Paku Buwana II banjur dielih menyang dĕsa Sala, kang nuli 
dijenengakĕ Surakarta Adiningrat. 

Pulo Madura lan Tanah Jawa pasisir lor banjur dipasrahakĕ marang VOC. 

Surasanĕ prajangjian ing tahun 1743 mangkĕnĕ: Sunan Paku Buwana ngakĕni yĕn enggonĕ 
lestari ngrenggani kaprabon iku mung saka kawelasanĕ VOC. 

Bareng Cakraningrat ing Madura tampa dhawuh yĕn negaranĕ dipasrahakĕ marang VOC., 
banget ingpambangkangĕ, malah ngejĕgi tanah Madura sisih kulon, lan tlatah tlatah ing Tanah 
Jawa Wĕtan. 

Temahan diperangi ing VOC. 

Ora lawas Cakraningrat kecekel, dibuwang menyang Kaap de Goede Hoop. 

Putranĕ diangkat bupati dĕning VOC. ngerĕh Madura kang kulon. 

Tanah wewengkoning Betawi nalika ana kraman banget karusakan. 

Dhek samana kang jumeneng Gouverneur Generaal Baron Van Iinhogg (tahun 1743 - 1750) iya iku 
priyagung kang sregep lan cakep ing gawĕ. 

Saka pangudinĕ Van Imhoff tanahĕ bisa reja manĕh. 

Nalika tahun 1744 Van Imhoff pepriksa menyang wewengkoning Betawi nganti ketug 
pagunungan. 

Sawusing papriksa, kersanĕ GG. Van Imhoff tanah tanah kang bera arep disĕwakakĕ utawa 
digadhĕkakĕ, kareben metu kasile. 

Wong kang nggadhe utawa nyewa tanah bakal oleh wewenang sarta pangayoman saka Parĕntah, 
nanging wulu wetunĕ kudu didol marang VOC., reganĕ ditemtokakĕ ing Parĕntah. 

Van Imhoff dhĕwĕ nuladhani, mbobak tanah ing sukunĕ gunung Salak, sarta ing kono ngedhĕkakĕ 
pasanggrahan dijenengi Buitenzorg (tahun 1744). 

Para Bewindhebber nuli aweh lulusan yĕn Buitenzorg katetepakĕ dadi pasanggrahanĕ para 
Gouverneur Genaraal. 

Kajaba saka iku Van lmhoff nekakakĕ wong saka nagara Walanda kangpancĕn baku tani. Banjur 
pranatan kang ndadĕkakĕ kapitunanĕ wong Jawa disuwak, yaiku yĕn pametunĕ kebon kopi 
kakĕyan, kebon mau dibabadi amrih undhaking reganĕ kopi. 

Tindak mangkono iku dilarangi, nuli GG. Van Imhoff nemtokakĕ keh sathithiking kopi kang dadi 
ladĕn marang VOC. 

Van Imhoff sawisĕ njajah Tanah Jawa Tengah sarta Wĕtan, nuli ngarang layang palapuran kang 
maedahi banget ingatasĕ Parĕntah. 

Ing ngisor iki kacarita bab perang lan reribede VOC. sarta Mataram kang marga saka kurang 
wewekanĕ tindakĕ Van Imhoff 

Nalika GG. Van Imhoff ana ing Surakarta ing wektu samono Pangĕran Mangkubumi lagi seserikan 
karo kang raka Kangjeng Sunan. 

Saka kersanĕ Van Imhoff arep ngĕlingakĕ marang Sang Pangĕran nganti kewetu serengĕ ana ing 
pasamuan, andadĕkakĕ banget serike Pangĕran Mangkubumi, awit rumangsa bener, kok malah 
disrengeni. 

Ing saundure saka pasamuan Sang Pangĕran trus lolos saka nagara, ngimpun bala sarta banjur 
gandheng karo Radĕn Mas Said, kang ing wektu iku wis madeg kraman uga. 

Priyagung sakaronĕ wis sekutu ngaraman marang Sunan PakuBuwana II. 

Ing tahun 1749 kraman durung kena disirep, banjur Kangjeng Sunan sĕda, iku saya andadĕkakĕ 
kisruhing nagara. 

nalika Paku Buwana II isih gerah, Van Hogendorp, Gouverneur ing pasisir lor, ditimbali, dingendikani 
bab oreging nagara. 

Dadining rembug karajan Surakarta dipasrahakĕ babar pisan marang VOC. 

Dadi ing satemenĕ wiwit tahun 1749 para ratu Jawa wis ora kagungan bumi. 

Sanadyan saka karsanĕ kang rama Pangĕran Adipati Anom wis ora duwĕ wenang marang karajan 
Surakarta, nanging Sang Pangĕran meksa kajumenengakĕ nata dĕning Van Hogendorp, mung baĕ 
enggonĕ jumeneng mengku nagara dumunung anggadhuh. 

Para priyagung ing Surakarta akĕh kang mrekitik atinĕ bareng ngerti yĕn tanah Surakarta dadi 
darbeking VOC., banjur padha mbalik ngiloni Pangĕran Mangkubumi. 

Sadurungĕ Pangĕran Adipati Anom jumeneng Paku Buwana III, Mangkubumi wis ngaku jumeneng 
ratu ing Banaran. 

Sarĕhnĕ Pangĕran Mangkubumi kumpul lan RM. Said, dadi santosa banget, nganti bisa ngelun luwih 
saparonĕ Mataram. 

Paku Buwana III ora kagungan wragad sarta prajurit ora bisa lumawan perang, dadi ananĕ mung 
mangsa bodhoa marang VOC. 

Perangĕ kraman lan Compagnie genti unggul genti kasoran, wusana ing tahun 1751 Pangĕran 
Mangkubumi bisa ngalahakĕ Compagnie ing sacedhakĕ kali Bagawanta. 

De Clerq sĕnapatining prajurit, mati. 

Sabakdanĕ iku Sang Pangĕran ngalakokakĕ bala mengalor nelukakĕ Pekalongan malah meh nglojok 
jajajhan Compagnie. 

Parĕntah ing Betawi sumelang banget, nuli nyantosani prajurit, wasana Mangkubumi kepeksa mundur, 
mubet ing wewengkonĕ Mataram manĕh. 

Ora antara lawas Pangĕran Mangkubumi ecrah lan RM. Said nganti padha peperangan dhĕwĕhan, awit 
RM Said duwĕ pamebk arep jumneneng Sunan dhĕwĕ. 

Prakara iku ndadĕkakĕ kamayaranĕ VOC. ewa dĕnĕ Parĕntah iya meksa rada wegah; utawa 
manĕh sarĕhnĕ ngeman rusaking nagara lan wong cilik, mulanĕ GG. Mossel rujuk lan karepe 
Van Hogendorp, para panggedhĕning kraman arep dirukun baĕ, dicuwilakĕ tanah Mataram. 

Ing tahun 1754 GG. Mossel tindak menyang Semarang katemu lan Kangjeng Sunan, perlu 
rembugan enggonĕ arep mĕrang karajan Mataram. 

Paku Buwana manut baĕ, awit ora ana kang diendelakĕ. 

Kelakon Van Hogendorp bisa rembugan lan priyagung sakaronĕ ing kraman, nanging ora kedadeyan. 
Kang gumanti Gouveumeur Harting iku bisa angon mangsa. 

Sarĕhnĕ Mangkubumi lan RM. Said tansah memungsuhan, mangka RM. Said kegedhĕn panjaluk, 
mulanĕ tumrape Harting gampang baĕ enggonĕ bedhami karo Mangkubumi. 

Ing tahun 1755 Sang Pangĕran Mangkubumi bedhami lan Compagnie sarta Kangjeng Sunan ing 
Giyanti. 

Putusing bedhami Sang Panĕran kajumenengakĕ ratu ngerĕh saparoning karajan Mataram, nanging 
kudu netepi prajangjian kuwajibanĕ marang Compagnie. 

Sang Pangĕran Mangkubumi banjur jumeneng ratu akadaton ing Ngayogyakarta Adiningrat jejuluk 
Sultan Hamengku Buwana I, Sĕnapati Ing Ngalaga Abdulrahman Sayidin Panatagama Kalipattulah. 

Wiyosanĕ malem Rebo Pon kaping 27 Ruwah windu Sengara tahun 1641 sinangkalan "Janma 
Karya Wayanging Rat” utawa kaping lima malem 6 Agustus 1717. 

mungguh luhuring panggalihanĕ Sang Prabu dicritakakĕ ing layang Rajaputra, mengkĕnĕ : 
Brataning galih sang nata, tansah olah jayeng jurit, atiti prana niskara, sura mbegputus 
mikatsih, muja suraning dasih, pinrih samya gregetipun, sura asmarĕng laga, memthĕk kang wus 
wiradi, sinakyun dinadar boga busana. 

Sinuksma gung bala tantra, panglembanira ngenting, kongas ing prabawa nata, murba 
prabaning memanis, mawenes ingprajasri, asri rasning rum arum, sumiram wartĕng wadya, 
warata esthining dasih, srah susetya rena lir manggih suwrga. 

Warga gung gambira samya, sumyak tejaning nayadi, adining kawirotaman, tumamĕng karya 
narpati, kĕtang sihnya Sang aji, lumrah kang bala wadyagung, galaking para muka, tanah ing 
liyan nagari, myang ing manca kekes samya mĕstu dĕya ”. 

Ing layang Rajaputra kono uga nyebutakĕ kresananĕ Sang Prabu: dahar sega pulen wangi, 
jangan loncom tanpa santen, bubuk dhelĕ lan tempe gedhĕ ginoreng. 

Kang minangka dhaharan (panganan): ketan entĕn entĕn, lemper iwak pitik, ketan kolak gedhang 
raja. 

Dadi mung sarwa gampang, tur murah lan mirasa. 

Tanah wewengkonĕ praja Kasultanan dhĕk semana ora dadi siji kaya saiki, jalaran lemah lenggahĕ ing 
Surakarta lan Ngayogyakarta padha pating plencat lan ora silah. 

Wewengkoning karajan karo karonĕ kena kabedakakĕ dadi telung warna: 

1. Negara yaiku kutha karajan; 

2. Negara Gung, tanah sakiwa tengenĕ negara, lan 

3. Manca negara. 

Kanggo lumrah lemah lungguhe para punggawa iku ana ing negara gung, ana siji loro kang ana ing 
manca negara. 

Tanah manca negara mau dipenggedhĕni bupati kang banjur kena sanggan pajeg pabandaran 
(strandgelden), tanah Kejawan mung kari: 

I. Kutha Surakarta lan Ngayogyakarta 

II. Negara gung iya iku: 

1. Mataram = Ngayogyakarta, 

2. Pajang = Surakarta sisih kidul kulon, 

3. Sukawati = Surakarta sisih lor wĕtan, 

4. Bagelen, 

5. Kedhu, 

6. Bumi Gedhe = Surakarta sisih lor kulon, lan 

III. Manca Negara, yaiku Banyumas, Mediyun, Kedhiri, Japan = Surabaya sisih kidul kulon, Jipang = 
Rembang sisih kidul wĕtan, Grobogan lan tanah cilik cilik liya sawatara. 

Murih dhamangĕ ing buku Klepu, panggawĕnĕ ana ing dĕsa Klepu dhĕk tanggal 26 September 1757. 
nanging buku iku ilang, mulanĕ banjur ndadak gawĕ manĕh ana ing Semarang ( 2 Nopember 1773). 
Kamot ing layang kang dijenengakĕ ”Semarangsche Legger”. 

Sajroning paprentahanĕ Sultan Swarga, Ngayogyakarta dadi karta raharja, nganti karusakanĕ nalika 
paprangan wis pulih ora ana labete. 

Tumekaning sĕda, Sinuwun Hamengku Buwana I lestari becik karo Kompeni. 

Bangsa Jawa ngluhurakĕ banget karo panjenenganĕ lan ngalem marang kasetyan lan kasudiranĕ, 
nanging marga sugengĕ iku kerep ngrekaos, banjur rada nemahi watek brangasan sethithik. 

Kerep banget pradondi prakara wates karo karaton Surakarta. 

Dĕnĕ lereme marga ananing wates anyar ing tahun 1773. 

Tangkebe karo Pangĕran Mangkunegara, yaiku putranĕ mantu, rada kurang becik. 

Luwih luwih wiwit tahun 1763 saploke Kangjeng Sultan mindhokakĕ putranĕ (Kangjeng Ratu 
Bendara) karo Kangjeng Pangĕran, banjur kerep banget padha ejĕg ingejĕgan rebutan bawah nganti 
angĕl pisah pisahanĕ, marga prakara enggonĕ padha pasrahan punggawa kang padha aliyan bendara, 
banjur padha perang manĕh. 

Kejaba iku Pangĕran Mangku Negara ora saged ngapura marang Sultan Hamengku Buwana I, marga 
garwanĕ dipundhut bali mau. 

Dĕnĕ kangjeng Sultan ndakwa, yĕn Pangĕran Mangku Negara gawĕ rusuh ana ing bawah Kasultanan. 
Kangjeng Susuhunan ing Surakarta ngĕloni Pangĕran Mangku Negara. 

Perangĕ iku nganti tekan tahun 1777. Wiwit tahun iku tangkepe Sultan Swarga marang Kangjeng 
Sunan lan Panĕran Mangku Negara katon becik. 

Kacarita RM. Said isih mbajurakĕ perangĕ, nanging suwĕ suwĕ ora bisa lawan, awit dibut prajurit 
VOC. lan balanĕ Sultan Hamengku Buwana. 

Bareng kapepet ing tahun 1757 gelem bedhami ana ing Salatiga; putusanĕ RM. Said kacuwilakĕ 
karajan Surakarta, kajumenengakĕ Pangĕran Adipati, jejuluk Mangku Negara, ngerĕh tanah Keduwang 
lan Wanagiri, nanging iya nganggo prajanji mbangun mituru VOC. 

nalika VOC. lagi nengah nengahi perang lan kraman Surakarta, yaiku tahun 1750, ing Banten ana 
kraman uga; mungguh kang dadi jalaranĕ mangkĕnĕ: Wiwit ing tahun 1733 kang jumeneng ing Banten 
Zeinul Arifm. 

Iku pangalihanĕ ora kukuh, nganti kena kena diepak ing garwanĕ trah Arab, asma Sarifah Fatimah. 
karepe Fatimah arep makolehakĕ kaponakanĕ asma Sarif Abdullah, kang wus kapundhut mantu sarta 
kaangkat Pangĕran dĕning Sultan Zeinul Arilin. 

Nadyan katemtokakĕ sarembug lan Compagnie, yĕn kawenangakĕ gumanti jumeneng ratu, putranĕ 
Kangjeng Sultan kang wus kaangkat Pangĕran Gusti, ewa dĕnĕ Sarifah Fatimah or gumingsir. 

Saka pangojok ojok lan wewadule Fatimah, Sultan ing Banten nganti kalimput, duwĕ panjaluk marang 
Van Imhoff supaya Sarif Abdullah kenaa kajumenengakĕ Adipati Anom, dĕnĕ Pangĕran Gusti bakal 
kalorot. 

bareng Pangĕran Gusti krungu pawarta kang mengkono iku, engal enggal nyuwun pangĕyuban 
menyang Betawi. 

Saking pintere Fatimah lan sumelangĕ VOC. bok menawa bakal kepeksa perangan manĕh yĕn ora 
nurutana karsanĕ Sultan Banten lan Fatimah, murih katentremaning nagara Sang Pangĕran Gusti 
disingkirakĕ menyang Ceylon. 

Let satahun Sultan Banten kaya kaya gerah ĕngetan klenjit klenjit arep owah, Sarifah Fatimah age age 
njaluk lĕrĕhĕ marang Van Imhoff. 

GG. Van Imhoff mituruti, Sultan Banten malah dibuwang menyang Ambon, ora lawas sĕda ana ing 
kono, nanging Compagnie bakal ngayomi. 

Sakĕndhangĕ Sultan ing Banten, kang ngerĕh negara Fatimah kabantu ing Sarif Abdullah. 

Sarĕhnĕ pangrehe sawenang wenang, tur wong Banten kang dipanggedhĕni Ki Tapa lan Ratu Bagus, 
emoh diratoni ing priyagung kang dudu darah Banten, dadi ora suwĕ banjur ana kraman. 

Compagnie tetulung nguruni prajurit, nanging kalah, awit kraman pancĕn santosa. 
nalika nedheng nedhengĕ geger gegeran ing Banten iku GG. Van Imhoff sĕda. 

Saka pamanggihe GG. Mossel, Sarifah Fatimah utawa Sarif Abdullah pancĕn ora nduwĕni wajib 
jumeneng ratu, mulanĕ Pangĕran Gusti bakal dikondurakĕ dibiyantu VOC. bisanĕ jumeneng Sultan. 

Ing tahun 1750 Fatimah lan Sarif Abdullah kecekel kabĕh sarta banjur dikĕndhang. 

Pangĕran Arya Adi Santika, kang rayi Sultan Zeinul Arifin katetepakĕ dadi Sultan, ajejuluk: Abdul 
Maali Mohamad Wasiul Halimin, nanging nalika jumeneng iku nganggo prajangjian yĕn anggonĕ 
jumeneng mung nggadhuh, malah tanah Lampung banjur dadi darbeking VOC. 

Prakara iku isih ndadĕkakĕ kraman manĕh: Ki Tapa lan sagolonganĕ wong Banten, kang ora gelem 
rujuk lan wong Walanda, ora tarima. 

Pangĕran Bagus Buang diangkat jumeneng ratu, merangi Arya Adi Santika, Pangĕran Gusti lan VOC., 
nanging suwĕ suwĕ Ki Tapa kalah. 

Ing tahun 1753 ing Banten wis tentrem. Pangĕran Arya Adi Santika sĕlĕh keprabon marang Pangĕran 
Gusti kang banjur ajejuluk Abu’n Natsar Mohamad Arif Zeinul Acekin. 

Ratu anyar iku nalika jumenengĕ iya nganggo nganyarakĕ prajanji kaya dĕnĕ prajanjine Sultan Adi 
Santika lan VOC. 

Dalemĕ Gouverneur Generaal ing Betawi 

Pcrangan Kang Kaping Pindho 
Bab 12 

Kaananĕ VOC. Ngarepakĕ Ambrukĕ 
(tahun 1757- 1800) 

Ing sasirepe kraman Mataram lan Banten, ing Tanah Jawa banjur daditentrem, kang durung mung ing 
Blambangan, amarga saka panggawĕnĕ wong ing Bali lan turunĕ Untung Surapati. 

Sarĕhnĕ ing wektu iku wus ana wong Inggris kang dedagangan ing kono, VOC. sumelang yĕn tanah 
Bang Wĕtan bakal dirukun, mulanĕ banjur nglurugakĕ bala mrono. 

Wiwit ing tahun 1772 Blambangan iya sirep. 

Dadi saTanah Jawa ingjaman iku wis wiwit raharja lan kelakon kawengku ing Compagnie 
kabĕh. 

VOC. wis prasasat maharaja, sakĕhing mungsuhe padha dipunthes, kira kira wis ora bakal 
mbebayani, ora abot sangganĕ. 

Nanging mungguh srananĕ kang kanggo munthes iku ing jaman wekas wekasan wis dudu 
kasentosaning wadya bala thok, nanging uga nganggo akal kajuligan, mratandhani yĕn VOC. 
entek kekuwatanĕ, kaya kang dicritakakĕ ing ngisor iki. 

Sabakdanĕ jaman peperangan ing Tanah Jawa, saya suwĕ saya katon yĕn Compagnie bakal ambruk. 
GG. Mossel 9tahun 1750 - 1761) lan Van der Parra (tahun 1761 - 1775), apadĕnĕ para GG. kang 
padha gumanti yaiku Van Riemsdijk (tahun 1775 - 1777), De Klerk (tahun 1777 - 1780) oadha mbudi 
daya ngentekakĕ akal, murih tulusĕ VOC., nanging ngrekasanĕ tanpa pituwas, Compagnie wis ora kena 
digĕendholi. 

Nalika semana ing Tanah Jawa malah wiwit raharja, awit wis ora ana peperangan, sarta 
Compagnie tansah njaga murih bisanĕ tansah memitran karo Kangjeng Sunan ing Kejawan. 
Sanadyan tindakĕ para ratu Jawa kerep ndadĕkakĕ kapitunanĕ wong cilik, nanging Compagnie 
trima meneng, awitpancĕn ora ngrembug marang begja cilakanĕ wong bumi. 

Yĕn kadhang kala Surakarta lan Ngayogyakarta padha gĕsrĕk prakara watesing nagara, VOC. 
iya ora gelem mĕlu mĕlu. 

Jajahan ing sajabanĕ Tanah Jawa ing wektu iku VOC. iya ora pati bisa ngrembug, wasana suda 
kuwasanĕ. 

Ana ing Indhu Ngarep kuwasanĕ wong Inggris saya gedhĕ. 

Malah ana ing Benggala kuwasanĕ ngungkuli VOC. 

Kerep baĕ wong Walanda lan wong Inggris ana ing kono padha grejegan, malah terkadhang 
nganti dadi perang. 

Sarĕhnĕ VOC. kalah kuwasa, wasana kantor kantore ing Benggala kudu nganggo diawat awati 
ing wong Inggris. 

Ana ing Ceylon VOC. kerep sulaya karo raja ing Kandhi prakara padagangan manis jangan lan 
pandumaning bebathen, nanging rahayu isih bisa teruspanguwasanĕ. 

Ana ing Persi VOC. ora bisa terus dedagangan. 

Padagangan ing Sumatra pasisir kulon lan wĕtan ora bisa ngolehakĕ kauntungan kang mĕmper 
marang VOC., samono uga padagangan ing Bornĕo. 

Ana ing kapulowan MOLOKO VOC. iya isih lestari oleh dagangan craken, nanging saya katon 
yĕn suda suda. 

Sarĕhnĕ Compagnie kaya mangkono kaananĕ, ora lawas mesthi bakal ambruk. 

Kebarengan tanah Walanda banjur perang lan Inggris, iku kang nyengkakakĕ ambrukĕ VOC., awit 
VOC, wis ora bisa ngukuhi jajahan ing Asia, marga saka kuranging prajurit, mangka ora bisa oleh 
bantu saka nagara Walanda. 

Kantor kantor ing Indhu Ngarep tiba ing tanganĕ wong Inggris. 

Jajahan ing Sumatra pasisir wĕtan kulon kena direbut ora nganggo bisa lawan. 

Kaananĕ VOC. ing nagara Walanda luwih rekasa lan ing tanah Indhiya. 

Prau prau kang saka Indhiya akĕh kang padha dirampas dĕning wong Inggris. 

Saking kekesing ati nganti ora ana prau dagang kang wani mingsed saka pelabuhan. 

Dadi laku dagang mandeg babar pisan. 

ing Betawi ora ana prau teka anggawa prajurit, gegaman utawa d/iuwit, utawa njupuk dagangan, 
nganti sakĕhing gudang gudang padha ambruk, mulanĕ yĕn ana prau saka negara liya kang 
gelem kulak dagangan murah murahan baĕ. 

Parĕntah ing Betawi wis rumangsa bungah. 

Nganti telung tahun lawasĕ tanah Indhiya enggonĕ karibedan mangkono iku, wasana ing tahun 1784 
perangĕ Walanda lĕrĕn. 

Miturut prajangjianĕ bedhami: Compagnie ora kena mbanjurakĕ bedhami monopolie ing tanah Indhu, 
wong Inggris ora kena dilarangi enggonĕ dagang layar ana ing kono. 

Ing sabakdanĕ perang VOV. saya katon ngrekasanĕ, ing tahun 1791 kecupetan 96 yuta, mangka arep 
golĕk utangan wis ora ana kang ngendel. 

Mangkono iku kaananĕ VOC. nalika nagara Walanda lagi jaman dahuru, wiwit tahun 1795 nagara 
Walanda banjur kecekel ing para kraman ing Frankrijk, mangka nagara Frankrijk mungsuhan karo 
Inggris. 

Awit saka iku tanah Walanda iya mĕlu mungsuhan karo negara Inggris. 

Kacarita Willem V, Stadhouder ing tanah Walanda ing sajroning jaman dahuru mau sumingkir 
menyang tanah Inggris. 

Dĕnĕ VOC. saka panĕmunĕ Willem V luwih becik dititipna dhisik menyang wong Inggris supaya aja 
kecekel ing para kraman Walanda, awit yĕn wis kecekel ing para kraman bisa uga direbut ing krajan 
Inggris (Layang saka Kew.), nanging panimbang iku ora digugu, mulanĕ VOC. sida diperangi karajan 
Inggris. 

Wiwit tahun 1796 jajahanĕ VOC. meh kabĕh, kejaba Tanah Jawa lan Ternate, klakon direbut Inggris. 
Wasana ing tahun 1799 VOC. ambruk, dibubarakĕ, barang darbeke diliyer ing Parĕntah Walanda kang 
lagi tetep anyar. 

Bĕtĕng Walanda 

Pĕrangan Kang Kathelu 

Babad Jawa Wiwit Ambrukĕ VOC. Tumeka Saprenĕ 
(tahun 1800- 1924) 


Pĕrangan Kang Kathelu 
Bab 1 

Tanah Indhiya Wiwit Adegĕ Bataafsche Republiek 
Tumekanĕ Jaman Daendels 
Jumenengĕ GG. Overstarten (1796) 

1800- 1801, Siberg, 

Wiese lan Daendels (tahun 1808 - 1811) 

Ing saambrukĕ VOC., tanah Indhiya kacekel ing Parĕntah Praja Walanda (Bataafsche Republiek), 
nangingg mungguh pranatanĕ peprentahan wiwitanĕ ora owah, sakĕhing punggawa dilestarekakĕ 
pangkate lawas, mung baĕ salin bendaranĕ, yaiku Parĕntah Praja Walanda. 

Ingjaman iku Parĕntah Walanda duwĕ karep mbeciki pangrehing tanah Indhiya; mung baĕ 
mungguh ing rekanĕ isih rekasa, awit ing Bataafsche Republiek panĕmune para pinter padha 
gĕsĕh. 

Aana Sarjana loro maunĕ padha panggedhĕning Compagnie, nanging karepe nglestarekakĕ 
monopolie lan parhokanĕ VOC. liyanĕ, punggawaning negara uga ngiras dadi sudagar. 

Sijinĕ aran Van Hogendorp kang maunĕ dadi Gezaghebber ing Tanah Jawa Wĕtan, duwĕ karep 
misahakĕ paprentahan lan dagang, apa dĕnĕ duwĕ karep nyuwak monopolie . 

Sesanggan peksan lan gugur gunung arep diamreni. 

Van Hogendorp uga banget nyuwun marang Parĕntah Walanda, supaya peprentahaning tanah 
Indhiya bisa becik, panagadilan bisaa sabenerĕ, apa dĕnĕ supaya wong Pribumi diparingana 
lemah dhĕwĕ dhĕwĕ (individueel groundbezit). 

Parĕntah Walanda banjur nganakakĕ Commisie, kang dipatah gawĕ rancangan mungguh ing 
paprentahan tanah Indhiya. 

Wasana ing tahun 1805 panĕmunĕ Van Hogendorp dianggep ing Parĕntah Walanda. 

Mung baĕ wong kang diutus supaya anindakakĕ peprentahan mau, ora bisa tekan ing tanah 
Indhiya, nuli didhawuhi mulih, awit bab owahingpeprentahan ing tanah Walanda. 

Kacarita ing tanah Walanda wiwit tahun 1806 Bataafsche Republiek salin dadi karajan, kang jumeneng 
rate Lodewijk Napoleon, sadhereke Keizer Napoleon ing Frankrijk. 

Mangka Sang Keizer banget sumelangĕ yĕn tanah Indhiya bakal direbut ing karajan Inggris, mulanĕ 
Lodewijk Napoleon kepeksa netepakĕ Gouverneur General kang awatak Sĕnapati, miturut dhawuhe 
Keizer Napoleon, Kang dipilih Mr. H. Daendels. 

Mungguh kaananĕ tanah Indhiya ing nalika iku kalebu raharja. 

GG. Van Over Straten njaga banget marang Tanah Jawa, Betawi disentosani. 

Kalkon wong Inggris nempuh Betwai nganging kena dibalekakĕ. 

Lakuning tetanĕn ing Tanah Jawa kalebu sempulur, kang akĕh pametu kopi lan tebu. 

Sarĕhnĕ isih nengah nengah jaman perang dadi wulu wetunĕ Tanah Jawa, yaiku: kopi, gula, kapas, lsp. 
ora kena dikirimakĕ menyang nagara Walanda, nanging malah kebeneran, awit dagangan Tanah Jawa 

banjur dikulak bangsa liya (Denemarken, Amerika) ana ing tanah Indhiya kĕnĕ, dadi sing padha bathi 
para sudagar ing tanah Indhiya dhĕwĕ, dudu sudagar ing nagara Walanda. 

Tanggal 1 Januari 1808, Daendels rawuh ing Tanah Jawa. 

Miturut unining kakancinganĕ Daendels mau kabawah marang Minister van Kolonien, nanging sarĕhnĕ 
lagi nengah nengahi pearang, lan Tanah Jawa tansah dinganglangi wong Inggris, dadi Daendels 
prasasat madeg dhĕwĕ. 

Sanadyan Gouverneur Generaal iku mesthinĕ kudu nganggo rembuge Raad van Indie, nangging yĕn 
prakara perang, Daendels ora gelem tarĕn marang Raad van Indie, kang digugu mung karepe dhĕwĕ, 
malah dalasan prakara paprentahan angger sing wis dikarepakĕ iya kudu klakon. 

Dadi panguwasanĕ Daendels prasasat tanpa wangenan. 

Saking kencenging kekarepan lan kawicaksananĕ, sajronĕ dadi Gouverneur Generaal ing dalem 3 
tahun, wis akĕh lelabuhanĕ, mung kuciwanĕ sok kurang welasan. 

ing sajumenengĕ Daendels enggal merlokakĕ pananggulanging mungsuh ana ing Tanah Jawa. 

Kehingprajurit diundhaki sarta diajari temenan. 

Sarĕhnĕ ora bisa oleh kiriman prajurit bangsa Walanda, banjur golĕk wong pribumi kang gelem 
angkil, sakĕhing batur tukon kang sakira kuwat, angger gelem dadi saradadhu, banjur 
dimerdikakakĕ. 

daendels kenceng bangetpanyekele paprentahan miltair, nanging uga nyembadanipanyuwunĕ 
saradadhu, dadi ora kaya jaman VOC. 

Sarĕhnĕ ora bisa oleh pitulungan saka tanah Walanda, apa kabutuhaningprajurit ing Tanah 
Jawa dianakakĕ dhĕwĕ, kayata: pabrik gegaman ing Surabaya, pabrik meriyem ing Semarang, 
rumah sakit saprabote, sekolahan kadĕt (magang opsir). 

Kajaba iku ing Surabaya didegi bĕtĕng lan ing Betawi disentosani banget. 

Sarĕhnĕ Parĕntah ing tanah Indhiya ora duwĕ eskade, kersanĕ Daendels arep yasa dhĕwĕ ing 
sakuwasanĕ. 

Ora antara lawas tanah Indhiya wis duwĕ prau 45, senadyan cilik nanging kukuh kukuh lan rikat 
lakunĕ. 

Dĕnĕ prau prau mau gunanĕ kang gedhĕ digawĕ merangi bajag. 

Sarĕhnĕ wis ana eskader, kersanĕ Daendels arep gawĕ pelabuhan perang kang sentosa, kang dipilih: 
sunglon Meeuwenbasi (Cimajang). 

Bareng wis suwĕ panggarape lan toh pati akĕh, mangka ora maju pagawĕanĕ, banjur ngalih 
sunglon Merak, kang arep didadĕkakĕ pelabuhan, nanging meksa ora kedadean, marga saka 
kangĕlaning panggarape. 

Dĕnĕ pelabuhan kang sida dadi, yaiku pelabuhan ing Surabaya. 

Mungguh panggarape sakĕhingpelabuhan mau iya srana nindakakĕ gugur gunung, pagawĕan 
tanpa bayaran. 

Dalan gedhĕ saka Anyer tekan Panarukan, kang tumekanĕ saiki isih aran Daendels, iku perlunĕ pancĕn 
kanggo anggampangakĕ enggonĕ ngukuhi Tanah Jawa, apa dĕnĕ uga anggampangakĕ bab lelakuning 
dagangan. 

Dalan gedhĕ mau kena kango tandha seksi kekencenganing karsa lan kakerasaning GG. 
Daendels, ing atasĕ dala 600 pal (+/- 1.000 km) rampung ing dalem setahun, kang maunĕ lakon 
40 dina banjur kena dilakoni ing dalem 6,5 dina. 

Panggawĕnĕ dalan mau uga srana nindakakĕ gugur gunung. 

Sarĕhnĕ dalan iku lakunĕ urut pasisir, nrajang rawa rawa lan ana kang urut papĕrĕnging 
gunung, dadi panggawĕnĕ rekasa banget, wong kang mati tanpa wilangan, ewa dĕnĕ Tuwan 
Daendels ora kĕguh, dalan meksa dirampungakĕ. 

Marga saka ananĕ dalan Daendels, kutha kutha akĕh kang dadi reja, awit gampang bisanĕ 
lelawanan dagang lan papan liyanĕ. 

Wulu wetuningpadĕsan gampangpanggawanĕ menyang kutha kutha. 

Ing sauruting dalan iku saben let sapos didegi papan palĕrĕnan, ngiras endheg endhegan krĕta 
post, perlu salinjaran. 

Dadi sanadyan dalan Daendels iku ngrekasa panggarape lan toh jiwa akĕh, nanging kurup lan 
paĕdahĕ. 

Para Gouverneur Generaal sadurungĕ Daendels ora bisa nyirnakakĕ tindak kaculikaning para 
punggawa, nanging saking kenceng lan kerasĕ Daendels kang mangkono mau bisa sirna. 
daendels ngerti yĕn culikanĕ para punggawa, marga kurang cukuping blanja. 

Para punggawa padha diundhaki blanjanĕ, nanging iya mung banjur mligi nampani blanja thok, ora 
bisa oleh bledug kaya maunĕ. 

Supaya gampang enggonĕ mriksa lebu wetuning dhuwit Daendels nganakakĕ Algemeene Rekenkamer 
(kantor pangĕtungan lebu wetuning dhuwit). 

Ing sakawit para punggawa bangsa Walanda utawa bangsa Pribumi padha bisa nindakakĕ gugur 
gunung, kanggo kabutuhanĕ dhĕwĕ, nanging wiwit jamanĕ Dendels kang mankono mau babar pisan 
ora kena. 

Bayaran saka Parĕntah menyang wong cilik kang sakawit nganggo lumantar marang punggawa bangsa 
Pribumi; iku ndadĕkakĕ banget kapitunaning wong cilik. 

bareng Daendels ngerti, pranatan lantaran iku disowak, tampanĕ dhuwit wong cilik terusan saka 
Gupermen. 

Yĕn ana punggawa kang meksa isih culika, abot banget ukumanĕ, apesĕ didindha akĕh, munggahĕ 
manĕh marang dicopot, malah terkadhang bisa ukum kisis. 

Wiwit kawitan mula tanah tanah kang kacekel ing Walanda padha diwajibakĕ ngladekakĕ wulu wetu 
kanthi pepulih murah murahan (Contingenten stelsel). 

Pranatan kang kaya mangkono iku ngrekasa banget ing atasĕ wong Pribumi, ewa dĕnĕ nalika jaman 
Daendels isih diabotakĕ manĕh. 

Jembaring kebon kopi kang ditikeli lan pepulihing dhuwit minangka pituwasingpenandur 
diudhunakĕ. 

manut pranatan lawas kopi sadhacin diregani 4,5 ringgit, manutpranataning Daendels 
diudhunakĕ dadi 4 ringgit. 

Kajaba iku Daendels uga gawĕ pranatan bab panggarape alas pejatĕn. 

Murih becike kofjie culture lan boschwezen banjur dianani Inspecteur Generaal. 

Bangsaning blandhong, oleh kemayaran uripe; kasangsaranĕ dimayarakĕ srana dicadhongi 
beras lan uyah, kejaba iku ora kena dikerigakĕ gugur gunung, mangkono uga wong kang 
anggarap kebon kopi. 

Tumekanĕ jaman Daendels para punggawa bangsa Europa lan Pribumi isih gedhĕ banget panguwasanĕ, 
dadi Parĕntah agung ora pati Dhamang sumurupe marang ruwet rentenging negara, wasana para 
panggedhĕ akĕh kang sawenang wenang tindakĕ; ndadĕkakĕ kasangsaraning kawula cilik. 

Akale Daendels arep nyuda panguwasaning para gedhĕ lan punggawa mau. 

Gupermen ing Tanah Jawa pasisir lor disowak, awit Gupermen iku kegedhĕn banget 
panguwasanĕ nganti kena gawĕ ada dhĕwĕ, dadi pangrehing nagara iya sakareoe dhĕwĕ. 

Jajahan Gouverneur nuli diperang dadi 9 Landdrostambt (paresidhenan), kapanggedhĕnĕ ing 
Landdrost (residhen). 

Panyekele paprentahan para residhen mau mung manut dhawuh saka Parĕntah luhur. 

Dĕnĕ kang nglantarakĕ dhawuhing Parĕntah marang kawula iestari para Bupatil dadi 
rumangsanĕ wong ciiik isih kaerĕh ingpanggedhĕnĕ dhĕwĕ. 

Kaananĕ owah owahan kang kaya mangkono iku para Bupati ian para panggedhĕ bangsa 
Europa wis ora wenang netepakĕ punggawa andhahanĕ manĕh; sanadyan punggawa ciiik kang 
netepakĕ iya Gouverneur Generaal. 

Para residhen ing Ngayogyakarta ian Surakarta ingmaunĕ kabawah Gouverneurpasisir lor, 
sawusing rombakan banjur macung kaparĕntah marang Parĕntah ing Bwtawi dhĕwĕ. 
dadi wiwit ing wektu iku sakĕhing punggawa nglumpuk menyang Betawi kabĕh dicekel ing 
Parĕntah Agungpiyambak. 

Ada ada mau banjur diarani Centraiisatie van Bestuur. 

Nalika jaman Compagnie ora ana pradata bangsa bumi kang prayoga manut adat lan tata caranĕ bangsa 
bumi dhĕwĕ. 

Daendels banjur nganakakĕ pradatan pradatan vredegericht, Landraad. 

Kang dadi Lid Yredegerichtpara pangulu lan para punggawa bangsa Pribumi, nanging mung 
kena ngadili prakara remeh remehan. 

kajaba iku sing siji sijining Landrostambt dianani Landgericht, kang dadi lide para punggawa 
bangsa Pribumi, nanging dipanggedhĕni Landdrost aknthi Secretaris bangsa Europa. 

Aliya saka iku ing Semarang lan Surabaya dianani Landraad; yaiku pradatan kang wenang 
mutusiprakara sing gedhĕ gedhĕ, kayata: rajapati. 

Wong kang ora nrimakakĕ putusaningpradata cilik cilik iya kena munggah njaluk adil marang 
Landraad. 

Pradatanĕ bangsa Europa lan bangsa manca liyanĕ, ing wektu iku uga dibecikakĕ, dĕnĕ kang mutusi 
prakaranĕ bangsa militair (prajurit) kang perlu perlu yaiku Hooge Milatire Vierschaar ing Betawi. 
Nailak jamanĕ VOC., ora ana kamardikaning agama, kang diwenangakĕ mardika mung agama 
Protestant. 

Sanadyan wong Katholiek kena dadi punggawanĕ VOC., nanging agama Kristen Katholiek ing Indhiya 
ora oleh kamardikan; bareng sajumenengĕ GG. Daendels, sakĕhing agama diamrdikakakĕ kabĕh. 
nalika jaman GG. Daendels, hawa ing Betawi ala banget, jalaran muaranĕ kali Ciliwung waled dadi 
cethek, kapepetan wedhi; ing sakiwa tengening kutha banjur akĕh rawanĕ, wasana kutha Betawi kerep 
katrajang ing pageblug. 

Daendels banjur dhawuh ngurugi jagang jagang lan yasa kalen kalen kanggo ngesat kutha anjugrugi 
baluwarti, supaya sajroning kutha bisa oleh angin saka sagara, malah sakĕhing bangsa Europa pada 
didhawuhi ngedohi pasisir. 

GG. Daendels Yasa Dalan Gedhĕ (1) 



GG. Daendels Yasa Dalan Gedhĕ (2) 

Pĕrangan Kang Kathelu 
Bab 2 

Karajan Jawa nalika Pangrĕhe GG. Daendels 
Tanah Indhiya direbut Inggris (Tahun 1811) 

Para Gouvemeur Generaal kang wis wis racakĕ padha ngemong semu ngempĕk ngempĕk marang para 
ratu bangsa Pribumi, supaya aja diĕwuh ĕwuhi enggonĕ laku dagang, karo manĕh ing sabisa bisa padha 
nyingkiri perang; nanging yĕn Daendels ora, awit pancĕn watak keras lan kurang duga duga ingatasĕ 
karo ratu. 

Tindakĕ Daendels kang mangkono iku ndadĕkakĕ kurang senengĕ para ratu marang Kangjeng 
Gupermen. 

Ora antara lawas GG. Daendels banjur congkrah karo Sultan ing Banten, prakara enggonĕ gawĕ dalan 
gedhĕ lan pelabuhan ing sunglob Meewenbaai. 

Sultan Banten wus mitumti pamundhute GG. Daendels, ngladekakĕ kuli gugur gunung kĕhĕ 1.500 
nggarap pelabuhan, nanging padha mati kabĕh, jalaran kajaba pegawĕyanĕ rekasa, hawanĕ ing kono 
pancĕn ala banget. 

Karsanĕ Sultan Banten wis aja njaluki manĕh, nanging Daendels meksa isih njaluk bau kuli 1.000 ing 
sadinanĕ. 

Kangjeng Sultan ora mitumti. 

Kyai Patih disakwa ngojok ojoki Sri Sultan supaya mbangkanga mangĕran Parĕntah Gupermen, 
mulanĕ dijaluk menyang Betawi arep diadili GG. Daendles. 

Wong Banten nepsu banget oleh dhawuh saka Daendels mengkono mau. 

Commandant Du Puy, yaiku utusan kang ndhawuhakĕ timbalanĕ Daendels menyang Banten mau 
dirampok ing akĕh, tumeka ing pati. 

Bareng Daendels mireng banjur nyalirani tindak menyang Banten mbekta prajurit 1.000. 

Kutha Banten digempur, kratonĕ dijarah rayah. Kyai Patih kapikut banjur didrĕl. 

Sultan Banten dikĕndhang menyang Ambon. 

Esukĕ kaondhangakĕ yĕn karajan Banten wis dadi darbeke Gupermen, mung kang saperangan 
digadhuhakĕ marang sang Adipati Anom, diangkat sebutan Sultan. 

Nalika Daendels dadi Gouverneur Generaal anyar anyaran ing Cirebon mentas ĕra ĕm, malah nganti 
dirawuhi Daendels iya dumng sirep babar pisan. 

Saka panggalihe Daendels, ing Cirebon ora bisa tentrem yĕn dumng dicekel ing Gupermen, wasana 
banjur katentokakĕ baĕ yĕn Cirebon dadi tanah Gupermen. 

Jajahan Cirebon kidul, Limbangan (Sukapura, Galuh) dirĕh ing residhĕnt. 

Jajahan Cirebon lor (paresidhenan Cirebon saiki) kagadhuhakĕ marang Sultan telu, kang kuwasanĕ 
mung kaya panguwasanĕ punggawa. 

Wong cilik kapasthekakĕ enggonĕ ngladekakĕ wulu wetu marang Kangjeng Gupennen. 

Kajaba iku kono uga banjur kadhawuhakĕ nandur kopi. 

Ora lawas Sultan kang sepuh katon arep mbangkang, iku banjur tems dicopot baĕ marang Dendels. 

Sarĕhnĕ Compagnie nyingkiri prakara kang magepokan karo pangrĕh Ngauogjakarta lan 
Surakarta, dadi para resdhent ngemong lan nglumuhi banget, yĕn sowan menyang kraton iya 
manut apa tata caranĕ kono. 

Bareng jamanĕ Daendels ana dhawuh pangkat residhent ing Surakarta lan Ngayogyakarla 
diganti sesebutan minister, lan ana ing kono dadi sulihing Gupermen, wis ora wajib nganggo tata 
krama kaya uwis uwis tumraping para ratu. 

Mulanĕ Daendels dhawuh kang mangkono, awit para ratu Jawa padha ngesorakĕ banget marang 
residhent, mangka pamanggihe Daendels ratu Jawa kudu ngretos yĕn ratu Walanda lan 
Gupermen iku kuwasa, pantes diajenana, sesulihe ora kena disorakĕ (tahun 1808). 

Ora lawas Sultang Ngayogyakarta lan Surakarta padha derdah perkara watesing negara. 

Sultan Ngayogyakarta rada mempeng, nganti ngundhaki kĕhing wadya bala. 

Daendels rada sumelang yĕn prakara iku nganakakĕ bebaya gedhĕ. 

Wuwuh wuwuh Sultan Ngayogyakarta kagungan karsa mundhut kalenggahanĕ Pangĕran Adipati 
Anom, bakal diparingakĕ marang putra mantu. 

Daendels nuli menyang Ngayogyakarta mbekta prajurit sagelar sapapan. 

Kangjeng Sultan Hamengku Buwana II dilĕrĕhi, Sang Adipati Anom dijumenengakĕ ratu, apangkat 
Pangĕran Raja (prins Regent). 

Saka panuwune Sang Pangĕran, kang rama isih lestari ana ing kedhaton, sesebutan Sultan Sepuh. 
Sawusĕ iku Daendels nganakakĕ Commisie, kang dipatah netepakĕ watesing karajan Ngayogyakarta 
lan Surakarta. 

Wasana sawenehing jajahan ana kang didadĕkakĕ tanah Gupermen. 

Awit saka kaya kang kacritakakĕ ing dhuwur iku kabĕh, terang banget yĕn pangrehe GG. Daendels 
ngentĕkakĕ dhuwit, mangka tanah Indhiya ora bisa oleh pitulungan saka nagara Walanda., malah 
Parĕntah Walanda kekurangan Dhuwit dhĕwĕ. 

Wasana rekanĕ GG. Daendels murih bisanĕ oleh dhuwit, ngedol tanah Gupermen marang wong 
partikelir. 

Nganti tumekanĕ saiki isih ana tanah partikelir kang durung ditebusi. 

Reka liyanĕ manĕh: 

a. meksa wong partikelir dikon ngutangi dhuwit, 

b. majegakĕ dagangan candu, 

c. nganakakĕ monopolie beras. 

Miturut ananĕ pranatan monopolie iku, saananĕ beras kudu mabtheni. 

Lan manĕh GG. Daendels nganakakĕ dhuwit kertas, mangka Gupermen ora duwĕ tanggungan sing 
kanggo nebusi. 

Mesthi baĕ ajine dhuwit kertas iku ana ing pedagangan suda banget. 

Ewa dĕnĕ Gupermen anggonĕ ambebayari iya nganggo dhuwit kertas mau diturutakĕ apa ananĕ baĕ. 

Gg. daendels ora pati merlokakĕ marang pulo pulo liyanĕ sajabaning Tanah Jawa. 

Mulanĕ ing sajrone jaman perang Napoleon, akĕh jajahan kang direbut ing Inggris. 

Pangrehe Daendels kaya kang kacetha ing ngarep mau mesthi iya akĕh paĕdahĕ, mung baĕ kekerasen 
tindakĕ marang ounggawa, wasana ing tahun 1811 Daendels bali menyang negara Walanda digenteni 
Janssens. 

Janssens mau satemenĕ mung kepeksa enggonĕ gelem dadi Gouvemeur Generaal, jalaran tanah Indhiya 
kekurangan dhuwit lan para ratu bangsa Pribumi isih padha muring marang Gupermen, marga saka 
tindakĕ Daendels. 

Ora antara suwĕ Betawi ketekan mungsuh wong Inggris; kang nyĕnapatĕni Lord Minto Goubemeur 
Generaal ing Indhu. 

Wong Walanda karoban lawan, Janssens keplayu menyang Semarang. 

Para ratu Jawa dijaluki bantu, nanging prajurit saka kejawan ora kena diendelakĕ ing gawĕ, malah 
Sultan Ngayogyakarta mbalik ngiloni Inggris. 

Wasana ing Tuntang kepeksa nungkul kanthi prajangjian tahun 1811. 

1. Satanah Jawa dadi duwĕkĕ wong Inggris, 

2. Sakabĕhing prajurit dianggep tawanan, 

3. Wong Inggris ora gelem ngakoni utangĕ Parĕntah ing Betawi, ing sajroning tanah Walanda dadi 
golonganing Frankrijk. 

4. Sakĕhing punggawa kang gelem ngĕngĕr marang OIC. Inggris, dilestarekakĕ ing kalungguhanĕ. 
Sarampungĕ prajangjian Tanah Jawa dadi jajahanĕ Ooost Indische Compagnie Inggris. 

Pĕrangan Kang Kathelu 
Bab 3 

Pangrĕhĕ L.G. Raffles 

Fendall masrahakĕ tanah Indhiya marang Parĕntah Walanda. 



1812-1814 

Hamengku Buwana III 


1787- 1820 

1814-1822 

1813 Paku Alam I 

Paku Buwana IV. 

Hamengku Buwana IV. 

(Pangĕran Nata 

(Sinuwun Bagus) 

(Sunan Jarot) 

1814-1820 

Diembani Paku Alam I 

Kusuma) 


Tanah Imdhiya miturut dhawuhe Lord Minto, diperang dadi 4 Gupennenan, yaiku Malaka, Sumatra 
pasisir kulon, Moloko, Tanah Jawa lan wewengkonĕ. 

Gouvernement Tanah Jawa lan wewengkonĕ kang ngerĕhakĕ Litenant Gouverneur (wakile Gouverneur 
Generaal) Thomas Samford Raffles, kabantu ing Adviseerende Raad, lide ana telu yaiku: Gillespie, 
wong Inggris, Cranssen lan Muntinghe, wong Walanda. 

Raffles ngrembug banget marang prakara ing karajan karajan Jawa, nemtokakĕ wewenang Parĕntah 
Inggris tumrap karajan karajan mau. 

nalika Tanah Jawa kabawah Inggris, ing Banten isi dahuru baĕ, jalaran Sultan sing ditetetpakĕ 
Daendels ora disujdi ing kawulanĕ. 

Ing tahun 1813 Sultan Banten dirukun karo Raffles, kablanja 10.000 ringgit setahun, nanging jajahan 
Banten dijaluk. 

Mengkono uga Sultan Cirebon tetepanĕ Daendels iya mung diblanja taunan, tanahĕ dadi duwĕking 
Gupermen Inggris. 

Nalika kang nyekel Tanah Jawa ganti Parĕntah Inggris, Ngayogyakarta wis salin kang jumeneng Sultan 
Hamengku Buwana II (Sultan Sepuh), kang dilĕrĕhi Daendels, ngesur keprabonĕ Sultan Raja. 

Sultan Sepuh mau ing sakawit ngrĕwangi wong Inggris anggonĕ ngluangakĕ wong Walanda, nanging 
olĕhĕ tetulung mau mung kanggo saraba ngarah bisanĕ tetep jumeneng Sultan manĕh, dadi ora pisan 
marga saka tresnanĕ marang Parĕntah Inggris; sajatinĕ malah sengit uga. 

Sultan sepuh ngudi banget marang pulihĕ kuwasaning keprabon kang wis disuda suda marang Daensles 
biyĕn. 

Ora lawas Crawfurd ngerti yĕn Sunan Sala iya nedya mungsuh Parĕntah Inggris. 

Raffles tumuli teka nggawa wadya bala, Sultan Sepuh dibuwang menyang pulo Pinang (tahun 1812). 
Sultan Raja ditetepakĕ manĕh jejuluk Hamengku Buwana III, nanging jajahanĕ kang sapĕrangan 
dijaluk Parĕntah Inggris sarta bandhanĕ Sultan Sepuh kurang luwih f 2 yuta, dianggep dadi barang 
jarahan. 

Malika pembedhahĕ kraton Ngayogyakarta, wong Inggris olĕh pitulungan Pangĕran Nata Kusuma. 
Minangka ganjaranĕ Sang Pangĕran dijumenengakĕ Pangĕran mardika, ngerĕh tanah Kemuning Kulon 
Praga, jejuluk Pangĕran Adipati Paku Alam. 

Saka kersanĕ Raffles, Sang Pangĕran kudu ngingu prajurit 100 iji kanggo mbiyantu Parentah Inggris. 
Nalika pambedhahĕ Ngayogyakarta, Raffles olĕh katrangan, yĕn Sunan Sala pancĕn wis sekutu karo 
Ngayogyakarta nedya nglawan Parĕntah Inggris. 

Raffles nuli menyang Surakarta nggawa wadya bala lan katrangan kang tinemu, Sunan Sala kepeksa 
manut marang prajangjiane Raffles. 

Jajahan Surakarta kayata: sapcrangan tanah Kedhu kang isih kabawah Sala, banjur dadi melikĕ 
Gupermĕn Inggrisl kĕhing prajurit dielongi, mung kari prajurit kang kanggo kaprabon baĕ, pranatan 
ngladĕkakĕ wulu wetu ing tanah kejawan disuwak, pabĕyan sekĕtĕng diliyer marang Gupermĕn. 

Para raja ing sajabaning Tanah Jawa, uga disuda oanguwasanĕ dĕning Raff!es, kayata: Bali, 
Banjarmasin, Bornĕo Kulon, Palĕmbang, Madura, Pulo bangka lan Biliton, sarĕhnĕ ana 
pametunĕ timah, banjur didadĕkakĕ tanah Gupermĕn, mari dadi jajahan Palĕmbang. 

Mungguh sedyanĕ LG. Raffles arep ngelunjajahan, mung Sĕlebes kang ora klakon. 

Raja Bonĕ, kukuh banget nggonĕ anggegi panguwasanĕ. 

Wis nganti sawatara rambahan Raffles nglakokakĕ gegaman menyang Sĕlebes, naging ora olĕh 
gawĕ. 

Bareng Tanah Jawa dicekel Raffles banjur dipĕrang dadi 18 Parĕsidhĕnan. 

Pranatan gugur gunung, ladĕn wulu wetu lan kuwajibaning cilik pundhutaning prĕntah, ing sabisa bisa 
disuwak, wong cilik mung dijaluk pajeg ”landrente”. 

Kĕh sathithikingpajeg manut lemahĕ, yĕn loh, pajege nganti saparonĕ pametu. 

Yĕn cengkar terkadhang mung seprapatĕ. Gugur Gunung kang lestari mung nggarap kreteg, lan 
dalan dalan. 

Wong Pribumi kang didhawuhi nandur kopi ladĕn mung ing Priyangan sarta wong kang 
nyambut gawĕ ingalas pejatĕn isih diterusakĕ padatan lawas. 

Raffles uga arep ngilangi ananĕ batur tukon lan pamujangan (pandelingschap). 

Wiwit tahun 1812, wong ngingu batur tukon nganggo dijaluki pajeg. 

Wiwit tahun 1814 ora kena dol tinuku batur tukon. 

Polisi ora diwenangakĕ ngukum batur tukon kang mung marga panjaluking bendaranĕ. 

Marga ananing pranatan mau suda banget kĕhing batur tukon, malah pamujangan wis dilarang 
babar pisan. 

Nalika jamanĕ Daendels pradatan ing Tanah Indhiya wis dibecikakĕ, nanging saka panemunĕ Raffles 
meksa durung nyukupi. 

Ing siji sijining parĕsidhĕnan nuli dianani Landraad, kejaba iku Raffles isih nganakakĕ pradatan 
ubengan, yaiku pradatan kang ora mathok pamanggonĕ, ngalih ngalih marani papan kang perlu 
diparani (Raad sambang). 

Prekaranĕ bangsa Europa engone ngadili ana ing Raad van Justitie: Betawi, Semarang, utawa Surabaya. 
Raffles iku pangrĕhĕ ngentĕk entĕkakĕ dhuwit akĕh. 

Rĕkanĕ enggonĕ golĕk dhuwit srana nganakakĕ pajeg lan adol tanah tanah kaya Daendels. 

Tanah kang didol menyang wong partikelir iku iya bener ngolĕhakĕ dhuwit, nanging pakolĕhĕ 
katimbang karo pitunanĕ ora mantra mantar timbang, awit bĕsukĕ tumeka saiki enggonĕ nebusi 
kangĕlan banget, jalaran ajinĕ dadi yutan yutan. 

Srana kang prayoga kanggo ngisĕni kas negara, yaiku monopolie dagangan uyah. 

Kang sakawit uyah iku dipajegi wong Cina, ndadĕkakĕ kapitunanĕ wong cilik, awit larang banget 
pangedolĕ. 

Bareng uyah dicekel Gupermĕn banjur murah, tur ngolĕhakĕ kauntungan akĕh. 

Wiwit tahun 1813 kang kena gawĕ lan ngedol uyah mung Gupermĕn dhĕwĕ. 

Ing tahun 1814 Napolĕon kalah perangĕ, Nederland bisa mardika. 

Miturut prajangjian ing London tahun 1814 jajahane ing Indhiya dibalĕkakĕ marang wong Walanda 
manĕh, kang ora mung Ceylon, Kaap kolonie lan jajahan sawatara ing Indhiya Kulon (ing Amerika) 
sarta Indhu Ngarep. 

Ing tahun 1816 Raffles digenĕni Luitnant Gouverneur John Fendall. 

Let sawatara sasi John Fendall pasrah jajahan marang Commisaris Generaal, yaiku utusan Walanda 
saka Europa, kang dipatah ngerĕhakĕ kapulowan Indhiya. 

Miturt Grondwet tahun 1814 kang nyekel paprĕntahan ing Lolonien, Sri Maharaja piyambak, kabantu 
ing Departement Onderwijs, Nationale nijverheid en Kolonien. 

Dadi Straten Generaal ora nduwĕni panguwasa. 

Sarjana tetelu kang diutus nampani tanah Indhiya, asmane: Mr. Elout, Baron van der Capellen lan 
Buyskes, apangkat Commissaris Generaal sarta diparingi rancangan wawatonĕ pangrĕhing Indhiya. 
Commisaris Generaal ngrekasa banget enggonĕ nglakonĕ ayahanĕ iku, awit tanah Indhiya kacupetan 
ragad, tur ora bisa olĕh pitulangan kanggo ngĕbarakĕ panguwasanĕ Gupermĕn anyar. 

Apa manĕh ratu ratu ing tanah Indhiya wis ora ngajĕni marang Parĕntah Walanda. 

Ewadĕnĕ ora nganti lawas Commissaris Generaal wis akĕh pakaryanĕ. 

Kang nyekel panguwasa kang gedhĕ dhĕwĕ lestari Gouverneur Generaal dibantu Raad van Indie, 
pilhanĕ Gouvemeur Generaal dhĕwĕ. 

Pamĕrangĕ Tanah Jawa didadĕkakĕ parĕsidhĕnan kaya dhĕk jaman Raffles. 

Cacahĕ residhĕn didadĕkakĕ 20, jajahan sajabaning Tanah Jawa dipĕrang pĕrang dadi Gup dadi 
Gupermĕn, dipanggedhĕni Gouverneur. 

Dĕnĕ wong cilik lestari dirĕh panggedhĕnĕ dhĕwĕ. 

Ptanatanĕ dititi priksa manĕh, pranatan saka Raffles sing becik becik isih dilestarĕkakĕ, kang 
kurang prayoga dibecikakĕ. 

Prakaranĕ bangsa pribumi dadi bubuhanĕ Landraad, kang dadi jeksa bangsa pribumi, 
presidhĕnĕ bangsa Walanda. 

Supaya ana kang ngawat awati pangadilan pangadilan iku sarta ngiras kango pangapĕlan (Hof 
van appel) dianakakĕ Hoog Gerechshof 

Kangjeng Parĕntah Luhur wis ora nduwĕni panguwasa babar pisan ing atasĕ mutusiprakara. 
Supaya panyekeling dhuwit Gupermĕn aja nganti kisruh, nuli dianakakĕ Raad van Finansien lan 
Rakenkamer. 

Pangrĕhĕ Gupermĕn anyar marang wong cilik, isih dilestarĕkakĕ kaya panemunĕ Daendels lan 
Raffles, ing sabisa bisa nyingkiri pranata peksan. 

Sadurunge Commissarissen Generaal mangkat menyang tanah Indhiya, wis katemtokakĕ yĕn pranatan 
monopolie kudu disuwak, awit iku ndadĕkakĕ kasusahanĕ wong pribumi. 

Prakara dagangan digawĕ merdika, wong manca padha kena dedagangan menyang tanah Indhiya, 
nanging bangsa Walanda pambayarĕ prabĕya dikacĕk karo bangsa ngamanca. 

Kang nyebal saka pranataning kamardikan mung monopolie bumbon crakĕn. 

Prakara tetanĕn iya dimardikakakĕ, wong pribumi kena nandur sakarepĕ dhĕwĕ, mung ing Priyangan 
kang isih ana peksan wong cilik diwajibakĕ nggarap kebon kopi sarta kuli balndhong isih kudu 
nyambut gawĕ ana ing alas pejatĕn. 

Parĕntah anyar iku iya dipatah merlokakĕ gawĕ kemayaranĕ wong cilik, mulanĕ pranatan lungguh bumi 
disuwak, para punggawa bangsa pribumi mari olĕh tanah gadhuhan, mung diblanja sasĕn bae, supaya 
aja nganti bisa gawĕ rekasaning bawahĕ. 

Lan para punggawanĕ Gupermĕn dilarangi dedagangan utawa nyambi panggaotan liyane. 

Prakar dol tinuku batur tukon ing sabisa bisa disimakakĕ, malah ana ing Tanah Jawa lan Madura 
prakara iku wis dilarangi babar pisan, mangkono uga pranatan pamujangan. 

Nalika Jaman Commissaris Generaal, ing Tanah Jawa klebu tentren. 

Ngarepakĕ tahun 1818 jajahan ing satanah Indhiya kabĕh dipasrahakĕ ing Parĕntah Inggris marang 
Gupermĕn Walanda. 

Wasana ing wiwitanĕ tahun 1819 Commissarissen pasrah marang GG. van der Capellen. Elout lan 
Buyskes padha bali menyang Nederland. 

Satekanĕ Negara Walanda Elout kaangkat dadi Minister van Kolonien. 

Commissaris Generaal olĕhĕ yasa pranatan bab kamardikaning dagangan, tetanĕn lsp. manut panemu 
liberaal. (sing bakal diterangakĕ). 

Balik GG. van der Capellen (tahun 1819 - 1826) ora ngrujuki panimbangĕ wong liberaal mau, mulanĕ 
ing tanah Jawa suda banget karaharjanĕ. 

Amrih raharjaning tanah Indhiya kang dianggep perlu, ngajokakĕ dedagangan. 

Supaya wong Walanda bisa mumbul manĕh enggonĕ dedagangan nuli dianakakĕ pakumpulan dagang 
aran Nederlandsche Handel maatshappij, adegĕ tahun 1824. 

Pangarahĕ Prĕntah Walanda pakumpulan iku kenaa kanggo ngejori padaganganĕ bangsa manca, dadi 
bisa ngurip urip daganganĕ bangsa Walanda. 

Ora lawas pakumpulan iku bisa olĕh pawitan 37 yuta rupyah. 

Wiwit jaman Napolĕon tanah Indhiya ora bisa lelawanan lan tanah Walanda, daganganĕ akĕh 
kang didol marang sudagar manca, luwih luwih wong Inggris lan Amerika. 

Saisĕ tanah Indhiya kacekel ing parĕntah Walanda manĕh, wong Walanda meksadurung maju 
dedaganganĕ, awit isih kekurangan pawitan, mangka kaejoran bangsa Inggris. 

Kajaba iku sudagar Walanda partikelir pancĕn ora dhamang sumurupĕ marang ubeting 
padagangan tanah Indhiya, jalaran maunĕ kang kena lelawanan lan tanah Indhiya mung VOC., 
wuwuh wuwuh nganti 20 tahun tanah Walanda wis ora ana gandhĕnganĕ karo tanah Indhiya. 
nederlandsche Handel maatschappij mau iku meksa ora kasembadan sedtanĕ, awit kurang kuwat, 
ora bisa ngejori wong Inggris, kajaba iku pancĕn ora dirujuki sudagar Walanda partikelir akĕh, 
marga duwĕ sumelang manawa pakumpulan dagang anyar mau diparingi wewenang kaya dĕnĕ 
VOC. biyĕn, temahan malah ndadĕkakĕ kapitunanĕ sudagar partikelir. 

Wasana Nederlandsche Handel maatschapij ora bisa mumbul, malah tansah kapitunan, wiwitanĕ 
bisa urip bareng ana Cultuurstelsel. 

Pakaryanĕ van der Capellen kang pantes olĕh pangalembana yaiku enggonĕ ngajokakĕ kawruh, 
merlokakĕ marang ajuning pamulangan cilik kanggo bangsa Europa. 

Prakara onderwijs mau van der Capellen kabiyantu ing Reinwardt. 

Reinwardt iku sarjana kang uga miwiti gawĕ kebon raja (Lands plantentuin) ing Bogor (tahun 1817) 
kanggo ngundhakakĕ kawruh tetanĕn. 

Kebon raja ing Bogor iku ora mung becik lan nyenengakĕ kanggo dolan dolan bae, mungguh ing 
pigunanĕ nyata gedhĕ banget tumraping kawruh tanem tuwuh lan tetanĕn. 

Jembarĕ kĕhing lan wernaning wit witanĕ, kebon kebon raja ing satanah hawa panas (tropen) 
ora ana kang nyundhul Bogor. 

Kang padha mandhĕgani pakatyan ing kono para sarjana kang wus kasuwur asmanĕ, kayata: 
Tuwan Teysmann (tahun 1831) lan Dr. Hasskarl enggone nandur wis ana 8.000 werna wit witan 
lan tethukulan. 

Ing tahun 1863 cacahing tetanduran dadi 10.000 werna. 

Sarjana Dr. M. Treub ing sajroning tahun 1880 - 1909 yasa laboratorium perlu kanggo marsudi 
kawruh botani schelkunde Isp., gandhĕng karo ananĕ kebon raja iku mau. 

Para sarjana saka ing jagad ngendi endi akĕh kang golĕ kawruh ana ing laboratorium kono awit 
laboratoria mau uga kanggo papan panyoban bab nenadur, bab meruhi ama sarta lelaraning 

tanduran, lan lya liyanĕ, mulanĕ Bogor kena sinebut dadi tuking kawruh lan sendhanging ngĕlmu 
tetanĕn. 

Prufstation prufstation ing satanah Indhiya iku asale uga saka Bogor. 

Marga saka dayanĕ Prufstation prufstation, kabudidayan lan tetanĕn nganti bisa dadi kaya 
kaananĕ saiki iki. 

Pĕrangan Kang Kathelu 
Bab 4 

Perang Dipanegaran 
(tahun 1825 - 1830) 


1820- 1823 

1822- 1855 

1819-1826 

Paku Buwana V 

Hamengku Buwana V 

GG. van der Capellen 

(Sunan Sugih) 

(Sunan Mĕnol) 

1826- 1830 

1823- 1830 

Pakubuwana VI 
(Sunan Bangun Tapa) 

1830- 1850 

Oaku Buwana VII 


Luit GG. de Kock 


Nalikanĕ sĕdanĕ Kangjeng Sultan Hamengku Buwana III ing tahun 1814, pangĕran patinĕ lagi yuswa 
13 tahun. 

Saka karsanĕ kKangjeng Tuwan Luitnant Generaal Raffles, Pangĕran Paku Alam I tinanggenah 
angembani kaprabon; 

Pangĕran Paku Alam iki becik tepungĕ karo bangsa Inggris, lan bĕsukĕ iya becik karo bangsa Walanda. 
Dhĕk samana Ngayogyakarta uga akĕh wong sing ora seneng marang bangsa Europa. 

Sing dadi lelajering golongan mau Pangĕran Dipanegara. 

Pngĕran Dipanegara kang nalika nĕmnĕmanĕ asma Pangĕran Antawirya iku putranĕ Kangjeng 
Sultan Raja, kang sepuh dhĕwĕ, nanging saka garwa ampeyan, mulanĕ ora gumantos jumeneng 
ratu. 

Sang Pangĕran ora narimakakĕ dĕnĕ ora olĕh panguwasa apa apa tumrapingpaprĕntahan. 

Saya banget ora senengĕ, bareng nalika Sultan IVjumeneng, teka iya ngatingalakĕ sujudĕ 
marang panguwasaning bangsa Europa. 

Rĕhning Sultan Sepuh biyĕn iya ora seneng marang bangsa Europa, dadi golonganĕ Dipanegara 
uga sinebut golongan Kasepuhan. 

Kangjeng Sultan IV jumeneng ora suwĕ, mung watara 2 tahun sĕda, lagi mentas kondur saka besiyar. 
Pangĕran patinĕ lagi yuswa 2 tahun. 

Para gedhĕ ing karaton padha duwĕ panyuwun marang Kangjeng Parĕntah Luhur ing Betawi supaya 
pangrĕhing Praja aja dipasrahakĕ marang Pangĕran Paku Alam. 

Panyuwunĕ kapiturutan, prakara pangrĕh praja kang nindakakĕ Ppatih dalem apangkat Rijksbestuurder, 
sarta tumindakĕ kanthi dititi pariksa ing Kangjeng Tuwan Residhent. 

Dĕnĕ kang minagka embanĕ Sang Prabu Timur lan kinuwasakakĕ mranata barang kagungan dalem, 
yaiku Kangjeng ratu Ageng, Kangjeng ratu Kencana, Pangĕran Mangkubumi lan Pangĕran Dipanegara. 
Pranatan mangkono iku banget ora ndadĕkakĕ sarjuning panggalihĕ Pangĕran Dipanegara, jalaran 
Papatih dalem sujud banget marang Walanda, sarta kelakuanĕ ambtenaren Walanda ing Ngayogyakarta 
kono ing nalika iku pancĕn ora becik. 

Kajaba iku pranataning Walanda nyĕwa bumi ana ing tanah karajan Jawa iya ora ndadĕkakĕ sarjunĕ 
Pangĕran Dipanegara . 

Dhĕk tahun 1774 bumi lenggah ana 677.000 cacah. 

Ing tahun 1820 mung dikarĕkakĕ 52.300 cacah, awit bumi kasultanan ing tahun 1812 kalong tanah 
Kedhu lan liya lyanĕ. 

Marga saka iku para gedhĕ kepeksa suda banget pemetunĕ, luwih luwih bareng ananing pranatan wong 
Walanda nyĕwa tanah, cacahing bumi lungguh sangsaya suda. 

GG. van der Capellen ing tahun 1823 ndhawuhakĕ nyuwak ananing pranatan nyĕwa lemah ing dhuwur 
mau, prajangjian prajangjian padha diwurungakĕ. 

Wiwitanĕ golongan Kasepuhan seneng banget krungu bab suwakan pranatan iku, wasana kabĕh padha 
kagĕt, bareng ditemtokakĕ padha mbayar karugiyan marang tuwan, awit enggone nyĕwa lemah durung 
tumeka mangsa prajangjianĕ, kepeksa dibubarakĕ. 

Bandha kasultanan banjur cumprang camprĕng banget. 

Wong cilik uga rekasa atinĕ, sangganĕ saka nagara abot, luwih luwih bareng bumi kagunganĕ 
Kangjeng Sultan wis diungkred. 

Lan manĕh suwaking pranatan nywa tanah uga agawĕ kasusahanĕ wong cilik. 

Dĕnĕ kang banget digethingi ing wong cilik yaiku panariking dhuwit bĕya, kang ditebasakĕ marang 
Cina cina, awit para Cina sok kebangeten enggonĕ ngebotakĕ panarikĕ. 

Kang ditarik bĕya iku wong, utawa wong nggawa barang, liwat ing sawijining panambangan, liwat ing 
wates lan ing papan liyanĕ kang wus tinamtokakĕ, papan papan iku ing bansa Walanda diarani 
”Tolpoorten” 

Pangĕran Dipanegara saya suwĕ saya gedhĕ pamuring muringĕ anguninai kaanan ing dhuwur mau lan 
ngraosakĕ kisruhĕ sajroning kraton, sarta manĕh trajangĕ para ambtenaar Walanda kerep gawĕ serik. 
nalika semana Parĕntah arep yasa ratan, nrajang tanah palemahanĕ Pangĕran Dipanegara. 

Iku banget ndadĕkakĕ panggrantosĕ Sang Pangĕran. 

Wasana Sang Pangĕran banjur kĕndel ora karsa campur prakara apa apa, tekadĕ mung suwiji, nedya 
madeg kraman. 

Mirit surasaning babad anggitanĕ Adipati Cakranegara, Bupati ing Purworeja, Sang Pangĕran 
banjur mempen ana ing Sĕlaraja baĕ, rina wengi anggentur panuwunĕ, sinambi ngaji Kur’an lan 
maos babad kuna. 

Pangagemĕ sarwa ireng (wulung). 

Bareng wis yakin yĕn wong kabĕh ngerti kang dadi antepĕ Sang Pangĕran, yaiku arep madeg 
kraman, Sang Pangĕran banjur wis ora sumelang manĕh marang ing katĕkadanĕ. "Wong mono 
bisa ana bejanĕ ”. 

Dalemĕ Pangĕran Dipanegara ing Tegalreja watara sa-pal saka ing Nagara kaprebah ing lor kulon. 

Para kang kecuwan pikirĕ klumpukĕ ing kono. 

Dadining kraman tinamtokakĕ tumiba malem tanggal 7 sasi Sura. 

Durung nganti klakon, ketungka utusaning Residhĕnt, narik Pangĕran Dipanegara arep dinangu apa 
kang dadi karsanĕ. 

Sang Pangĕran oncat saka kono kanthi Pangĕran Mangkubumi, menyang Selarong. 

Wong cilik akĕh kang nggrubyuk Dipanegara, anggusah para Cina, ngrayah dhuwit bĕya lan njarah 
pasar pasar. 

Bareng wis rumangsa keconggah, Dipanegara sabalanĕ anempuh kraton Ngayogyakarta kinepung 
wakul binaya mangap. 

Golongan Dipanegara: 

1. Pangĕran Mangkubumi, 

2. Kyai Maja, 

3. Basah Prawiradirja (Senthot). 

Kang dimungsuhi: Priyagung kraton sapunggawanĕ, patih lan ambtenar Walanda. 

Kangjeng Sultan Timur nuli diungsĕkakĕ marang sajroning bĕtĕng Walanda, kang uga banjur kinepung 
ing bala kraman nganti watara suwe. 

Walanda ing sajabaning bĕtĕng akĕh kang nemu pati. 

Parcntah luhur ing Betawi mireng mireng kabar, bareng kraman wis sentosa, tumuli ĕnggal ngalkokakĕ 
Jĕnderal de Kock, supaya nyirep kraman, nanging sarĕhnĕ bebarengan kraman ing Palĕmbang lan ing 
Bonĕ, dadi de Kock kekurangan parjurit, ora bisa nyirep ubaling kraman ana Rembang lan Kedhu. 
Rahayunĕ ing Surakarta saka pambudi dayanĕ de Kock ora klakon ana kraman, ĕwa dĕnĕ kraman ing 
Ngayogyakarta sangsaya gedhĕ, awit banjur diondhangakĕ dadi perang sabil prelu kanggo ngukuhi 
agama. 

Dipanegara enggonĕ ngondhangakĕ perang sabil iku saka panuwunĕ Kyai Maja. 

Perangĕ prajurit Walanda rekasa banget, jalaran Dipanegara ora tanggon, barisĕ ana ing papan kang 
angĕl ambah ambahanĕ, panempuhĕ ngentĕni lĕnanĕ bala Walanda, lan kerep olĕh gawĕ, mulanĕ bala 
kraman mundhak gedhĕ atinĕ, lan bisa wuwuh wuwuh akĕhĕ. 

Ana Sĕnapatining kraman satriya nom noman lagi umur 18 tahun, jenengĕ Basah Senthot Prawiradirja, 
ĕwadĕnĕ wus katon kawanteranĕ lan bisa anata bala. 

Sarĕhnĕ Parĕntah Luhur rada karĕpotan, nuli golĕk akal liya kanggo ngendhakakĕ atinĕ kraman. 

Sultan Sepuh kang wis kikĕndhang dĕning Raffles, dibalĕkakĕ manĕh menyang Ngayogyakarta, supaya 
para kraman padha nungkula aris. 

Sultan Sepuh dijumenengakĕ ratu, nganggo prejanji kudu mitulungi marang Kangjeng Gupermĕn lan 
ngijoli wragdĕ perang. 

Dĕnĕ Sultan Timur bakal kajumenengakĕ manĕh, bĕsuk ing sasĕdaning ĕyangĕ. 

Jumeneng Sultan Sepuh ora bisa ngendhakakĕ atining kraman, malah nawala dalem Sultan Sepuh 
marang Pangĕran Dipanegara, diwangsuli cecampah lan panguman uman. 

Ing tahun 1828 Sultan Sepuh sĕda. 

Jĕnderal de Kock pancĕn ora rujuk marang Gupermĕ enggonĕ ngangkat Sultan Sepuh, mulanĕ golĕk 
akal dhĕwĕ sing luwih mikolĕhi, yaiku ngedegakĕ bĕtĕng cilik cilik ing watesing papan kang wis kena 
direbut, sarta ditinggali prajurit. 

Wasana Pangĕran Dipanegara sangsaya rupak marang jajahanĕ. 

Sanadyan Commissaris Generaal Du Bus nacad marang tindakĕ Jĕnderal de Kock merga enggonĕ 
ngentĕkakĕ dhuwit, mangka Commissaris Generaal tinanggenah anggemĕni bandha Gupennĕn, 
ĕwadĕnĕ Jĕnderal de Kock isih ora mundur, awit nyatanĕ senadyan akĕh wragadĕ, kraman iya ĕnggal 
kerupakan papan, mung kari mubang mubeng ing Bagelĕn lan kidul Ngayogyakarta. 

Ing tahun 1829 prajurit Gupermĕn ngangseg, tur nuli olĕh bantu prajurit anyar saka Walanda. 
Sĕnapatining kraman akĕh kang padha nungkul. Senthot mbalik ndĕrĕk Gupermĕn, Kyai Maja kecekel, 
Pangĕran Mangkubumi asrah bongkokan. 

Ing tahun 1830 Dipanegara tetemonan lan de Kock ana ing Magelang. 

Sarĕhnĕ Dipanegara kukuh enggonĕ njaluk jumeneng Sultan Panatagama, banjur dicepeng, dikĕndhang 
menyang Menadho, ing tembĕnĕ dielih menyang Makasar. Ing tahun 1855 sĕda. 

Senadyan Pangĕran Dipanegara wis kecepeng, tanah Kejawan meksa durung tentrem babar pisan, 
tentrem temenan ing tahun 1850. 

Merga ananĕ kraman, tanah Kejawan rusak banget, kalongĕ jiwa tanpa wilangan, prajurit Gupermĕn 
bae kang mati 15.000, dĕnĕ wragadĕ perang 20 yuta rupiyah. 

Supayaq yĕn ana kraman aja nganti gedhĕ manĕh, jajahan jajahan Ngayogyakarta dielongi Bagelĕn lan 
Banyumas, minangka pambayaring wragad perang. 

Senadyan Surakarta ora mĕlu barang barang malah urun prajurit, ĕwadĕnĕ jajahanĕ madiyun lan 
Kedhiri uga dipundhut ing Kangjeng Gupennĕn, kang mengkono iku murih tentreming negara. 
Kangjeng Sunan mesthi baĕ ora lega, nuli lolos tindak menyang Imagiri lan Parangtritis, nenuwun 
marang leluhurĕ, nanging keturutan utusaning residhĕnt Surakarta nuli dikĕndhang menyang Ambon, 
awit kadakwa arep ngraman. 

Kang gumanti Susuhunan Paku Buwana VII, ndĕrĕk marang karsaning Gupermĕn, Madiyun lan 
Kedhiri dadi tanah Gupennĕn. 

Ing sawusĕ ana kraman Dipanegara, katon yĕn pamĕrangĕ jajahan Ngayogyakarta lan Surakarta, ora 
prayoga, jalaran jajahan jajahanĕ ora Anggolong dadi siji, ana kang pating cruwil pating slempit. 
Wasana tansah ndadĕkakĕ pasulayan lan yĕn ana kraman gampang tumularĕ ing liyan jajahan, mulanĕ 
watesing jajahan Surakarta lan Ngayogyakarta banjur diprenata manĕh. 



Pangĕran Dipanegara 

Pĕrangan Kang Kathelu 
Bab 5 

Cultuurstelsel 

tahun 1830 -+/- 1815 (1915) 


Cultuurstelsel iku pranatan kang didhawuhakĕ GG. van den Bosch dhĕk tahun 1830. 

Surasanĕ paranatan cekakĕ namtokakĕ marang wong Pribumi nandur tetanduran kang kena didol 
menyang Europa, kayata: kopi, tebu, kapas lan tom, ana ing sapĕranganing palemahanĕ. 

Pametunĕ tatanduran iku kudu dilebokakĕ menyang Parĕntah Gupermĕn, supaya Parĕntah bisa banjur 
luwih kenceng enggonĕ gawĕ raharjaning tanah. 

Apa sababĕ dĕnĕ Gupermĕn teka nganakakĕpranatan iku? 

Ingabad 17 lan 18 VOC. mungngudi kauntunganĕ dhĕwĕ, dhasar salugunĕ VOC. iku mung 
pakumpulan dagang. 

Ing abad 19 bareng tanah Indhiya tumiba panguwasanĕ Praja Nederland, bab ngudi 
kauntunganĕ dhĕwĕ wis ora tumindak. 

Nederland duwĕ wajib agawĕ tentreming tanah lan raharjaning kawulanĕ anyar, yaiku bangsa 
pribumi. 

Lah kepriyĕ rĕkanĕ bisanĕ tumindak murih beciking bab pangrĕh praja, bab sekolahan, bab 
tetanĕn lan katentremaning umum? 

Iku kabĕh bakal sepira wragadĕ. Mangka Parĕntah Gupermĕn ora nindakakĕmonopolie kaya 
dĕnĕ VOC., wuwuh wuwuh praja Nederland ing nalika iku akĕh banget utangĕ kangjalaran saka 
perang Napolĕon, perang Dipanegara lan perang Bĕlgie. 

Ing tahun 1828 Praja Nederland kepeksa ambayari kabutuhan Indhiya kĕhĕ 37.000.000, mangka 
Nederland dhĕwĕ lagi rekasa rekasanĕ. 

Olĕhĕ dhuwit 37.000.000 iku saka enggone utang utang marang kawula ing Nederland. 

Dhĕk samana kekarepanĕ wong Nederland ing bab Pangrĕh Praja kena kapĕrang dadi rong 
golonga: 1. bangsa liberaal lan 2. bangsa Conservatief. 

Bangsa liberaal anjaluk tumraping Indhiya supaya pedagangan lan panggaotan dimerdikakakĕ, 
gugur gunung lan lebon wulu wetu kasuwaka, mung kebon kebon Gupermĕn iku digadhĕkna. 
Hogendorp, Daendels, Du Buss, Elout kekarepanĕ iya mengkono iku. 

Malah ana kang nedya ngejokakĕ wongpribumi enggonĕ tatanĕn lan anggota. 

Dĕnĕ golongan Conservatief kayata: Nederburg, van der Cappellen njaluk baliningpranatan 
tanduran peksan, lebon wulu wetu Isp. 

Kang akĕh wong ing Nederland ngrujuki panemu liberaal mau, ĕwadĕnĕ pranatanĕ ana ing 
Indhiya ora ditindakakĕ, utawa mung sathithik kang ditindakakĕ, marga ora ana wragadĕ. 
Panemuning akĕh bisanĕ ngajokakĕ kemajuan iku kudu ana dhuwit. 

Djuwit iku wetunĕ saka tetanduran kang pametunĕ payu larang, mulanĕ Parĕntah majegna 
tanahĕ, kang durung anan tanduranĕ, marang bangsa Europa, supaya metu kasilĕ; ing nalika iku 
ing tanah Jawa kang sinebut loh jinawi iki mung sethithik bangetpametune: lebuning barang ing 
tanah Jawa pangajinĕ luwih gedhĕ tinimbang barang kang metu saka tanah Jawa. 

Bareng van den Bosch jumeneng Gouvemeur Generaal menggalih yĕn kabudidayaning Walanda 
nenandur ana ing tanah Jawa iku ora bakal bisa kadadĕyan, yĕn mengkono dadi ora bisa gawĕ 
karaharjaning tanah. 

GG. van den Bosch banjur ngajokakĕ wulu wetune tanah Jawa, supaya nenandur tanduran kang payu 
ana ing Europa manĕh, nanging aja nganti gawĕ sengsaraning wong Jawa kaya sing uwis uwis. 

Panemune van den Bosch kang mengkono iku ora nyimpang saka mesthinĕ, awit miturut saka 
kaananing cara ing tanah Jawa, sapa kang nyekelpanguwasa nagara (ratu utawa Gupermĕn) iku 
kang nduwĕni bumi sauwongĕ. 

Bamu iku diparingakĕ marang wong cilik supaya digarap, lan sapĕrangan pametunĕ katur 
marang ratu (Gupermĕn). 

Saka karepĕ GG. van den Bosch lebon sapĕrangan pametu iku disalini sapralimaning lemah kang 
ditanduri kopi, tebu, kapas utawa tom, lan wongĕ kang ora duwĕ panduman bumi, ditamtokakĕ 
nglakoni gugur gunung 66 dina ing dalem setahun, lan manĕh lebuning wulu wetu iku isih bakal 
nganggo dibayar sethithik minangka ganjaran. 

Dadi lebuning wulu wetu iku mau sejatinĕ minangka pajeg utawa landrente. 

Petunganĕ ora luwih tinimbang lebuning landrente pranatan Raffles. 

Minister van Kolonien Tuwan Elout ora cocog karo panemune GG. van den Bosch, nganti dilabuhi 
sĕlĕh enggonĕ dadi minister. 

Dĕnĕ Ratu Willem I ing Nederland, ngĕngeti bangeting kekuranganing dhuwit nagara, kepeksa cocog 
lan karepĕ van den Bosch: 

1. Wong Jawa dipeksa nandur tetanduran kang durung diweruhi, lan banjur kĕtĕr enggonĕ tetanĕn 
dhĕwĕ. 

2. Dhuit kang minangka ganjaran enggonĕ nglebokakĕ wulu wetu mung sethithik, luwih luwih 
tumraping kopi, mangka sadurungĕ telung tahun kopi mono durung kena diundhuh. 

3. Panggaraping tanduran anyar iku akĕh kang luwih abot tinimbang panggaraping tanduran Jawa, 
upama: pari. 

4. Tindaking para ambtenaar sok sawenang wenang; lemah kang ditanduri tanduran Gupermĕn iku 
dipihakĕ sing apik, tur luwih saka sapralimaning palemahan lan liya liyanĕ. 

5. Landrente jebul iya isih ditindakakĕ. 

wong Jawa batinĕ mung dumunung mundhak kawruhĕ ing bab nenandur lan bathi mundhak 
kasregepanĕ. 

Tumraping Praja Nederland akĕh bathinĕ, awit pametuning Cultuurstelsel wiwit tahun 1830 tekan 
tahun 1878 orakurang saka 800.000.000 rupiyah. 

Wong Jawa ora duwĕ wragad lan ora kober anggarap pasawahanĕ, mulanĕ dadi kamlaratanĕ. 

Ing sawatara panggonan malah nganti kambah ing paceklik lan pailan, kayata: Cirebon, Demak lan 
Grobogan (tahun 1818 - 1850). 

Kang mengkono iku sejatinĕ iya ora diniyati dĕning para kang yasa Cultuurstelsel, lan wong ing negara 
Walanda akĕh kang ora rujuk yĕn tindaking Cultuurstelsel banjur sawenang wenang mengkono. 

Sawisĕ tahun 1854 akĕh kang mbudidaya amrih suwaking Cultuurstelsel lan gugur gunung. 

Ing tahun 1865 tanduran tom disuwak mengkono uga tĕh, manis jangan lan cochenil (nopal). 

Mrica suwak tahun 1860, tembako tahun 1866, tebu tahun 1870. 

Wet tahun 1915 nyuwak tanduran peksan kang isih kari, yaiku kopi. 

Dadi wiwit ing tahun 1915 iku Cultuurstelsel wis ilang babar pisan. 

Ana ing negara Walanda kana kang banget enggonĕ ngemohi Cultuurstelsel yaiku Tuwan 
Pandhita van Hoevell. 

Ing tahun 1848 miturut owah owahaning Grondwet, Staten Generaal olĕh panguwasa niti priksa 
tindaking Prĕntah Luhur tumrap Indhiya lan ngulat ulatakĕ lebu wetuning dhuwit negara, lan 
manĕh Staten Generaal dipasrahi netepakĕ Reglement ophet beleid der Regeering in 
Nederlandsch Indie (Regeeringsreglement) lan pranatan liya liyanĕ. 

Marga saka iku van Hoevell lan sagolonganĕ bisa ngandarakĕ panemunĕ ana ing Tweede 
Kamer. 

Regeeringsreglement tahun 1854 wis nyebutakĕ yĕn kabutuhaning kawula Indhiya kudu 
diprelokakĕ dhisik lan kawula Indhiya mau sangkaning sathithik kudu didadĕkakĕ bangsa kang 
nyekel pamrĕntah dhĕwĕ (zelfbestuur). 

Regeeringsreglement ikitumekanĕ saiki isih mengkono. 

Bebarengan lan suwaking Culturstelsel ana pranatan pranatan anyar, kang becik, kayata: Pasar wis ora 
dipajegakĕ (marang Cina). 

Ananing batur tukon lan sapepadanĕ diilangi (tahun 1860) lan bab pangedolĕ candu dikuwasani 
Gupermĕn dhĕwĕ (opiumregie). 

Ing tahun 1864 ana Comptabiliteitswest, netepakĕ yĕn begrooting Nederlandsche Indie iku kang gawĕ 
Parĕntah Inghiya bebarengan lan Parĕntah Nederland sarta disahakĕ srana angger angger dĕning Staten 
Generaal. 

Ing tahun 1870 ana Agrarische Wet, surasanĕ: Gupermĕn kena majegakĕ bumi kang durung tau digarap 
marang wong Walanda suwĕnĕ ing dalem 75 tahun. 

Palemahanĕ wong Indhiya ora kena didol marang wong kang dudu golonganing wong Pribumi, yĕn ora 
srana lantaran Parĕntah Gupermĕn. 

Marga saka iku: 

1. banjur bisa ana kabudidayan kabudidayan gedhĕ. 

2. Palemahanĕ wong Pribumi ora gampang bisanĕ tumiba ing tanganĕ wong liya lan wong Pribumi ora 
gampang kenanĕ apus. 

Pedagangan lan pelayaran bisa maju banget. Ing tahun 1870 anane pakumpulan palayaran kang dhisik 
dhĕwĕ jenengĕ Stoom vaart Maatschappij ”Nederland”. 

Ing tahun 1872 nalika GG. Loudon rawuh ing Indhiya wis prasasat kari nemu kapĕnakĕ, prakara 
prakara kang ndadĕkakĕ rekasane wong Pribumi wis prasasat ilang. 

